
reuseste 


În tupta pentru viață, sănătatea este 
primul factor al succesului, lată aci, 
pentru a păstra narvii liniștiți, ereerul 
limpede. mușchii: sprinteni şi corpul 
vioi, e rețetă care a făcut toate pro~ 
bele : e: de a a turna un flacon de 
Quintonine într'un litru de vin de masă 
şi de a lua, înaintea fiecărei mese, un 
păhăre! din acest delicios vin fortifiant. 
DI. J. Coudurier, 99, bulevard du Tem- 
plo, din Paris, a făcut experiența şi 
scrie : 

„Sunt ant de zile de când între- 
buințăm în casă Quintonine; nu 
ne-am săturat niciodată de acest 


OQUINTONIR 


Omul forte 





produs care constitue pentru noi 
cel mai bun tonic“. 

Nici un fortifiant nu poate fi come 
parat cu Quintonine pentrucă nici unut 
nu 'coține atâtea principii regeneratoare. 


„Quintonine este remediu sigur, com- 


plect, eficace — şi de preț nein- 
semnat —— la care' se poate recurge la 


cel mai mic semn de oboseală. 
IF, 

NAȚIONALISMUL SUB ASPECT MORAL» 


D. STANILOAE 


la plină vară s'a încins în publicistica românească o discuţie despre raportul 
între ortodoxie şi naționalism, extrem de interesantă prin faptul că problema a fost 
atacată dintr'o lature cu totul nouă. p 

La discuţie au luat parte domnii Nae Ionescu, Radu Dragnea și Dragoș Pro- 
tapopescu, 

Vom face un rezumat al punctelor de vedere susținute de cei trei preopinenţi 
adăugând la urmă o serie de observaţii ce ni se par necesare pentru cât mai de- 
plina lămurire a adevărului. 


Domnul Radu Dragnea afirmă, având şi asentimentul d-lui Dragoș Proto- 
popescu, că „a fi naţionalist este o grea cădere în păcat, din care nădăjduim a ne 
mântui în ortodoxie“. Domnia-sa recunoaşte că „a aparţine unei naţiuni e un fapt 
firesc, dela care nu te poţi sustrage ca nici dela naștere sau de a avea părinţi“, dar 
naționalismul „nu s'a născut odată cu națiunea, ci este un adaus, ca păcatul la 
făptură, care astfel a sfărâmat ecumenicitatea creştină“. 

Cu alte cuvinte existenţa națiunii, ca un grup omenesc deosebit de altele, 
este un fapt natural şi în aceasta nu e nimic păcătos, aşa cum existența indivizilor, 
ca fiinţe aparte şi caracteristice, nu poate fi socotită ca un păcat. Păcatul se adaugă 
din momentul în care un grup zis naţiune începe să cugete la faptul că e deosebit 
de celelalte grupuri şi să se lase determinat în acţiunile sale de această conştiinţă a 
distincţiei sale , ținând la ea şi luptând pentru menţinerea ei ca atare. Am avea aici 
un fel de egoism al grupului. Membrii lui au căzut în păcat fiindcă nu mai cuprind 
în preocupările lor omenirea întreagă, sau fiindcă aceste preocupări nu mai sunt 
libere de obsesia că aparţin unui grup deosebit în mijlocul omenirii. Ortodoxia ne 
face să gândim și să lucrăm pentru întreaga omenire, ecumenic, nepreocupaţi de 
conştiinţa că facem parte dintr'un neam. Orice operă, în care autorul nu se gândeşte 
să arate prin ea specificul naţional și să promoveze națiunea sa, e ecumenică, chiar 
dacă nu în sens ortodox şi deci mântuitor, căci există şi alte planuri de ecumenici- 
tate. Sunt ecumenice poeziile lui Arghezi şi Cenzura transcendentă a lui Lucian 
Blaga, pentrucă nu se află în ele nici o DoOCUpAre de națiunea proprie din partea 
autorilor. 

Națiunea pur şi simplu existentă, fără adausul iconita pie astia indi 
vidul existent ca fapt natural, fără ca aceasta să formeze pentru el un obiect de re- 

flexiune cu urmări serioase în comportarea sa. Câtă vreme diviziunea există numa: 
ca un fapt natural, nu e păcat; dar din moment ce facem caz de ea păcătuim, mă- 
rind-o. De vina acestui păcat care e, mi-se pare după însuși d-l Radu Dragnea, ceva 
inevitabil astăzi, ne mântue ortodoxia. Măcar prin ea să îmbrăţişăm ecumenic, cu 
depășirea hotarelor confesionale şi politice, pe toţi oamenii, indiferent de naționah- 
tate şi de religie, în aceiaşi deagosie şi interes. Ortodoxia nar putea fi aşa dar în 
niciun caz favorabilă naționalismului. 
Cred că aşa trebue să se înțeleagă teza d-lui Radu Dragnea. 


Domnul Nae Ionescu, răspunzând d-lui Dragnea, a susținut o părere mult 
deosebită. Domnia sa reproşează d-lui Radu Dragnea convingerea că ne putem 
mântui încă „aici, pe pământ, în istorie“. Acest lucru este imposibil, precum este 
imposibil să depăşim încă aici în veac hotarele confesionale şi politice. Aceste ho- 
tare nu pot fi depășite pentrucă nu se poate „anula realitatea formelor de viață aşa 
cum le-a lăsat Dumnezeu“ şi pentrucă „istoria tot de Dumnezeu e făcută“. E drept 
că naționalismul nu e tocmai una din aceste forme de viaţă lăsate de Dumnezeu. 
Atributul acesta se poate da numai naţiunii, dar naționalismul este consecinţa ti- 
rească a naţiunii. „Dacă, deci, apertenenţa la o naţiune e un fapt firesc, naţionalis- 
mul trebue să fie şi el o atitudine firească şi nici de cum o cădere în păcat“. 

(In paranteză d-l Nae Ionescu mai face observaţia: „că națiunea ca realitate 
istorică, e o consecinţă a păcatului originar, prin care s'a început istoria, prin care 
noi am căzut în istorie, asta e altă chestiune“). lar naționalismul nu angajează nu- 
mai o secţiune a activităţii noastre faţă de care să fie posibilă opoziţia vreunei alte 
secţiuni, bunăoară a celei ortodoxe, ci „acopere tot aşa de bine sectorul spiritual sau 
economic, sau politic, sau cultural-estetic“. Ne revendică total întrucât națiunea ne 
defineşte pe fiecare din noi, locul, cadrul şi principiul întregei noastre acţiuni și 
existenţe în veac“. 

Ortodoxia, în special, nu poate fi nici ea liberă de peceiia națională, ca o sec- 
țiune de viaţă nedeterminată de naţiune şi deci indiferentă sau defavorabilă naţio- 
nalismului, întrucât în istorie nu avem cuvântul lui Dumnezeu în forma absolută, 
ci trăit de oameni. Nimeni nu poate eşi din determinantele istorice, pentru a trăi cu- 
vântul lui Dumnezeu cum e în sine, ci la fiecare se influenţează această irăire şi se 
colorează prin însușirile produse de naţiune. „Cu alte cuvinte, nu există în chip nor- 
mal în istorie feluri individuale, ci numai feluri naţionale de a trăi cuvântul lui 
Dumnezeu“. Urmarea este că Biserica se acopere cu neamul, cuprinde pe toţi mem- 
brii unui popor şi se întinde până acolo până unde se întinde un popor. „Deaceea 
comunitatea de iubire a Bisericii se acopere structural şi spaţial cu comunitatea re 
destin a naţiei“. 





In discuţie a intervenit şi d-l Dragoş Protopopescu apărând împotriva d-iui  / 
Nae Ionescu teza d-lui Radu Dragnea, dar într'o astfel de formă şi cu astfel de ar- 
gumente, încât a făcut-o extrem de vulnerabilă şi ne mirăm cum d-l Radu Dragnea, 
revenind în discuţie cu câteva lămuriri, se declară întru totul de acord cu ceeace a 
susținut d-l Dragoş Protopopescu. Acesta, exprimând un gând nemărturisit atât de 
brutal de d-l Radu Dragnea, susţine că naţionalul (deci nu numai naționalismul) e 
pură biologie. Spiritualul (şi deci şi ortodoxul) este atunci cu totul altceva decât na- 
ționalul. Ultimul, ca biologie, este închis în „hotare confesionale şi politice“, „dar 
spiritualul e prin definiţie ecumenic, depășitor de hotare și naţiuni, dincolo de na- 
țiune“. „Naționalismul e profund biologic... Nu. e nici o acoperire structurală şi spa- 

țială între naționalism şi spiritualitate. Cu atât mai puţin între naționalism şi or- 
todoxie“. Naționalismul fiind „o aprigă iniţiativă a omului întru apărarea grupului 
său etnic“, trebue să meargă „până la ură şi vărsare de sânge“. „Bl e luptă pe viață 
şi pe moarte între spete“. 

D-lui Nae Ionescu, care susține că naţia, deși păcat, e dela Dumnezeu, ca şi 
consecinţa ei firească naționalismul, şi prin urmare nu trebue să tindem a le depăşi, 
d-l Dragoş Protopopescu îi răspunde că admițând concluzia aceasta, „devin indife- 
rente din punct de vedere moral şi a ucide şi a provoca avort şi a trișa, fiindcă și 
acestea sunt dela Dumnezeu“ şi păcate ca și acelea. Chiar dacă sunt dela Dumnezeu, 
răspunde d-l Dragoş Protopopescu, trebue să le evităm, pentru că Dumnezeu „pu- 
nându-le în calea omului le pune nu mai puţin ca păcate, adică interzicându-ni-le“, 
ca un fel de „gesturi ascunse ale lui, pentru a încerca sau ispiti pe om“. E limpede 
prin urmare că națiunea şi naționalismul şi biologia sunt, după părerea d-lui Dragoș 
Protopopescu, lucruri tot aşa de păcătoase ca şi a ucide, a provoca avort, a trișa şi 
a fura. Ca şi de păcatele enumerate la sfârşit, tot așa şi de cele dintâi ne absolvă 
numai spiritualul (pentru d-l Dragoş Protopopescu e indiferent că acest spiritual e 
ortodox sau nietzscheian sau franemason). 

D-sa insistă asupra ideii că naționalismul ca biologie trebue socotit printre 
cele mai grele păcate. „Naționalismul nu e numai tragerea consecinţelor îngăduite, 
dar şi neîngăduite din faptul firesc al apartenenţii la o naţiune. Mai mult: pretind 
că naționalismul începe cu această mică neîngăduinţă... După cum membrii unei 
familii pot cădea în păcat (în mod firesc dar nu mai puţin neîngăduit !) ducmănin- 
du-se şi omorîndu-se între ei, aşa şi naţiunile pot (ba pretind că au chiar obligaţia, 
şi de aici începe naționalismul!) de a extermina pe celelalte din raza dreptului lor 
la viaţă, cu toate că lucrul e de neîngăduit între membrii aceleaşi familii mari a lui 
Dumnezeu“. Observaţiei d-lui Nae Ionescu că nu ne putem sustrage naţiei, îi răs- 
punde iarăşi d-l Protopopescu : „Bine, dar tot aşa nu te-ai putea sustrage nici be- 
ției !“ Și încheie gândul acesta declarând naționalismul „o beţie de la Dumnezeu 
lăsată“. 


Cea mai mare greșală în punctul de vedere al d-lui Dragoș Protopopescu re- 
zidă în identificarea biologicului natural şi necesar cu biologicul — dacă-i mai pu- 
tem spune și acestuia biologic ! — ca abuz. 

Să lăsăm deocamdată în paranteză chestiunea dacă națiunea şi naționalismul 
sunt sau nu urmări ale păcatului originar, ca o chestiune de metafizică a credinţii. 
Să scrutăm numai realitatea empirică. Apartenența la națiune prin naștere ni se 
prezintă ca un păcat asemănător beţiei sau pruncuciderii ? A spune aşa ceva însem- 
nează a părăsi terenul experienţii concrete şi a te avânia în afirmaţii complet opuse 
realităţii, şi deci arbitrare şi gratuite. Insemnează a nu mai ţine seama de nici un 
criteriu în categorisirea faptelor din punct de vedere etic, căzând î în cel mai com- 
plet haos și indiferentism moral. 

Prin ce faptă din decursul vieţii mele, o primă condiţie ca ea să fie evitabilă, 
m'am făcut eu vinovat născându-mă ca membru al unei naţiuni ? Naşterea în så- 
nul unei națiuni nu e în niciun caz o continuare personală de-a păcătui, o cădere 
actuală în păcat, precum este pruncuciderea sau avortul, sau eventual naționalismul. 

Dar naționalismul este el un păcat asemenea beţiei sau pruncuciderii ? Ce e 
naționalismul ? Să-i dăm deocamdată o definiţie foarte generală, dar şi deplin cu- 
prinzătoare. El este conștiința că aparţii cutărui grup etnic, iubirea acelui grup şi 
aclivarea acestei iubiri în slujba binelui lui. Rădăcina acestei iubiri și a acestei slu- 

jiri e foarte plauzibil să fie de ordin instinctual. E voinţa ta de-a trăi nu numai ca 
individ incolor, desbrăcat de toate atributele ce le ai prin naștere şi educaţie, ci aşa 
cum eşti, şi întrucât simţi că așa cum ești nu poţi trăi decât menţinându-se grupul 
căruia îi aparţii; luptând pentru tine, lupţi pentru Dear Ea A în existenţă a între- 
gului grup. 

Dar fie că privim la această rădăcină instinctuală a naţionalismului, fie că 
privim la floarea lui morală — slujirea neamului cu iubire — el e foarte departe de 
beţie sau de pruncucidere. 

Să-l privim ca instinct şi deci să-l considerăm biologic. Ca atare, voință de a 
trăi şi activarea acestei voințe. Voința de a trăi şi luarea măsurilor pentru a trăi e 
necesară „adică nimeni nu se poate sustrage. Hrana de pildă, ca activare a voinţii de 
a irăi, e ceva inevitabil. Căsătoria, ca activare a voinţei de a trăi a speciei, la fel. A 
le evita nu însemnează numai a muri tu personal, ci a te ridica împotriva unor rân- 
dueli fundamentale, puse de Dumnezeu ca legi după care se desfăşoară viaţa; în- 
semnează a socoti tu, cu mintea ta, că aceste orânduiri fundamentale prin care Dum- 
nezeu condiţionează viaţa, nu sunt la înălţimea cerințelor tale, că Dumnezeu cu o- 
pera lui, nu s'a putut ridica la ceeace gândeşti tu. Şi însemnează a sabota viaţa de 
Dumnezeu lăsată. A refuza hrana penirucă o socotești în mod principial un păcat, 
prin urmare a te lăsa să mori de foame, aceasta e un păcat. Precum a nu te căsători 
(nu pentru idealuri deosebite), ci din dispreț faţă de căsătorie și a propovădui aceste 
idei, e iarăși un păcat, cum a arătat Biserica prin condamnarea ereticilor, cari pro- 
pagau astfel de idei. 

„E un păcat să fii protivnic vieții, ba e un păcat chiar indiferența față de acea- 
stă datorie. Creștinismul spre deosebire de religiile hinduse, este religia vieții. Toată 
acțiunea dumnezeiască de mântuire a omului are scopul să-l scape de moarte. 
„Dumnezeu nu voeşte moartea păcătosului, ci să se întoarcă şi să fie viu“. Moartea 
a venit în lume ca pedeapsă şi deci e o stare anormală. Viaţa e valoarea supremă în 
concepţia Sfintei Scripturi. Nu o viaţă înţeleasă platonic ca o nemurire a spiritului 
pur, în lumea ideilor eterne, plutind detașat și pe deasupra lumii corporale. Corpo- 
ralitatea e pentru creștinism manifestarea necesară a puterii de viaţă a eului. Ceea- 
ce nu se poate exterioriza, ceeace e neputincios faţă de lumea externă, e slab, e ne- 
deplin ca putere de viaţă. Cine abdică faţă de mișcarea şi frământarea materiei, re- 
trăgându-se în planul suprastelar al cine ştie cărei spiritualităţi iluzorii, o face din 
neputinţă. Dumnezeu şi eurile omeneşti, făcute după asemănarea sa, nu pot renunţa 
la stăpânirea materiei, la modelarea ei în formele voite de spirit, căci altfel ar trebui 
să admitem o dualitate eternă de forţe. Creștinismul propăvădueşte învierea cu 
trupul. Abia atunci va fi învinsă moartea. Câtă vreme trupul cade încă victimă 
pieirii, moartea este încă stăpână asupra vieţii. Numai atunci când nu va mai fi 
pândită viaţa fiecărui om şi a fiecărei existenţe de stricăciune, „când se va îmbrăca 
stricăciosul acesta (de trup) întru nestricăciune și muritorul acesta întru nemurire. 
va fi cuvântul ce este scris: înghiţitu-s'a moartea întru biruinţă (I Cor. 15, 54). 

S'ar putea obiecta că creştinismul vorbește de o viaţă eternă, care va urma 
după forma actuală, istorică, de existenţă, de o viaţă pentru care trebue să ne pre- 
gătim nu afirmând-o pe cea pământească, ci, dimpotrivă, jertfind-o. 

Obiecţiunea e justă numai în parte. Viaţa eternă, fiind pe de-o parte în trup, 
iar pe de alta nefiind decât o restabilire a vieţii pe care ar fi avut-o omul și acum 
dacă war fi intervenit păcatul și moartea, ea nu poate fi cu totului tot deosebită de 
cea pe care o avem acuma. În orice caz scopul lui Dumnezeu în legătură cu omul 
culminând în restabilirea acestuia în viața deplină, instinctul fundamental al omu- 





420 


© BCU Cluj 


lui prin care îşi afirmă viaţa se dovedește nu ca un instinct păcătos, ci ca unul care 
corespunde deplin voinţii lui Dumnezeu, slujind planul dumnezeiesc. Lucrul cel 
mai mare pe care îl vrea Dumnezeu, pe acela îl vrea şi omul, deşi de multe ori prin 
mijloace greşite. Dacă i se cere creștinului să-și jerifească viaţa actuală şi creştinul 
o face bucuros, nu i se cere cu perspectiva de a şi-o pierde definitiv şi nici creştinul 
nu şi-ar da-o atunci așa de fericit, ci pentru a fi dus mai repede la deplinătatea vie- 
ţii. Jertfirea vieţii actuale se cere numai în împrejurările în care, nejertfindu-şi-o, ar 
pierde-o pe cea viitoare, sau, jertfindu-și-o, dobândește mai curând pe cea viitoare, 
adică în împrejurările în care e necesar sacrificiul suprem pentru credinţa în lisus 
Hristos. Lăsând la o parte faptul că jertfirea aceasta nu face nici ea, în definitiv, 
excepţie dela instinctul afirmării vieţii, în împrejurările normale, când nu se cere 
în interesul credinţii, renunţarea la viaţă, așa tamnesama, e considerată la Dumnezeu 
păcat iar la oameni nebunie sau laşitate. 

Cu atât mai puţin reproşabil este acest instinct manifestat în favorul unui 
grup de indivizi, în favorul naţiunii. El capătă valoarea unui act altruist, a unui act 
moral. Uneori se obiectează: afirmarea vieţii unui grup naţional propriu, e în orice 
caz un păcat întrucât ea însemnează negarea vieţii altor grupuri naţionale, sau cel 
puțin nepăsarea faţă de soarta lor. Am putea răspunde ușor rămânând la cazul in- 
dividului : dacă această obiecţiune ar fi justă, ar însemna că afirmarea vieţii indi- 
viduale este un păcat, întrucât ea ar implica negarea altor vieţi individuale sau cel 
puţin nepăsarea față de ele. Acelaş lucru s'ar putea spune şi despre grija părintelui 
pentru copiii săi. Numai amintind aceste exemple se vede cât de greşită este 
obiecţiunea. i 

In realitate afinari vieții propriului neam mù însemnează eo ipso negarea 
altor neamuri, ba chiar nici desinteresarea de soarta lor. Viața omenească se mişcă 
în cicluri care se cuprind unul în altul, plecând dela cel mai mic, cel individual, şi 
sfârşind cu cel mai larg, care cuprinde omenirea întreagă. Precum grija de viața 
proprie individuală nu te împiedecă şi nu-ți răpește ocaziile de a te îngriji şi de 
viața familiei, iar aceste două griji îți lasă destulă posibilitate să slujeşti şi neamu- 
lui, la fel aceste trei cicluri de viață nu-ți vor absorbi aşa de total preocupările şi 
puterile încât să nu poți fi de folos şi umanității .Nici unul din aceste cercuri nu 
te poate angaja exclusiv. Aceasta ar fi întradevăr ceva şi păcătos și nenatural. 

Afirmarea vieţii proprii nu implică necesar ura faţă de alte persoane. E drept 
că de multe ori așa se manifestă. Dar acesta e adausul păcatului la ceeace-i este 
vieţii esenţial în veci, prin urmare şi înainte de păcat și în viaţa viitoare. Silinţa 
noastră e vrednică de laudă când împuţinăm buruiana păcatului din jurul rădă- 
cinii vieţii, mu când smulgem dintr'o râvnă rău înţeleasă însăşi rădăcina. 

Atitudinea pozitivă faţă de familia proprie, iarăşi nu implică în noţiunea ei 
atitudinea negativă faţă de alte familii. 

Munca devotată în slujba neamului nu înseamnă nici ea numaidecât ura îm- 
potriva altor neamuri și lupta împotriva lor. 

Poţi să vrei, cu toată dragostea pentru neamul propriu, fericirea şi li- 
bera desvoltare şi a celorlalte neamuri, ba chiar să le dai din prisosul tău, pentrucă 
afirmând spiritualitățile tuturor, afirmi toaie formele în care se arată mărirea și 
înţelepciunea lui Dumnezeu cel neepuizat în puterea sa de creaţie și de invenţie. A 
fi orb şi nesimţitor pentru frumuseţile deosebite ce le reprezintă neamurile ca gru- 
puri distincte şi a lucra pentru ştergerea acestor varietăţi de frumuseţe sau chiar 
a asista nepăsător la o astfel de întreprindere Însemnează a nu vedea, a nu lăuda 


şi a deprecia opera lui Dumnezeu. 

Ar mai rămânea însă un rest de obiecţie: Naționalismul e totuși un păcat pen- 
trucă el te face să nu iubeşti pe toată lumea la fel. Oricât de nobil ar fi naţionalis- 
mul, el înseamnă totuşi o iubire mai mare a neamului propriu. 

Noi întrebăm : Şi apoi dacă iubeşti pe toată lumea la fel ? Ce urmări practice 
poate să aibă această iubire egală a întregii lumi ? Să slujeşti tuturor egal de mult ? 
Dar pentru aceasta ar trebui să te preumbli continuu pe tot globul pământesc, să- 
slujeşti fiecăruia, continuu grăbit că nu vei ajumge la toţi. Ai putea realiza ceva se- 
rios măcar întrun singur loc „sau pentru o singură persoană ? Viaţa întreagă ar fi 
o dezordine de neînchipuit. Omul este o fiinţă cu puteri limitate, oricât de înfinită 
i-ar fi dragostea de oameni. 

Efectele practice ale dragostei lui, manifestările ei în faptă — cuvânt, ajutor 
material—nu pot fi decât extrem de reduse. Să se ducă atunci fiecare ins la alt neam 
cu mica lui putere de ajutor și să fie de folos acolo, ca să scape de păcatul naţăo- 
nalismului ? Haosul war fi mai mic ca în cazul celălalt, abstrăgând de sforţările 
inutile pe cari ar trebui să le facă fiecare până să se aclimatizeze în noul loc. 

Este evident că o rânduială superioară aşează pe fiecare om cu micile lui ser- 
vicii ce le poate aduce, în cadrul unor cicluri restrânse faţă de care are să-și actua- 
lizeze toată dragostea de care e capabil faţă de oameni. 

Iubind în duh toată omenirea la fel, practic el este silit de orânduirea superi- 
oară a lucrurilor, să-și arăte dragostea faţă de cei apropiaţi. In persoana lor iubeşti 
omenirea şi pe Dumnezeu. Cine nu iubește pe apropiaţi, pe cei care-i vede, din mo- 
tiv că acesta-i lucru egoist şi spune că tânjeşte după cei de departe ca să-i iubească, 
acela nu are nici o iubire. Cine are iubire, iubeşte pe cei din jurul său uitând de 
grija iubirii universale. Ciclurile acestea organice în care-i așezat omul sunt orân- 
duirile dumnezeeşti cari fac posibilă menţinerea vieţii. Dar despre ele puţin mai 
încclo. 

E drept că uneori se ivesc împrejurări când, cu toată voinţa de a nu-ţi inter- 
preia naționalismul ca pornire împotriva neamurilor străine, ajungi împreună cu 
neamul tău în conflicte cu alte neamuri şi chiar la răsboiu. Dar atât timp cât «şti 
în funcţia pură de legitimă apărare a neamului tău împotriva unor neamuri acapa- 
ratoare, nu putem spune că păcătuești. Sfânta Scriptură îţi cere, e adevărat, ca ce- 
luia ce te lovește pe o parte a obrazului să-i oferi şi cealaltă parte, iar celui ce-ţi ia 
haina să-i dai și cămașa. Dar tot Sfânta Sriptură ne spune că statul poartă sabie 
şi o poartă în calitate de „slujitor al lui Dumnezeu spre mânie celui ce face rău“, 
pentru menţinerea rânduelii pământești prim forță atâta vreme cât, nefiind toţi 
oameni fără păcat, nu se poate ţine rânduiala de bună voie. Conflicte și răsboaie au 
fost şi când nu era atât de clară conștiința naţională. Astăzi statele sunt aproape 
toate şi aproape deplin naţionale. O naţiune poartă răsboiu împotriva alteia întru- 
cât e organizată ca stat. lar membrul naţiunii e îndatorat de voia lui Dumnezeu ca 
atunci când e ostaş al statului să lupte, oricât aceiaşi voie a lui Dumnezeu îi cere o 
atitudine exact contrară când e simplu particular. 

Dar putem merge și mai departe. Dacă atunci când stai în slujba unei orga-. 
nizaţii siipeăindigadsala „eşti îndatorat să lupţi pentru apărarea ei, ca element al 
ordinei sociale, de ce nu ai avea aceeași îndatorire să lupţi pentru apărarea unui 
neam, care este o construcţie supraindividuală mai organică, cu rădăcini mai adânci 
în existenţă decât statul ? Dacă în calitate de individ poţi primi să mori mai cu- 
rând cu câţiva ani, când Dumnezeu a lăsat şi așa o viaţă extrem de scurtă pentru 
indivizi, nu pare aproape ca o datorie să ţii ca neamul să trăiască mai mult de cât 
line, odată ce şi Dumnezeu a rânduit o viață cu mult mai lungă pe seama nea- 

murilor? Neamurile cuprind milioane și miliarde de indivizi și numai venind toţi la 
existenţă își arată mulțumitor faţa la lumină. Când lupţi pentru apărarea neamu- 
lui, lupţi pentru multe feţe omeneşti pe cari le vrea Dumnezeu să vină pe lume. 

Dar din punct de vedere al iubirii, ce e de preferat? Să asişti cum cel care a a- 
juns la o anumită superioritate de forţă, ucide lent pe cel pe care l-au slăbit o serie 
de împrejurări nefericite ? lubirea îţi cere să fii îngăduitor cu fapta neamului uci- 
gaș şi să nu taci nimic pentru salvarea victimei ? Nu-ţi cere iubirea mai degrabă 
să pui mâna pe cel care-i deasupra să-l arunci la o parte şi să ridici pe cel pră- 
bușit ? E egoism acesta ? Ar fi egoism cel mult când ai fi numai tu personal în 
primejdie, dar nu în cazul acesta când şi cei din neamul tău au cel puţin tot atâta 
drept să trăiască cât şi cei de alt neam. Să fie un păcat să salvezi pe alţi oameni, 
când aceia sunt de un neam cu tine ? Dacă ai drept şi chiar o înaltă obligaţie 
morală să fii cât se poate de conciliant atunci când se atentează la avutul şi 
chiar la viaţa ta, wai acelaş drept când e în joc viața semenilor tăi. Există o sim- 
gură împrejurare când îţi poţi îndemna întregul neam să primească moartea : 
când prin aceasta trece mai repede la plinătatea vieţii. E cazul când neamul, 
ameninţat să-şi sacrifice credința pentru a dobândi viața pământească, se sal- 
vează sacrificând-o pe cea din urmă în favoarea credinţei şi a vieţii veşnice. Cred 
că există şi un naționalism capabil să-şi interpreteze iubirea de neam astfel. E 
mi se pare tocmai naționalismul tânăr românesc. Şi atunci unde e biologia, dom- 
nule Dragoș Protopopescu ? 

Dar să fugi spre moarte din neglijenţă, din lenea de a face un efort, sau 
dintr'o iubire pe care am datora-o străinullui chiar când ucide, tocmai pentrucă-i 
străin, iar fratelui, n'am datora-o nici când e pe cale să fie ucis, tocmai pentru 
că ne e frate, cred că nu mai e deloc o faptă plăcută lui Dumnezeu. : 


Din toate acestea rezultă că familia, națiunea, statul, împreună cu atitudi- 
nea pozitivă faţă de ele şi cu mijloacele prin care ne manifestăm această atitu- 
dine pozitivă : căsătoria şi iubirea de familie, naționalismul şi loialitatea cetăţe- 
nească, sunt orânduiri mai presus de voia noastră, cărora trebue să ne supunem 
şi care sunt absaut necesare pentru menţinerea vieţii. 

In rând cu ele trebue să așezăm afirmarea vieţii individuale şi mijlocul 
principal al acestei afirmări : hrana. Dacă sunt mai presus de voia oamenilor şi 
absolut necesare pentru menţinerea vieţii, ele sunt dela Dumnezeu, creatorul şi 
conservatorul vieţii. D. Dragoş Protopopescu aşează în rând cu acestea: furtul,avor- 
tul, trișajul. E o eroare evidentă. Acestea nu sunt necesare pentru menţinerea 
vieţii. E păcatul care desfigurează acest instinct, 

In teologia germană actuală sa creat termenul „Gottes Frhaltungsordnun- 
gen“, orânduirile dumnezeeşti de conservare a lumii. El exprimă foarte potrivit 
fiinţa acestor legi ale vieţii, care conservă lumea împotriva puterilor distrugă- 
toare ale răului. eo 

Nu putem afirma sigur dacă aceste orânduiri au existat şi înainte de că- 
derea în păcat. Cine poate reface, măcar în închipuire, tabloul vieţii depline 
dinainte de căderea în păcat, sau cum ar fi rămas fără căderea în păcat? Sigur 
e că atitudinea pozitivă față de viață, afirmarea vieții, a existat, însă fără adau- 
surile de egoism, de exclusivitate, venite prin păcat. Şi a existat căsătoria. Foarie 
probabil că s'ar fi născut şi neamurile, ca varietăţi ale frumuseţii spirituale in- 
finite, dar fără straturile de opacitate ale limbilor deosebite, așezate între nea- 
muri în urma păcatului, la turnul Babel. A existat hrana ca legătură vie a omu- 

lui cu tot universul.. Singur statul nu s'ar fi născut, ca instituție de forță impo: 
triva răului. Dar acestea sunt probabilităţi, 

Ceiace trebue remarcat este că în starea. actuală isie aceste orânduiri sunt 
datorii impuse nouă de Dumnezeu. Nu ca păcate. Căci ceeace-i inevitabil nu poate 
fi păcat, chiar dacă ni sar fi impus numai pentru starea de cădere în păcat. Alt- 
fel ar însemna că Dumnezeu ne sileşte să păcătuim. Faptele păcătoase ni le in- 
terzice Dumnezeu şi le putem evita, dar pe acestea nu, oricât le-ar confunda d. 
Dragoş Protopopescu sub acest raport. Dacă şi acestea ar fi păcate şi dacă Dum- 
nezeu ne-ar sili să păcătuim, n'am mai purta nici o responsabilitate pentru păcate. 

Ele nu sunt păcate în esenţă, în principiu. E drept însă că pot deveni pă- 
cate, pot fi practicate păcătos. Mâncarea poate deveni lăcomie şi rafinament, că- 
sătoria poate deveni prilej de pur sensualism, naționalismul pornire dă ură şi 
poftă de heghemonie faţă de alte neamuri, ete. Dar graiul nu e tot aşa ? El nu 
e păcat în sine, dar poate fi întrebuințat păcătos. 

Toate orânduielile şi faptele naturale şi necesare pot fi împlinite cu gând 
bun, cu inimă curată. In toate putem să ne comportăm cu suflet legat de Dum- 
nezeu. Dar toate pot fi împlinite cu intenţie rea, abuziv, porniţi împotriva lui 
Dumnezeu. Gândul ce-l punem în fapte, acesta este important: „Deci ori de mân- 
caţi, ori de beţi, ori altceva de faceţi, toate spre slava lui Dumnezeu să le ` 
faceți“. (Cor. I. 10 — 51). 

Nu ne mântuim fugind de cele naturale, plutind în văzduhul inacțiunii, sau 
al credinții şi dragostei teoretice, ecumenice. Ci făptuind ceea ce ne impune locul și 
timpul şi așezarea noastră în ciclurile de viață unde ne-a destinat cel de sus. Nu ne 
mântuim fugind de căsătorie, căci atunci căsătoria n'ar mai fi una din cele 7 taine; . 
nici fugind de mâncare, căci atunci nu ni s'ar fi dat Domnul ca mâncare de pâine 
şi vin. Nu ne mântuim uitând şi fugind de neamul în care ne-am născut, căci a- 
tunci şi lisus ar [i plecat din primul moment dela Evrei. 

D. Radu Dragnea crede că numai eșind cu sufletul din ciclurile naturale ne 
mântuim. Dar omul este o ființă unitară în creştinism. Orice lucrează trebue să 
lucreze nu numai cu trupul, ci cu tot sufletul. Nu poţi lucra pentru neam cu tru- 
pul, iar cu sufletul să sbori pe alte meleaguri. 

După Domnia-sa ne-am mântui teoretizând asupra ecumenicităţii, sau scriind 
cărți, producând cultură (mai reliefat o spune aceasta d. Dragoş Protopopescu). 
Dar atunci nu se mântuiesc milioanele de plugari care-şi muncesc ogorul cu su- 
fletul nădăjduind spre Domnul ? Se mântueşte numai Petre Movilă sau d. Lucian 
Blaga, sau chiar d. Tudor Arghezi ? i 

D. Nae Ionescu împărtășește cu d. Radu Dragnea ideia că iiei în ciclu- 
rile naturale ale vieții nu ne mântuieşie, că mântuirea e în funcție de trăirea în 
universalism. Dar întrucât socotește că eşirea din aceste cicluri nu e posibilă, con- 
clude că nici mântuirea nu e posibilă în veacul de acum, în istorie. Prin urmare un 
fatalism şi un pesimism absolut. Ortodoxia însăși fiind şi ea un ciclu limitat, o spi- 
ritualitate ce nu depășește spiritualitatea neamului, nu ne poate nici ea mântui. 
Dar atunci de unde ştim că ne vom mântui măcar în veacul ce va să vie? După 
care criterii trăind, putem nădăjdui mântuirea în veacul ce va să vie? Pentru care 
motive unii se vor mântui şi alţii nu ? La ce mai e bună atunci ortodoxia ? Pentru 
o funcţie pur naţional pământească ? Gândirea d-lui Nae Ionescu, orcât sar părea 
altfel, e total necreştină. Ea îndeamnă la cel mai deplin indiferentism moral. Cel 
puţin dacă ar susţine că mântuirea o vom obţine în baza trăirii noastre în grani- 
tele ontologice ce ni le-a impus destinul. Am şti ceva, am avea un criteriu .de ori- 

entare. (Las-că teza că ne mântuim numai în veacul ce va să vie, că nu începe de 
aici mântuirea noastră de păcate, îmbunătăţirea noastră, că istoria nu se resimte 
întru nimic de jertfa şi învierea Domnului, e dogma clasică şi fundamentală pro- 
testantă). Atât în susţinerile d-lui Nae lonescu cât şi ale d-lui Dragoş Protopo- 
pescu se citește printre rânduri tendinţa de a înlătura din calea maţionalismului 
românesc orice scrupul, orice preocupare de discernământ moral. 

Adevărul este că ne mântuim prin fapte (nu prin cultură ecumenică!) lar 
“faptele sunt cele pe care ni le determină locul, timpul în care trăim și consti- 
tuţia noastră naturală. 

E necesară însă o distincție. Nu faptele goale ne mântuiesc, ci întrucât sunt 
făcute cu credință (care însă fără fapte e moartă). Aceleaşi fapte, fără credință, 
sau împotriva credinţii, wau nici o valoare pentru mântuire, sau sunt chiar pă- 
gubitoare mântuirii. pi 

Ne mântuim muncind la plug, î în fabrică, la masa de seris, îngrijind de copii, 
slujind neamului şi statului, silindu-ne să ne cultivăm mintea şi să ne întreținem 
viața. Insă toate acestea făcându-le cu credință. Săvârşindu-le fără de credinţă, 
animalic (pur biologic!) sau diabolic, toate acestea ne pierd. 

Există prin urmare naționalism şi naționalism. Există un naționalism care 
poate fi o şi mai grea cădere în păcat. Dar există şi un naționalism pe care prac- 
ticându-l nu ne pierdem mântuirea, chiar dacă nu el propriu zis ne mântueșşte, ci 
credinţa, spiritul creştin cu care îl infuzăm. 

Naționalismul, în sine luat, nici nu mântuie nici nu pierde. Dar în practică 
orice naționalism sau mâniuie sau pierde, după cum este sau nu este străbătut de 
credinţa creştină. 

Ortodoxia nu este un sector al vieţii, detașat de toate faptele şi condiţiile na- 
- turale ale omului. Ea nu este numai mers la Biserică, sau numai cărturărie univer- 
salistă, sau sistem de sfere cristaline plutind pe deasupra valurilor vieţii, neatins 
de ele și neintervenind în ele. Ea este forță amestecată în totalitatea faptelor și si- 
iuaţiilor omenești, mântuind pe om nu întrucât îl scoate din ele, ci întrucât lu- 
crează în ele după duhul ei. Nu neamul acopere sectorul ortodoxie ca pe ceva 
particular, ci ortodoxia cea universală acopere întreg pe fiecare neam care-i aderă. 

P O E S I I 


DE 
ŞTEFAN BACIU 


PSALM 


Eu ca pe-o piatră rară, Doamne, Te-am găsıt 
Şi Te-am luat să-mi fii mereu aproape, 
Să-mi sprijini mersul greu şi obosit, 

Să dai lumină bolnavelor pleoape. 


Te vreau în mine 'n fiecare oră tot mai mult; 
Tu dulcea şi serafica mea melodie, 
Apropie-Ți inima să Ţi-o ascult 

Şi ascunde-Te în tocul care-acum Te scrie. 


Vino "'nchegare blândă de lumină 
Şi drumueşte rostul vieţii meʻe 

Cu-o lampă din a cerului grădină 
Şi cu lumină coborită dintre stele. 


Eu fost-am pân'acuma om nemernic 
Intruchipare de păcat şi de 'ntunerec; 
De astăzi, Doamne, 's robul Tău cucernie 
Și "n mine 'n întregime eu Te ferec. 


PSALM DE SUPUNERE 

Mi-ai dat, Stăpâne, viaţa s'o trăesc, 
Nevrednic sunt de marea-[i bunătate. 
Trec anii tot mai seci, se risipesc 


In inima mustind singurătate. 

Mai bine, Doamne, de m'ai fi ținut 

Să mă târăsc netrebnic salahor în ceruri, 
Să şterg de praf al îngerilor scut 

Şi Precistei să-l văd de giuvaeruri. 


Seara scoteam pe boltă luna. Dimineaţa 
Eşeam cu oile prea Bunătăţii Tale, 

Şi pruncilor le-aş fi adus dulceaţa 
"Şi lui Sân-Pătru îi coseam sandale. 


Dar poate ăsta-i rostul meu Stăpâne : 
Să robotesc la oameni, pe pământ. 
Mereu s'aştept ziua de mâne 

Ca pe o altă piatră pe mormânt. 





427 


© BCU Cluj 


si” sta e 
Pr ASA ; 


EA 
SR aT 
l DANH 
E, 


ȘI 





CÂNTEC DE COPIL 


T 
EMIL ISAC 


Noapte bună, somn ușor, 
Dormi în pace puişor. 


Stele multe te păzesc 
Şi pădurile-ţi vorbesc. 


Ingerii stau în jurul tău 
Puișor, să nu fii rău. 


Şi frumos îţi cântă flori, 
Căci şi tu cu ele mori. 


Sufletu-ţi va duce-un vânt 
In al ceriului pământ. 


Și acolo vei vedea 
Mama ta, care e stea, 


Și în cer sânt stele mii 
Toate odat' au fost copii. 

P O E S I I 


GRIGORE POPA 
CREŞTEM IN MOARTE 


Nu mai aud cuvinte, nici paşi în curtea vecinului. 

Frunzele tremură de marea tăcere și plâng. 

Numai animalele, pline de jind şi de dorul pădurii, 

Privesc printre stele paradisul pierdut. 

Ce s'a 'ntâmplat sub bolta de aur a Domnului ? 

Ingerii nu mai sunt. Cine va duce sufletul omului ? 

Vămile văzduhului sunt slobode, dar cine să treacă spre raiu ? 
S'au oprit în pragul pământului privirile omului 

Şi spicele grânelor sunt numai de paiu. 

Florile s'au ascuns în mugurii iernilor şi copiii nu se mai uită la cer. 
Cresc din tăcerea zilelor svonuri și pier 

Cu prevestirile păsărilor ce duc ştirile în alte lumi. 


Ni-e soarta tăiată pe măsura luminii din noi 
Şi moartea e sfântă când laşi după tine frumoasă pomenire. - 


Dar nu mai aud cântecul îndrăgostiţilor înfiorând noaptea. 

Doamne, şi murmurul stelelor s'a stins ! | 

Creştem în moarte şi ardem de dor, de dragoste, de necuprins. 

Cine 'mblânzeşte cerbii Domnului şi-i mână în amurguri la sicriele apelor 
Să soarbă nemurirea pământului şi să fie fericiţi ? 


Ascultă !... Cum cântă pădurile a jale din creste. 
Nu te speria |... Trec duhurile verzi din poveste. 
Auzi ?... Gorunii cum freamătă durerea pământului ! . 


Cine i-a dat putere de viscol solar vântului ? 

Ogrăzile lumilor sunt pline de ologi cu trupul de stele aprins. 
Creștem în moarte şi ardem de dor, de dragoste, de necuprins ! 


ȚĂRANII 


— 


Doamne, 

In primăvara asta ţăranii au început să are cântând 
Şi-au salutat țarina cu cruci de mulțumire şi binecuvântare. 
Faţa lor bronzată de vânturi româneşti şi plină de mirare 
A privit cerul, a sărutat pământul ca să te aibă 'n gând. 
Ajută-le trudei întru prăvălirea brazdelor mănoase 

Și nu-ţi întoarce faţa, nici harul roditor 

De la grăunţii pâinii pe seama tuturor, 

Ce-i samănă ţăranii cu braţele vânjoase. 

O, truda lor e sfântă ca ploaia primăverii ! 

Şi ei sunt mântuirea și vecinicia ţării, 

In braţul lor sporeşte puterea "'nvolburării 

Și ei ne dau feciorii, izvoarele averii. 

Fiţi mândri, oastea trudei câmpeneşti, 

De soarta voastră duh din trupul gliei. 

Voi înfloriţi în aur destinul României 

Şi voi sunteţi stâlparea veciei românești. 


PAȘTE RO MANESC 


Auzi cum înfloresc merii sângelui 

In noaptea asta albă de Paşte românesc. 

Se primenesc pentru trupul şi sângele Domnului 
Ce iartă păcatul lumesc. 


Cum aș vrea să fiu lumina unui pom 

In care harul înfloririi s'a oprit, 

Să nu mai am ştiinţa, nici visul sfânt de om 
Şi să vorbesc din floare cu îngerul ivit. 


Sângele tot mi-ar fi atuncea duh 
Şi trupul tot liană de lumină, 

Ar fi un roiu de îngeri prin văzduh 
Ca să-mi aducă darul fără vină, 


Potirul sfânt cu pâinea şi sângele vieţii 

In ceasul Invierii din faptul dimineţii. 

Ce mare sărbătoare va fi în satul meu, 

Şi cât de viu şi vecinic mi-ar pare Dumnezeu ! 

INT Â LNIR E 


DE 
VICTOR PAPILIAN 


Când plantonul deschise uşa colonelul tresări speriat, ca un școlar surprins 
de pedagog cu ochii pe fereastră. 

— S'trăiţi, dom Colonel... O doamnă... 

Colonelul luă cartea de vizită şi citi : Lucreția Ionescu, moașă, Bazargic. Nu 
dete niciun răspuns. Privirea lui continua să rătăcească pe bucata de carton şi pe 
literile tipărite cursiv. Ah, oamenii |... Să nu fi fost ei, durerea l-ar fi copleșit, ca 
fumul de mangal, încet, progresiv şi liniştit până l-ar fi lăsat în nesimţire. 

— E timpul audienţelor, domnule colonel... 

Colonelul băgă de seamă tonul de familiaritate al soldatului. 

— Şi ăsta a aflat... Ce să-i faci? Bârfeala este pânea zilnică a oamenilor simpli. 

Şi adresându-se plantonului, ordonă : 

— Să intre. 

Imediat gândurile se prăvăliră parcă peste el. Durerea e coloană vie, ce me- 
reu crește la loc. Căzuse la examenul de general. Prin urmare numai șase luni de 
oştire şi gata... De mult, încă din războiu, unul câte unul din mândra lor ceată, dis- 
părea peste pisc, în umbră. Acum îi venise şi lui rândul. 

Uşa se deschise şi în faţa lui apăru o femeie mică şi slabă, cu rochia atâr- 
nând pe umeri şi şolduri, una din acele făpturi rămasă de trenul vieţii, văduvă de 
subofițer alergând după pensie, sau mamă ce vrea să-și scape copilul de armată. 

— Domnule colonel, începu ea, nu mai mă cunoașteţi ? 

Insăila cuvintele rar, cu o voce slabă, răgușită, care-i punea în vedere piep- 
tul și gâtul, un piept îngust, supt, fără sâni, parcă să-i numeri coastele, şi un gât 
lung, încovoiat, pe care laringele urca şi scobora între cute verticale de piele „ca 
între nişte şine. 

— Eu sunt Lucreția Ionescu. 

Colonelul deveni atent. Parcă numele ăsta îi amintea ceva. 

— Lucreția Ionescu... Liţi, din războiu... 

Colonelului îi căzu capul în mâni. La durerea lui parcă nu se putea o mai po- 
trivită completare. Liţi !... Ridică ochii, îmboldind în ei parcă tot sufletul său. Ni- 
mic. Ochii şi sufletul său erau vinovaţi, sau acea făptură îmbătrânită, cu pielea 
scorojită, parcă s'o sgârii, ca pe-o coajă de copac, cu unghia, în care nu mai ştiai 
câtă simţire trăieşte și câtă voinţă poruncește. Liţi, fata cu ape albastre în cupele 
ochilor şi părul ca aurul răsăritului... Liţi, femeia devotată, care în două rânduri îi 
dase sânge, ca să-l scape dela moarte |... 

Colonelul îşi dădea seama car fi trebuit să ţipe, să pr alesia, să se răzvră- 
tească împotriva tuturor, a naturii, a omenirii, a lui Dumnezeu... sau să se prăbu- 
şeaiscă într'o hohotire care să cutremure pământul. Dar, nu... Sta şi asculta. Femeia 
se așezase pe un scaun lângă uşă şi povestea : 

— Să vedeţi, domnule doloiei, ce mă aduce la Dumneavoastră... Mi-a murit, 
dintr'o injecție, un bolnav... 

Colonelul căută să găsească pe faţa ei urmele chipului de odinioară. 

— Se întâmplă asta uneori... Dar am un mare duşman, pe pretor... El a vrut... 
înțelegeţi Dumneavoastră... Cum eu sunt o femeie cinstită... 

Povestea ei îl mânase până'n culmea durerii. Întâlnirea aceasta atâta risipă 
de batjocură aducea, încât nu putea fi socotită ca o simplă întâmplare, ci ca un 
făcut, menit să exagereze propria sa durere. 

— Şi e om însurat, cu nevastă şi copii... 

In fine el îşi dete seama că nu mai putea îndura. 

— Ascultă, Liți... 

O chemase, peste vrerea şi ştiinţa sa, cu numele mângăitor de altădată. Şi 
ochii ei spălăciţi parcă în clipa aceea deveniseră din nou albaştri. 

— N'avea nicio teamă... Trebue să cunosc eu vreun judecător. 

— Nu, nu mă tem de justiţie. Afacerea a şi fost clasată... 

Dar e pretorul. El, mereu cu anonime la minister... 

Colonelul se apropie de ea. Femeia lăsă capul în jos stingherită. Dar şi el era 
turburat. Groaznică nerecunoştință a sufletului, să te simţi deodată străin de o făp- 
tură cu care, cândva, credeai Cai încheiat un destin ! Să fii nevoit să-ţi distrugi tot 
ce-i mai frumos în vieaţă, amintirea, după ce din realitate ai trecut-o în vis. 

Colonelul îi luă mâinile, aproape fără să vrea, parcă să se mustre, parcă să-i 
arate că n'a uitat-o. Imediat încercă o sensaţie neplăcută. Mâna ei era mică, uscată 
şi rece, un pumn de oase, care parcă se pierdeau în mâna lui masivă. Nu mai putea 
suporta. Trebuia să termine mai repede. 

— Voim interveni eu, zise el, ridicându-o uşor de pe scaun. | 

— Ştiţi... n'aveam voie să fac injecții. | i 

O conduse până la ușă, chemă plantonul şi dete ordin să nu mai primească i 
pe nimeni. Se întoarse, aprinse o ţigară şi se trânti pe canapea. 

ke 

Oare cum o fi fost? In lumina sângerie a unei rachete şi-a dat seama că 
nu e- singur. Cum se aleg de bine conducătorii chiar în învălmășeala fără nicio rån- 
duială a gloatei. e 

— Înainte, fraţilor... 

Asta n'a mai strigat-o el. Cu siguranţă, nu... căci n'a putut duce decât aiia 
paşi şi a căzut ca o păpuşă, cu ochii răsturnați în cap. 

— Inainte, fraţilor... Inainte, fraţilor... 

Atunci, celălalt e teafăr? Prea bine. El poate să şi moară... Şi parcă a înce- 
put să scoboare ca la moși, în roata lumii. Un vântuleţ subţire îi piue când într'o 
ureche când în cealaltă. El scoboară mereu... S'a pornit cutremur cumplit, în care 
urechea trează deosebeşte bătaia grindinii, plesnetele trăsnetului şi izbitura strate- 
lor de aer între cer şi pământ. 

— Inainte, fraţilor, înainte... 

Vijelia e tot mai tare, frânge crăcile, smulge batuei dărâmă întăriturile. El 
scoboară mereu... Dar mintea, în ultima ei clipire, a prins svonul cel dintâiu, cel 
care le întrece pe toate : opinteala omului în lupta la baionetă. Pe urmă nimic... 

L-a trezit o durere în braţ. Clipeşte nedumirit, priveşte în jur —  brancarde, 
brancarde — clipa de față i se leagă peste vis cu cea de atunci. 

— Soră, unde sunt rănit ? 

— În piept. 7 

— De ce mă doare braţul ? 

— Vi sa făcut o transfuzie. 

Şi atunci, din trupul lui imobilizat, întreaga făptură sa scurs în șipot 
cald prin ochii ei albaştri, până'm suflet. A fost singura şi adevărata lui întâlnire, 
când ea cu mare credință l-a aşteptat să iasă din moarte. Pe urmă a început con- 
valescenţa şi dragostea. Spitalul se întindea pe o culme de deal. Cât e de aprope 
cerul în războiu, cerul strâns de jur împrejur de bubuitul tunului |... 

— Liţi, dacă tu mi-ai cere, cu mâna aș culege luceafărul de pe boltă și ți 
l-aș oferi ca pe o zarzără coaptă... 

Aşa se scria, în războiu. 

— Liţi, deşi îmi ești atât de aproape, ca să ajung până la tine am călărit 
noaptea întreagă pe bolta cerului și din scăpărarea copitelor calului meu au luat 
naștere alte stele... So 

Aşa se vorbea, în războiu. 

Telefonul de pe birou îi opri gândirea în scurgerea amintirilor. Colonelul se 
ridică îndurerat. li părea rău să-şi întrerupă visarea, dar nici nu voia să forțeze 
cu nimic Împrejurările, trebuia să lase mersul lucrurilor în voia lor, căci totul se 
petrecea după un plan hotărît, stabilit poate de atunci încă. Dar când recunoscu la 
receptor glasul celălalt, se turbură cumplit. Parcă la atâta coincidență tot nu se 
aştepta. 

— Dumneata eşti, părinte Sofronie ? Vino, vino... te aştept. 

Şi chemând plantonul îi dădu ordin : 

— Bagă de seamă, va veni un preoi... să-l pofteşti numaidecât. 


II. 


Preotul intră sfios. Se trecuse și el muli în ăști irei ani dela ultima lor masă 
camaraderească. 

— Domnule colonel... 

— Zi-mi frate Mihai, ca atunci... 

Preotul clătină capul amarnic. 

— Ahe timpuri ne-au ajuns astăzi... 

Şi avea dreptate. Ce mândru era pe vremuri, în hainele ofiţerești, de nu-l 
deosebeau de ostași, ras ca în palmă printre bărboşii tranșeelor, cu dunga frunţii arc 
de oţel, nasul asvârlit în aer şi bărbia suptă. Adevărat voinic, tare ca proțapul, 
iute ca fusul şi mlădios ca șerpii Dunării. Şi acum, un gârbov împovărat de griji 

mai mult ca de ani, cu gâtul plecat ca în jug, cu fața ascunsă într'o barbă muscă- 
lească şi ochii încercuiți de pleoape buhave. 

— Um mare necaz m'aduce, domnule colonel... frate Mihai. 

Colonelul îl trase lângă el, pe un fotoliu. 

— Ştii cine a fost la mine azi, acum o oră ?... 

Preotul întrebă cu gândul aiurea : 

— Cine ? 

— Liți. 

— Liţi ? Care Liţi ? 

Chipul de spuză al colonelului se incintă. 

— Infimmiera cea frumoasă din războiu. Sora care mi-a dai sânge în două 
rânduri... 

— Da, da... făcu într'o doară preotul şi reveni la necazul lui. Cum îţi spu- 
neam, nu vreo treabă de ispravă m'aduce... 

Colonelul îl întrerupse din nou : 

— Vreau să luăm masa împreună, deseară. 

— Vezi, că... 

— Te rog, părinte... Dumneata, Liţi şi cu mine. Să mergem la Băneasa, să 
fim numai noi trei, departe de oraş, departe de lume. Să stăm de vorbă... 

Preotul tuşi de câteva ori din gât, nu ca să-şi dreagă glasul, ci ca să câr- 
mească mai ușor vorba acolo unde-i era suferinţa. 

— Mă cam grăbesc. Am venit numai Co rugăminte... Mă aflu la mare necaz, 
frate Mihai... 

Colonelul însă era tot pe urma gândului său. 

— Nu vezi, părinte, că aici e mai mult decât o întâmplare ? Un semn, un 
făcut... Nu te întrebi, cum ne-am întâlnit tustrei, azi ?... 
i devenind trist : 

— Când sufletul mi-era mai plin de obidă... = ; 

— Tocmai, făcu repede preotul, am nevoie cât mai ești în armată, pe urmă... i 

- Tăcu încurcat, căci de atâta grabă scăpase o vorbă nesocotită. Dar sufletul 

colonelului continua să rătăcească pe drumurile vechi. 

— Azi, cu atâta drag mi-am amintit de atacul nostru dela Măguri.... 

Preotul, înspăimântat, întoarse capul să nu vadă iar cu mânile începu parcă 
să gonească și cuvintele care puteau închipui lupta şi asaltul. 

— Din lupta aceea mi se trage nefericirea. 

— Nu vorbi cu păcat, părinte. 

Şi continua să privească surâzând peste graniţa timpului de faţă, în grădina 
amintirilor şi viselor. 

— Ştii, părinte, că atunci nu te-am recunoscut ? Cum să-mi închipui că dum- 
neata ai sărit la asalt ? 

Preotul se lăsă prins : 

— Ce era să fi făcut ? Maiorul căzut, ajutorul căzut... 

— Ce curios e omul în războiu... Mi-aduc aminte că deși moartea mă pân- 
dea din toate cămăruţele pământului eu mai aveam timp să mă întreb : cine e ce- 
lălalt 2... Pe urmă am aflat că celălalt erai dumneata... şi mult mai pe urmă am 
aflat că-ţi murise fratele... 

Chipul. preotului se strânse ca pe fire de criţă, într'o dureroasă crispare. 

— Aşa e... Cum a urcat Ioniță parapetul, a şi căzut înapoi mort, în bra- 
tele mele. Şi atunci am înnebunit, i-am luat arma și am sărit în locul lui. 


N 


434 


© BCU Cluj 


Ce bine, părinte... 

Preotul își reveni. 

— Nu, na fost bine. Nu se cădea, preot cu arma în mână... De aceea mă 
pedepseşte Dumnezeu acum... 

Şi fiindcă simţea sufletul ofițerului deschis în piept, mai să-i audă bătăile 
inimii, omul necăjit găsi îndemânatic lucru să-și împingă cu binişorul păsul 
său înainte. 

— Am venit pentru fiu-meu. Il cheamă tot Ioniţă... ca „pe răposatul. Şi 
mă tem... 

Colonelul se trezi. 

— Ce spui, părinte ? | 

— E singurul meu băiat, domnule colonel... Că iată, iar se vorbeşte în dreapta 
şi `n stânga de războiu... l 

— Păi, dumneata nai făcut războiul 2 

— Cu mine a fost altceva. 

Şi devenind rugător : 

— Dar pe loniţă scapă-l de pieire... scapă-mi-l de armată... 

Colonelul simţea cum i se topește în ochi orice impotrivire. 

Domnule colonel, frate Mihai, pentru asta am venit. Dacă timpul de 
atunci ne-a făcut fraţi de cruce și de sânge, dacă ţi-am făcut un bine- ducând până 
la capăt porunca de a birui, nu mă lăsa... scapă-mi capul de pripad. TI cheamă 
Ioniță... Numele ăsta e cu piaza rea... 

Sufletul colonelului se pierdea într'o toropeală de leșin. Asta era “ecoul în 
timp all focurilor de mitralieră și al exploziilor de obuze ? 

— E plăpând... Ploaia îl pune la pat. Şi sperios nevoie mare... Lrăsnetul îl în- 
nebunește și o ia în neștire ca o fiară încolţită. Nu poate vedea sânge, nu poate 
auzi vaier de om... Scapă-l, domnule colonel, scapă-l... Scapă-l, frate Mihai... 

Colonelul se ridică hotărît. 

— Bine, părinte, o să fac tot posibilul. 

“Și apoi, prietenește : | 

— Dar diseară mâncăm împreună... 

— Mâncăm. 

— Vreau să ne mai  povesteşi odată... 


III. 


Colonelul a sosit cel dintâiu în piaţa Victoriei, iil întâlnirii. Privi ceasul. 
Nouă fără zece minute. Prea devreme. 

— Numai de-ar veni... E 

Timpul nu se arăta prielnic unei plimbări nocturne până la Băneasa. Nori 
groși împiedecau i dala atmosferei, aerul era stătut şi înnăbuşitor ca într'o seră. 

— Numai de-ar veni.. 

Lumea presimţise vremea rece. Dinspre șosea convoiul se spărgea în piaţa 
Victoriei într'o învălmășeală de furnicar speriat, amestecând în aceeași grabă ză- 
păcită oameni, automobile şi trăsuri. 

— Numai de-ar veni... 

Se pornise chiar și un vântuleţ, ieșit parcă din scorburile maidanelor, cu 
miros de lut incintat şi de spini uscați, alergând târâş la pământ până să se spargă 
într'o spirală de praf. 


435 


© BCU Cluj 


— Numai de-ar veni... 

Dar la nouă precis — abia își controlase ceasul dela brățară — îi văzu din 
două direcții opuse, Liţi dinspre Buzești şi preotul dinspre Lascăr Catargiu. Aten- 
ţia colonelului se dilată ca un piept în respirare. 

— Și-au păstrat exactitatea din războiu. 

Preotul îl ajunse mai întâi. 

— Uite pe Liţi. 

— Care-i ? 

— Cea care se îndreaplă spre noi. 

— Asta-i Liţi ? făcu preotul speriat. 

Apoi ca să şteargă impresia rea : 

— Parcă şehioapătă. 

— Reumatisme, părinte... sau cine ştie ce beteșug,. | | 

Intr'adevăr, femeia înainta din greu, zăpăcită de mişuneala automobilelor, 
cătând în toate părţile până să se hotărască să treacă, apoi luând-o la fugă şontăc, 
şontâc, cu trupul alunecând într'o parte la fiece pas ca şi cum ar fi scăpat din şoid. 

— Liţi... o întâmpină colonelul. lată şi pe părintele Sofronie Matei. I] mai 


cunoşti ? 
Femeia se înălță în vârful degetelor, îşi strânse ochii, nu mai vedea — era 
şi un întuneric supărător — şi se vâri în sufletul preoiului, mai să-l atingă cu 


bărbia şi nasul. 
— Sa schimbat părintele... - 
Un uruit îndepărtat ca o bătaie de tobă înfundată le întoarse gândurile. 


— Vine ploaia. Ce spuneţi ?. Mergem ? 
Tovarăşii în acelaşi glas răapuñsērš : 
— Mergem. 


Colonelul privi cu teamă spre Liți. 

— Nu vrei să luăm o maşină ? 

— Nu. Mergem pe jos. 

Firea preotului se schimbase de azi dimineață, devenise mai vorbăreț, mai 
curagios. Acum voia să afle de ce şchioapătă femeia. 

— Parcă mergeai bine, ce sa întâmplat ? 

— Asta de atunci, din războiu... 

— Cum ?... Ai fost rănită, Liți ? făcu colonelul. 

--- Da, după ce ați plecat dela noi au bombardat spitalul. 

Şi apoi, ca un fel de scuză: 

— Dar în mers liniştit nu se cunoaşte... numai când alerg. 

Flaca de ardesie a norilor se sparse la orizont pe desemnul frânt al unui 
trăsnet şi peste întreaga gălăgie a oraşului se nărui deodată, din cer, cutremur 
de tunete. 

— Inainte, fraților... comandă preotul. 

— Da, da... observă colonelul, a devenit alt om. 

Și porniră toţi trei, colonelul la mijloc între preot şi infirmieră. Vântul se 
sirângea înaintea lor în cercuri din ce în ce mai mici, apoi îi învăluia dela pă- 
mâmnt în spre ochi în flacără de praf și ţărână. Dar ei tot înaintau. Dimpotrivă, 
opinteala le făcea bine, îi întrema. O detunătură răsună prin apropiere împroş- 
cându-i în faţă cu boabe de ploaie, tari ca alicele. 

— Astea-s confeti de plumb, glumi preotul. 

Şi se simţiră mai voioşi, mai apropiaţi unul de altul. Până atunci altele le 

erau gândurile, altele simţirile şi cuvintele. Ploaia, vântul şi mai ales trăsnetul îi 
scoteau afară din bârlogul vieţii zilnice. Sufletul lor era dornic de altă lumină. 

— Înainte, fraţilor. 

Bubuiturile stăruiau în faţa lor. Le venea în cale sau ei înainiau spre pră- 
păd ? Acum vijelia se pornise din toate încheieturile firii. Pomii îngenunchiau 
până la pământ scârţâind ca'n lupta la baionetă, apa lovea pieziş ca ploaia de şrap- 
nele şi vântul le ţiuia subţire pe lângă urechi 

— Cu Dumnezeu înainte, fraţilor... răcni preotul. 

Deodată se opriră. Un plop, ca un stindard înfășurat, trosni din rădăcină și 
se prăbuși înainte-le, umplând lumea cu un muget de vită doborîtă. 

O clipă preotul cătă înapoi, parcă să-și îmbărbăteze oamenii, şi apoi porni 
nebun în potopirea din faţă-i. Se găseau în inima vijeliei. Bubuiturile cădeau din 
cer, trăsnetele alergau în jurul lor, pe jos, ca nişte limbi de foc; ploaia îi secera, 
când din flanc, când din faţă ; pe pământul moale picioarele se înfundau ca'n 
gropi de obuz ; iar în crengile rupte se împiedecau ca în sârmă ghimpată... Dar 
ei nu mai luau aminte la nimic, îi chema vraja fără seamăn a haosului, cu gurile 
de foc căscate asupra-le. 

Acolo alergau ei. Acolo îi mâna elanul obscur al făpturii lor, în împărăţia 
de grindină şi foc, unde nu mai e duşman viu, nici piedică omenească, ci doar 
vrăjmășie de stihii. Nu vedeau, n'auzeau şi nu simțeau nimic, nici urletele vije- 
liei, nici şiroaiele reci trecute prin haine până la piele ; simţurile lor nu mai cău- 
tau înafară, erau întoarse lăuntric, delectându-se de beţia până la extaz a sforţării. 

Deodată colonelul se opri. Cerul, prin unul din acele capricii ale firii, se 
desfăcuse în două. Norii cu vijelia trecuseră mai departe, iar deasupra lor stelele 
împrăștiate printre frunzișul pomilor. 

— Liţi, priveşte. 

Se găseau numai ei doi, preotul era pe urma vijeliei, în întuneric şi ploaie. 

— Cât e de aproape cerul de noi... 

_—Da, făcu femeia. 

— Să 'ntinzi mâna şi să culegi luceafărul ca pe-o zarzără coaptă. 

— Ca atunci... 

— Şi ce risipă de stele... 

— Au scăpărat copitele unui cal nebun, ducându-şi stăpânul la draga sa... 


— Diib 
— Mihai... 
Şi în acelaş avânt se repeziră unul în braţele celuilalt. 
x 
x x 


A doua zi colonelul înaintându-şi dimisia era liniştit de tot. - 

— N'am fost persecutat... Fiecare om e înzestrat din naştere cu o anumită 
cantitate de viaţă. A mea sa terminat. Și nu numai a mea, ci a noastră a tuturor... 
a celor de atunci. A fost firesc să cad la examen, fiindcă Liţi a omorît un om şi 
părintele Sofronie Matei aleargă să-şi scape copilul de armată. 

P O E S I I 3 


DE 
ŞERBAN BASCOVICI 


INVIERE 


Mi-am izgonit din suflet toți păgânii, 

Ca lupii dinprejurul stânii 

In care plâng îngenunchiate mioriţe... 
M'am lepădat de hâde molipsiri, 
De glodul strâns de la răscruci în poticniri, 
Păstrând în suflet rugi de flori şi de troițe... 
Am revenit, mam regăsit... 

Şi ochii-mi stinşi de lacrimi wau orbit, 
Căci după ani şi ani de umbră şi tăcere, 
Sus de pe culmi, din ale cerului unghere 
Mi-a răsărit şi mie steaua lui Isus... 

Spre ea lucindu-mi mâna de țărână, 

O, Doamne, parcă Tu mai luat de mână, 
Şi-acum cu Tine peste ape-adânci m'ai dus... 


E freamăt mult acum, şin mine şi afară... 
Fereastra inimii de trâmbiţări de soare spartă 
Imi umple de miresme casa, ieri deşartă, 
Şi o deschide toată, ţie vară... 

Toţi corbii peste cap s'au dat 

Im zări de ieri, prin viscoliri și ceaţă... 

Azi rândunicile îmi tes azurul sfâșiat... 
Văd tot ce-aud... Condeiul meu de ghiaţă 
Il simt topindu-se pe pagina ce arde 

La masa scrisului uitat... 

M'am regăsit... cu mâinile pe coarde 

Şi fruntea strălucită de vedenii, 

Simt că mă 'nalţ spre Tine din smerenii. 

Slăvit fii, Doamne, c'ai întors un beduin 
Dim căile pustiului pierdut, 

Şi că m'ai miruit poet creştin... 

Că Tu, cu mâini de miere şi topaze, 
Mi-ai redeschis, ca unui nou născut, 

Din ale cerului și lutului pervaze, | 
Stelara poartă-a marei armonii... 

Și cam simţit — trecând această poartă, 
Că n'a 'nviat în mine-o lume moartă, 

Ci eu prin Tine, între vii... 


CÂNTEC DIN CREERUL MUNŢILOR 


Sângele'n clocot, cu brazii şueră 'n mine, 
Susură'n râpi cu izvoarele, geme "ntre stânci... 
Cine mă sue spre-albastrele linişti adânci ? 
Unde, când lutu-mi de pietre abia se mai ţine ? 
Cine, ce mână de umeri mă sgudue. cine 


Strigă de sus să mă urc şi pe brânci ? 


Sus, unde-i sufletul fi-vor curând şi genunchii, 
Unde-s genunchii sufletul n'are culcuş... 

Roiuri de doruri în zumzete râd de urcuş, 
Muşchii sunt coarde, sburdă de cântec rărunchii, 


Şerpue 'n mine-al cărării arcuş... 
Colo pe creste, aripi mi-or da chiar vulturii... 
Plumbul topindu-se "n paşii-mi de jar, a pierit... 


Aerul limpede ca un rachiu l-am sorbit. 
Sus de pe culmi... dar chiotu'n irâmbiţa gurii 


Marea tăcere din jur l-a sleit... 
Sufletu-mi însă în vârf îşi desfăşură steagul, 
Fâlfâe 'n vânt cu-aceleași trei sfinte culori... 


Văile de-aur spureate de lifte şi ciori 
Munţii le apără numai... şin mine baltagul 


Crunt al haiducilor crapă de zori... 
Creer de munte şi-al ţării cu piepturi de stânci, 
Eu te sărut în genunchi... dar caldă secura 


Inimii mele, c'un strigăt îmi spintecă gura... 
Singurul strigăt ce-aleargă 'n ecouri adânci, — 


Ura, de sute şi mii de ori ura !... 

MÂINILE 


Credeam de mic să-mi fac aripi din mâini, 
Să mi le'ntind la 'mbrăţişări, uşoare... 
Credeam că aerul nu doare, 

Că n'au să mi le taie săbii nevăzute, 

Ori să le frângă zimţii unei pâini... 

Dar într'o zi, de-atâiea silnicii durute, 
Le-avui dealungul trupului căzute... 


Ce s'a 'ntâmplat ? Ce vijelii lăuntrice au frânt 
Aceste braţe ce purtau ca lujerele 'n soare, 
Imvoalte, câte cinci petale fiecare, 

Crescute din fărâma-mi de pământ ?... 

O, grindina bătând afară, dinafară 

Stârni în sufletu-mi un şuier de furtună 
Desgrădinâmd copilăria-mi bună, 

Şi braţele-au căzut întâia oară... 

Dar floarea degetelor mi sa 'nchis în pumnii grei, 
Și pumnii vrând să-alunge pe mişei, 

N'au mai izbit, căci degetele-mi lungi vibrară 

- Pornind din inimă ca zece strune de ghitară, 
Şi de-ar fi fost atinse, s'ar fi rupt... 

Le-am ridicat din nou atunci, uitând să lupt, 
Incremenite'n arcuri largi de aur, 

Ori le-am întins spre alte mâini prietenești 

Ca în spre flacări mâinile un faur, 

Dar au ţipat în flacări, — mână unde cești ?... 
Şi braţele-au căzut a doua oară... 

Ci fără preget încercat-am să desmierd 

Când părul brun, când părul blond al tău iubito, 
Să pot pricepe unde eşti când nu te pierd, 

Ori unde pieri când lângă mine stai uşoară... 
Și braţele-aiu căzut a mia oară... 


Dar dacă-i vina mea cau fost lăsate 

Mereu din inimă să-mi cadă spânzurate, 
Greşelile mi s'au iertat 

De crinii albi cen mâini i-am ridicat... 

Şi dacă doar de mine-au fost mânjite, 

Mi le-am spălat în lacrimi, ca să tac 

Mai bun de-atunci şi mai sărac 

Ca mâinile de plânsu-mi aurite... 

Şi-acum, când simt că doar curate-s ale mele, 
O, Doamne, dă-le-o spadă "n freamăt s'o ridice, 
Și "n hotăriîri, cu ea să le deprinzi 

Vieaţa *n două fericiri să mi-o despice, — 
Să-alerg pe drumul dintre ele 

Răsfrânt ca'n două mari oglinzi... 

VINTILĂ HORIA 


CÂNTEC DE NEBUN 


după VERHAEREN 


Sunt rătăcitul pe "nserat, 

Alerg pe câmp şi urlu'n sat, 

Nu mă 'nspăimântă noaptea grea 
Căci sunt, prieteni, rupt din ea. 


Horelilu, hai-hui pe stânci, 
Văd morţi jucând în ape-adânci. 


Pe-al desnădejdii drum, posac, 
Imi macin trupul șşchiopătând 
Și mă "ntâlniţi, nebun cântând, 
Atunci când zgomotele tac. 


Horelilu, hai-hui pe stânci, 
Văd morţi jucând în ape-adânci. 


Flămând şi gol am rătăcit 

Dela apus la răsărit, 

Peste nisipuri şi câmpii, 

Când între morţi, când între vii. 


Horelilu, hai-hui pe stânci, 
Văd morţi jucând în ape-adânci. 


Şi am trăit ca un strigoi, 
Tot singur, până într'o zi 
Răscolitoare se trezi 
Dorinţa de-a veni "ntre voi. 


Horelilu, hai-hui pe stânci, 
Văd morţi jucând în ape-adânci. 


Şi beat de cântecul sprinţar 
Cântând plăceri fără hotar, 
Am îndrăgit o fată 'n sat. 
De hoinărit m'am lepădat. 

Horelilu, hai-hui pe stânci, 
Văd morţi jucând în ape-adânci. 


Şi am crezut să-s fericit, 
Că pot şi eu iubi cumva!... 
Fata 'ntr'o zi sa logodit 
Cu un flăcău de undeva. 


Horelilu, hai-hui pe stânci, 
Văd morţi jucând în ape-adânci. 


Acuma iată-mă din nou 
Rătăcitor ca un ecou, 
Inspăimântând pe trecători 
Când noaptea cade către zori. 


Horelilu, hai-hui pe stânci, 
Văd morţi jucând în ape-adânci. 


Unii mă cred că-s vrăjitor, 
Alţii, nebun fără popas. 
Mă doare-al urii mele glas 
Şi-s obosit şi am să mor. 


Horelilu, hai-hui pe stânci, 
Văd morţi jucând în ape-adânu. 


"Ma urmărit un râs, sclipind 

In noaptea asta de argint 

Când între mlaştini căutam , 
Mormânt de moale mâl să am. 


Horelilu, hai-hui pe stânci, 
Văd morţi jucând în ape-adânci. 


Şi l-am găsit în umbra grea 
Unde din val râd stele mici 
Care au vrut ca viața mea 
Să fie plină de urzici. 


Horelilu, hai-hui pe stânci, 
Văd morţi jucând în ape-adânci. 

DEGRADAREA DOGMEI ETICE: 


D 
ILARIU DOBRIDOR 


A sa dar, omul e în lume. E în lumea înconjurătoare şi în lumea din lăuntrul 
său. E, deci, în lumea deopotrivă variată şi variabilă, deopotrivă efemeră şi fluentă, 
deopotrivă schimbătoare şi multiplă. E, mai exact, între două lumi care se răsfrâng 
una pe alta, una răsfrângând mai mult decât alta, fiindcă una e mai bogată decât alta. 

Şi în lume fiind, omul refuză izolarea. Are viaţă de relaţie; îşi desfăşură viaţa 
într'un sistem de relaţii; relaţii cu spațiul dinafară şi cu tot ce cuprinde spaţiul din 
afară, relaţii cu timpul din lăuntru și cu tot ce cuprinde timpul din lăuntru. 

Relaţia nu este numai aceea, generală, am zice fundamentală, a cunoaşterii. In 
multiplicitatea, fluenţa şi efemerul lumii, mu sunt suficiente constantele logice cu a- 
jutorul cărora operăm în procesele cunoaşterii. 

Omul are raporturi cu semenii lui, cu realitatea logică şi psihologică a semenilor 
lui. Vieţueşte alături de ei, întrun spaţiu determinat şi într'un timp istoric determi- 
nat. Uneori îl leagă același sânge, aceleaşi impresii, aceiași tradiţie, aceleași aspirații. 
Solidar pe acelaş trecut şi unit de acelaşi destin, deţine atât de mult dela ceilalţi, în 
cât putem spune că e totdeauna o colectivitate şi niciodată um individ. 

In viaţa de relaţie, omul se comportă; se comportă faţă de semenii săi. Intr'o co- 
'Jectivitate de viaţă, raporturile sunt atât de multiple, încât e nevoe de dirijare. Unele 
interese ţin de viaţa individului, unele scopuri țin de viaţa societăţii. Este, deci, nece- 
sară o armonizare în aşa chip, încât să nu sufere nici scopurile finale, nici interesele 
individuale. 

Elementul care armonizează, care face trecerea dela particular la general, care 
împacă generalul cu particularul, în viața de relaţie a colectivităţilor umane, e de 
natură raţională. Fiindcă numai rațiunea ordonează şi unifică, putând satisface şi 
particularul şi universalul. ; 
Factorul ordonator, al diverselor relații dinlăuntrul totalității sociale, e norma 
morală. l ! 

Norma morală reprezintă punctul fix în câmpul mobil al raporturilor sociale. 
Şi reprezintă certitudinea că aceste raporturi nu sunt periclitate prin desagregare. 
Norma morală reprezintă, deci, modul de coordonare în planul relațiilor practice, în 
acelaş fel în care conceptul reprezintă modul de coordonare în planul relațiilor lo- 
gice. Şi e de aceiaşi natură ca şi el, — adică rațională; de aceiaşi valoare ca şi el, — 
adică operatorie; de aceeaşi modalitate ca şi el. — adică normatoare. In lumea con- 
stanţelor, creiată din nevoia spiritului de a se salva pe sine, prin transcenderea efe- 
merului și periciunei, norma morală e câştigul cel mai important. 

Introducând unitate în multiplicitatea comportărilor practice, norma morală 
ajută complinirea spiritualităţii omului. Definiţia kantiană a imperativului catego- 
ric, condensată în maxima cunoscută : „fă așa încât fapta ta să devină lege univer- 
sală“, luminează cu prisosinţă acest adevăr. lradiaţiune din focarul originar al Dum- 
nezeirii, spiritul adună realul, şi-l asimilează și se îmbogăţeşte, astfel împlinindu-se 
pe sine. Perfectându-se în spirit şi prin spirit, omul se desface de bunurile fizice, pen- 
tru a rămâne cristal pur de forţe interioare. Depășeşte marginea flotantă a intereselor 
individuale pentru a se fixa în sideraţiile imobile ale Soop arlot finale. Ancorează în 
ordinea rațiunii, acolo unde e universalitate şi permanență. Trece din efemer, din 
viaţă, acolo unde e imobilitate şi vecinicie. | 

Trece adică în rațiune. Viaţa este iraţională, norma morală e rațională. Viaţa 
este trecătoare, norma morală este constantă. Aşa dar, norma morală depăşeşte viaţa, 
nu e imanentă vieţii; e absolută, nu e relativă; aparţine sferelor de dincolo, către care 
aspiră necontenit omul, dornic de absolut şi înfricoşat de pieritor. E un ţel al per- 
fecţiumii. 

Și perfecțiunea este echilibru, liniște, armonie, seninătate. 

Mântuirea însemnează trecerea din efemer în absolut, din disperare în senină- 
tate, din demonia tulburătoare în calmul angelic. Degradând norma morală, ne lipsim 
de una din condiţiile salvării. 

S'a ajuns aici prin efortul aprig al culiurii elene. Și-au venit trei evrei Spinoza, 
Freud, Nordau, cari s'o deterioreze. - 

Pentru ei, norma morală nu mai reprezintă ceva absolut, ceva de esenţă rațio- 
nală. Norma morală are un singur criteriu: seductia euforică (Spinoza); norma mo- 
rală are un sigur conținut : exaltarea sexuală (Freud); norma morală are o singură 
rădăcină : frenezia biologică, (Nordau). Şi, în general, plăcerea. Cum plăcerea este 
infinită, insațiabilă, la fel e şi norma morală, infinită, insaţiabilă; cum plăcerea e 
trecătoare şi relativă, la fel e și norma morală: trecătoare şi relativă. 

Dar mai anarhic decât toți și mai îndrăzneţ, aducând pretenţii ştiinţifice argu- 
mentării întărită uneori cu fapte culese din domeniul patologicului, este Sigmund 
Freud. Evreu prin naștere, prin spirit, prin cutezanţă, prin pericol, el este inițiatorul 
unei metode noui, psihanalitica, aparţinând psihologiei abisale, a cărei sferă de preo- 
cupare este subteranul în care zac fosforescențele psihismului uman. Vâlvă mare a 
însoţit numele lui. Cărţile i-au fost comentate, studiate. Discipoli nenumărați cerce- 
tează după metoda sa, fanatici cred în doctrina sa. E obiectul idolatriei necondiţio- 
nate. In toate ţările, pe toate continentele, sau înjghebat institute, sau întemeiat re- 
viste. In Canada, un Ernest Jones; în New-York, un A. Brill, White sau Jellife; în 
Harvard, un Putnam; în Olanda, un van Emden, van Ophnijsen sau van Renterghem; 
la Bordeaux „un Regis, Hesnard; în Suedia, P. Bjerre; în Cristiania, R. Vogt: în O- 
desa, Wulff; în Polonia, L. Jekelş: în Ungaria, S. Ferenczi; în Berlin, K. Abraham 
sau Bleuler; sau, la noi, medicii din jurul presei democrate, îndrăgiţi mai mult de re- 
clamă decât de doctrină, — toţi sateliți docili rotesc în jurul acestui soare prevesti- 
tor de noui aurore, capabile să risipească întunericul din sufletul uman. 

Freud este iniţiatorul unei discipline noui. Disciplină e un fel de a spune; dis- 
ciplina presupune ordine; ori, dincolo de cei patru termeni tehnici şi simetrici cu care 
Freud încearcă să dea explicaţii fenomenelor sufleteşti, nimic mai haotic decât psi- 
hamaliza. 

Psihanaliza însemnează psihologia subteranului, a abisului psihic. Are preten- 
ţia să fie o doctrină, o doctrină dedusă dintr'o metodă şi ajungând la o terapeutică. 
Doctrină fiind, freudismul devine pansexualism. E adevărat, totdeauna s'a apărat 
împotriva acestei învinuiri, dar nimic nu l-a împiedecat să lărgească sfera sexuali- 

tăţii; atât de mult a extins-o, încât psihismul nostru nu mai este altceva decât un fel 
de monism sexual. 

Pentru Freud, pretutindeni și în tot nu este decât instinct sexual; este 
instinct sexual desvoltat până la proporţiile principiului vieţii, în felul în care este 
pentru Bergson elanul vital sau pentru Marx economicul : sursă fecondantă și genera- 
toare a tuturor fenomenelor. Că sexualitatea nu este întreg omul; că sexualitatea nu 
poate constitui esența nici unui destin; că sexualitatea cel mult dă accent, subliniază, 
dar. mai există şi revoluţii naturale carc scapă de sub rigorile ei, — pentru Freud 
n'are importanţă. El ambiţionează să pună sexualitatea peste tot, în toate, cauză uni- 
că a celor câte se petrec în faţa şi în adâncurile conștiimței umane. Eternul procedeu 
iudaic care caută într'o noţiune simplă unicitatea principiului explicator al lumii; 
procedeu ce se întâlnește şi la Spinoza şi la Bergson şi la Marx. Egalizarea cantigta- 
livă a întregului cu principiul presupus generator derivă din mentalitatea lor mono- 
leică. „Deus sive natura“ (Spinoza) sau „nimic fără elanul instinctelor“ (Bergson) sau' 
„nimic fără economic“ (Marx) sau „totul este sexual“ (Freud) reprezintă aceiaşi imu- 
tabilă ecuaţie. Exces de cauzalitate. | 

Freudismul este, deci, o doctrină : pansexualismul, cu o metodă : psihanalitica. 
Psihanalitica deţine, în domeniul metapsichologiei, loc preponderent, sgomotos de 
preponderent. 

Psihologia abisală afirmă: unele fenomene ale conștiinței, cum de o pildă vi- 
sele, nu pot fi explicate decât admițând, alături de conştiinţă, existenţa inconştientu- 
lui psihic. Psihanalitica are rostul, deci, să exploreze adâncurile inconștiente ale fie- 
căruia; să le exploreze în scopul de a ajunge la terapeutica anumitor turburări min- 
tale. Aşa dar, de metodă se leagă terapeutica freudiană care nu vizează decât com- 
ştienţializarea cauzalităţei morbide. 

Când zici psihanaliză, trebue să înţelegi totdeauna faptul psihic inconştient. 
Pentru psihanaliză premiza fundamentală este divizarea psihicului în două compar- 
timente: psihicul inconștient şi psihicul conștient .Fără această diviziune nu sar 
putea înţelege procesele patologice, atât de frecvente şi atât de grave. 

Psihanaliza pornește dela principiul refuzului de a considera conștiința ca 
formând esenţa însăși a vieţii sufleteşti; dimpotrivă, presupune conşiiința ca o sim- 
plă calitate a acesteia, putând să coexiste cu alte calităţi, printre care şi inconştientul. 

Inconștientul nu este descoperirea lui Freud. Romantismul, iubitor de clar- 
obscururi și penumbre, cunoștea murmurul melodic din besna sufletească ; Goethe 
știa şi el de acest emisfer al mocturnului psihic ; Schelling, şi cu el filosofia naturii, 
introduce definitiv noţiunea; iar gânditori romantici, cum e Hartmann, fac din 
această noţiune constantul metafizic, quasi-insesizabil, graţie căruia pot fi înţelese 
formațiunile conștiente. 

Ceiace, însă, aduce Freud, e raportul dintre conștient și inconştieni, precum 
şi conţinutul inconştientului. Pentru Freud, inconştientul nu mai e conceput gra- 
dual deosebit de conștiință, ca pentru Hartmann, presupunând natura aceiași; nici 
ca loc diferențiat de conștiință, ca pentru Klages, presupunând natura aceiaș ; nici 
polar relaţionat de conştiinţă, ca pentru Jung, presupunând natura compensativă; 
pentru Freud, inconştientul este constanta psihologică în câmpul mișcător al ful- 
guraţiilor fugitive ale conştiinţei. Inconştientul nu mai are o existenţă organic fi- 
ziologică, ci este o realitate de natură psihică. In „Essais de psychanalyse“, defi- 
nește singur raporturile existente între cele două zone sufleteşti. Precizează anume 
că factorul conştiinţă, departe de a reprezenta caracteristica generală a proceselor 
psihice, nu trebue considerat decât ca o funcțiune particulară a lor. lar imconș- 
tientul este ansamblul sentimentelor, proceselor afective și mintale, real existente 

în noi, dar pe care nu le putem readuce spontan în conștiința reflectată; în con- 
secinţă, nu le putem reproduce şi corija după voinţă. De existenţa lor, luăm notă 
numai evocându-le prin procedee indirecte și speciale (ex. hipnoza, psihanalitica, 
interpretarea viselor, stările secunde ale istericilor). Sunt de nevoe aceste procedee 
de conștienţializare a morbideţii stărilor sufletești, pentru a sfărâma forţa ce li se 
opune. Fiindcă, dacă anumite reprezentări sunt incapabile să devină conştiente, 
— asta din pricina rezistenţei ce întâlnesc. Starea în care se găsesc aceste repre- 
zentări, — înainte de a sfărâma forţa limitativă pentru a fi aduse în conștiință, —- 
o numeşte Freud refulare ; iar forței limitative care menține refularea, îi dă nu- 
mele pur și simplu de rezistență. 

Deci, noţiunea lui Freud despre inconştient e dedusă din teoria refulării. Re- 
fularea e pilonul care sprijină psihanaliza. 

Inconştientul este un fel de încăpere în care intră elemente de ale congtiin- 
þei; e un subsol în care cad şi decad stările conștiinței; e peştera în care sunt 
alumgate ecourile vieţii conștiente ; un rezervor de susururi indescifrabile. Carac- 
tenul lui, deci : receptacular. Așa dar, pasiv. 

Deocamdată. 

Receptiv în raportul cu conștiința, subteranul psihic designat de Freud de- 
vine la exces activ în ce priveşte conținuturile. In caverna în care se degradează 
substanţele conștiinței, există un ansamblu haotic de putreziciuni şi grunjuri, un 
fel de mâl psihologic din care Freud speră să toarcă firul urzitor al tuturor stă- 
rilor conştienţiale. Lacul negru şi tulbure al subteranului psihic, scânteiază pe 
sub cerul conştiinţei, ea însă-și fosforescentă numai din pricina putregaiului din 
inconștient ; conştiinţa nefiind decât iluzia unei flori crescută în îngrășămintele 
infectate ale substratului sufletesc. Așa dar, relaţia între cele două compartimente 
este comparabilă cu aceia dintre haos şi cosmos, în compartimentul haotic mer- 
gând toate conținuturile degradate, oarecum mortificate, ale conștiinței; dar ele nu 
chiar atât de aţipite încât să fie lipsite de năzuinţa către vital. Dealtminteri, Freud 
aminteşte uneori de dualitatea — aproape heracliteică, deși nu tocmai — dintre 
Eros şi Thanatos. Nelipsite de năzuinţa formativă în sferele oarecum organizate 
ale conștiinței, materialele deteriorate din spaţiul inferior și haotic, simt nevoia 
unui flux ascensional. 

Tot ce e inconștient e refulat ; și tot ce e refulat aspiră. Refularea fiind pro- 
totipul faptului non-conștient, apoi ceiace este în special refulat, este instinctul 
sexual. Substanţa nearticulată, desorganizată, care umple cu plenitudinea ei spa- 
tul conţinuturilor degradate, nu este alta decât instinctul sexual. 

Ce e instinctul sexual ? Este impulsia naturală şi permanentă care, dela do- 
rinţa incipientă se intensifică până la posibilitatea avidă a cuplării, având drept | 
efect de a determina o anumită satisfacţie, la al căreia punct terminal, înregis- 
trăm voluptatea specifică, voluptatea genitală. Senzaţia genitală e punctul ter- 
minus al procesului sexual, fiindcă sexualul depășește ca sferă genitalul. Il de- 
păşeşte şi ca prioritate temporală. Psihologii nu-l situiază în acelaș moment al 
vieţii. Moll sau Kraft-Ebbing îl fixează în vârsta copilăriei, Rank susţine vârsta 
oetală, Freud notează naşterea. Sexualul vine odată cu începutul vieţii, este ab 
nitio şi nu ceva adăogat, preparând deci  genitalul care apare tocmai în epoca 
pubertăţii. 

Dar instinctul sexual, — cuprins al inconştientului refulat — este numai 
forma generală ; psihiatrul vienez are nevoe să-i dea şi ei un conţinut, de aceea in- 
troduce noţiunea de libido. 

„Ce raport este între libido şi instinctul sexual ? Raport ca de la foame la nu- 

triție. Libido este energia sexuală — distinctă de energia psihică—animatoare a im- 
pulsiilor hedonice către frenezia sexuală. Sau — cum s'a precizat — apetența afec- 
tivă. Libido însemnează energia, considerată ca o mărime cantitativă dar încă in- 
mensurabilă, a tendinţelor legate de esenţa cuvântului amor. Rezumatul, condensat 
până la a deveni nucleu, al cuvântului amor, este amorul sexual, al cărui final îl 
constitue uniunea sexuală. Libido, ca sâmbure al instinctului sexual, iar acesta ca 
principiu al inconştientului, iar acesta ca esenţă a vieţii sufleteşti, este, aşa dar, mai 
mult decât înclinarea genezică, mai mult decât fizica amorului; .e omul, e viaţa, e 
norma Însăși; e ceiace e voinţa pentru Schopenhauer sau avântul vital pentru 
Bergson. Exceptând Adler, toți psihanaliștii consideră viața psihologică nu numai 
colorată, dar orientată de libido. | 

Libido, substanţă germinativă în coaja inferioară a inconştientului, e supus 
prefacerilor. Evoluând normal, el totuși nu e liber. Refularea, triajul, cenzura, re- 
presiunea, intervin necunmat pentru a-l opri „a-l repune la loc sau a-l devia. Şi a- 
tunci, din două una : sau se fixează la un anume stadiu al evoluţiei sale, fără altă 
putinţă în afară de aceea a regresului pe căile vechi; sau scapă pe căi noui în 
sfere superioare de activitate. | 

Aşa dar, libido e în permanentă agitaţie, năzuind — printr un impuls firesc 
şi continuu — să înfrângă rezistenţele, pentru a se integra în zonele înalte. Această 
neîntreruptă efervescenţă înlăuntrul conţinuturilor refulate,. schimbă' caracterul 
receptiv al inconştientului, pentru a-i substitui un altul eficient şi activ. Procesul 
contrar refulării (deteriorarea elementelor Cozi iri pei şi trecerea lor în spaţiul infe- 
rior) îl numește Freud sublimare. 

Sublimiarea este refluxul ascensional al instinctului către ici ERIE N 
ale ființei umame. Pe când refularea e integrarea cantitativă în pura melancolie a 
vieţii inferioare, sublimarea e integrarea calitativă în ritmurile vieţii superioare. Deci 
dublul proces: unul activ dinspre partea conștiinței, dar pasiv dinspre partea incon- 
știemtului (refularea), altul pasiv dinspre partea conştiinţei dar activ dinspre par- 
tea inconştientului (sublimarea). Şi atunci, concluzia clară: conștiința primește 
culoare, profil şi ton de la inconștient; ea nu este decât inconştient sublimat; 
iar inconştientul fiind instinct sexual, refulat, și instinctul sexual fiind libido, con- 
ştiinţa nu e altceva decât sexualitate. lar această sexualitate, împregnată conștiin- 
tei, pierde atâta cantitate câtă calitate a câștigat prin sublimare. Sau, ca să utilizăm 
comparaţia lui Thibon, sexualitatea sublimată seamănă unui nor traversat de razele 
soarelui; apa care-l compune nu pierde nimic din natura sa proprie, astrul numai l-a 
ridicat dincolo de contactul cu pământul și l-a împregnat de lumină. 

Aşa dar, după Freud, esenţa vieţi este sexualitatea. Prin îndoitul proces al 
retfulării și sublimării, ea explică toate manifestările psihismului superior. Stările 
aşa numite înalte nu sunt altceva decât travestiri ale instinctului. Prin mijloace de- 
viate, senzualitatea, înhibată din exerciţiul ei normal, se satisface întrun mod insi- 
dios. Tot ceia ce relevă psihismul superior e substitut al sexualităţii, sublimarea ne- 
fiind decât voalul ei leger. Sentimentele de tandreţe, de duioșie, de pronunțată fi- 
neţe sufletească, saceedează unui raport pur sensual cu persoana respectivă, fiecare 
având reprezentarea simbolică (imago) a acestui raport. Proectând lumini în adân- 
cimile vieţii sufletești, freudismul ajunge la concluzia că legăturile sexuale din 
primii ani ai copilăriei dar în stare refulată, persistă, Ele însă se fixează cu timpul, 
— fie întrun imago interior, dând faza mareisică, adică aceea a cultului sensual de 
sine însuși, fie întrun imago exterior „dând complexul oedipic, adică fixaţia geni- 
tală a copilului asupra mamei sale, fixaţie ale cărei senzaţii voluptoase sunt cone- 
xate cu pasiuni de ură sau de gelozie faţă de tată. 

Prin evaziunea din încăperile inconștientului, energia sexuală produce, după 
ce suferă transformările prin sublimare, întreaga creaţie de ordin spiritual; ideea 
frumosului are rădăcinele în excitaţia sexuală, idealul artei e simplă mască a ei, 
altruismul este iransfigurarea aceluiași instinct; filantropia e împlântată în cene- 
stezia sexuală; însfârșit, toate formele superioare ale vieţii sufleteşti, — forme este- 
tice, sociale, etice — sunt în direct raport cu acest instinct primordial. Până şi sen- 
timentul religios, Freud (şi împreună cu el alţi psihanalişti ca: Havelock Ellis, 
Adler, Leuba sau Kraft-Ebbing) îl asimilează aceleiași deformări a impulsiei ero- 
tice. Şi un alt evreu, Max Nordau, discerne, în elanurile mistice, excitări sexuale 
vehemente. Starea mistică, pentru el, e un fenomen de desagregare a celulelor cere- 
brale surescitate, iar în această desagregare explosivă naște senzaţia voluptoasă. 

Omul, astfel, se transformă şi se transcende, oricât este el de micşorat, privit, 
prin perspectiva transformistă, în directă continuitate cu speţele animale care l-au 
precedat. Şi această transcendere, posibilă numai prin transfigurarea nucleelor 
sexuale cari, ajungând la creaţia estetică, activitatea socială şi viața religioasă—le- 
gând relaţii precise între emoţiile respective şi apetiții — nu poate fi decât derivat, 
sublimare, a lui libido. 

Freudismul judecă prin conceptul animalităţii. Are dreptate Daniel Rops. 
Ori, animalitatea este un complex de acte reflexe, de automatisme. Freud încearcă 
să explice funcţionarea mecanismului sexual, arătând echilibrele instabile ale in- 
stinctelor. Dar ce face oare ca aceste instincte să aibă sens „întrun caz determinând 
penibilul, iar în altul agreabilul? Freudismul se aplică la mecanica amorului, care-i 
depăşită totuşi prin ceiace este în noi mai uman, adică transcendent animalităţii, 
deci complexului de acte automate. De aceia întreaga lui doctrină e atât de schema- 
tică: două compartimente (inconștient — conștiință), cu îndoită influenţă (refulare- 
sublimare), cu dublă corespondenţă (libido-forme spirituale); iar substrat comun : 
sexualitatea. Şi între ele, Freud nu pune raporturi de corespondenţă ca dela plan la 
plan, ci raporturi de cauzalitate creatoare: conștiința creiază psihicul inferior prin 
degradarea elementelor ei (refulare), inconştientul creiază psihicul superior prin re- 
fluxul ascensional (sublimare); iar inconştientul e libido, pulsație sexuală; conform 
cauzalităţii: conştiinţa e sexualitate. 

Schematica psihanalitică este totuși simplu circuit. Conceptul de cauzalitate nu e 
decât o mişcare circulară, iar logica interioară constă în simetrie, după cum ade- 
vărul e: constă în schematică. In doctrina freudiană, există o falsă relație cauzală. 
Este vorba aici, mai mult de un raportde succesiune decât de un raport cauzal. 
După cum nu e adevărat că noaptea creiază ziua, tot aşa nu-i adevărat că normele 
etice, idealurile estetice „misticismul religios, sunt create de besna sexuală a incon- 
ştientului. Şi la urma urmei ‚Freud recunoaște că instinctul sexual — sursă fecon- 
dantă a toate — esie o mărime cantitativă; prin sublimare se petrece o integrare ca- 
litalioă. Aşa dar, în efect se găsește mai mult decât în cauză. Ori, dela Descartes şi 
Leibnitz și până la Colding şi J. R. Mayer, cauzalitatea este o categorie cantitativă, 
ascultând de principiul: causa aequat effectum. Sublimarea ca termen de trecere 
dela inconştient la psihicul superior face din cauzalitate un concept inoperant. Şi 
dacă sublimarea e miezul gândirii freudiste, iar cauzalitatea justificarea ei teore- 
tică, atunci totul repauză pe o contradicție. Cauzalitatea e categorie ordonatoare în 
acelaşi plan al existenței fenomenale. Intre planurile existenţei sunt corespondențe 
și funcțiuni. Freud recunoaşte în conștiință o funcţie a vieţii psihice, dar dă accent . 
de eficienţă raporturilor dintre ele. D. Lucian Blaga, într'o scânteetoare analiză din 
peneirantul său studiu „Orizont și stil“ subliniază fragilitatea articulaţiilor doctri- 
nare ale lui Freud. Se face o mare confuzie între simptome şi determinante. Com- 

portările nu suni cauze, ci simptome. Simptomele se manifestă, nu pricinuesc, lar 
manifestările prevestesc, anunţă; după cum cântecul cocoșului anunţă ziua, dar n'o 
produce, — ea fiind consecința unui complicat joc astral, din rotaţiile căruia re- 
zultă. Mecanismele ascunse, suport al simptomelor, rămân şi pentru Freud miste- 
rioase, în imposibilitate de descifrare. 

Aşa dar, e o eroare a susține că poezia, de un atât de gingaș sentiment de du- 
ioasă tandreţe — „O mamă“ a lui Mihai Eminescu — este rezultat al complexului 
oedipic, fixat în el din primii ani ai copilăriei, după cum eo eroarea susţine că 
frăgezimile acelui impalpabil surâs discret serafic al Giocondei cad din penel fiindcă 
Leonardo da Vinci a fost sub presiunea complexului anal infantil. 

Şi mai mult decât eroare, e o degradare. 

Cum între fenomenele dominante din psihicul uman, — aşa cum îl concepe : 
Freud — nu există raport de pricinuire, a lămuri mecanismul creaţiei spirituale 
prin cei doi termeni fixaţi (libido şi sublimare) nu înseamnă a explicita, ci a com- 
plica ; comportările nefiind cauze, ci simptome, a lămuri creaţia spirituală prin 
sublimarea pornirilor sexuale, nu înseamnă a explicita, ci a complica; conştiinţa 
fiind o integrare calitativă, equația (creaţia spirituală este egal libido) devine ino- 
perantă. Spiritul, în silinţele lui de creaţie a valorilor superioare, nu îşi ia energiile 
din putregaiurile și fosforescenţele sexualităţii, după cum floarea nu-și ia parfum 
din îngrăşemintele care-i alimentează nervurile. 

Dar nu numai că Freud confundă cauza cu succedarea, simptomul cu deter- 
minantul „pentru a ajunge la ororile de gândire cari se cunosc, dar el lasă şi ter- 
menii ce pune în relaţie nepurificaţi; sunt plini de sarcini inutile. Era nevoe să ni 
se explice structura inconştientului, esenţa lui libido și a amorului, structura con- 
ştiinţei, apoi să ni se precizeze legătura dintre ele. Că sublimarea nu-i suficientă. 
Intr'o spendidă anticipație teoretică, din cartea amintită, filosoful român Lucian 
Blaga propune „personanţa“. Personanţa este raportul activ de la inconştient la 
conștiință. Personanţa depăşeşte sublimarea prin faptul că nu deghizează conţinu- 
turile sosite. în ordinea conștiinței. Pe când sublimarea modifică până la nerecu- 
noaştere, personanța menţine integritatea. Dar fenomenul  personanţei e admisibil 
numai pornind de la considerarea ordinei cosmotice a inconştientului. Inconștientul 
nu mai e haos, plin de substanţe amorfe, pătrunse de apeiențe şi impulsuri ale 
sexualităţii, ci un cosmos de o complicată organizare interioară, cu echilibre stabile, 
fixate în sine însăşi, cu o ordine imanentă ce-și suficie. El nare zăcăminte inerte, 
ci inițiative exuberante: Amploarea cosmotică a inconştientului, similară fiind cu 
amploarea cosmotică a conștiinței, definește amândorora precisa relaţie de analogie 
între substanţele lor psihice. Analogică în substanță, conștiința relevă efulgurațiile 
inconştientului. 

Aşa dar, raportul dini cele două despărțiminte psihice e prea mili mitolo- 
gic la Freud, ca să mai poată fi cauzal. Dela haos la cosmos sunt salturi, dar nu 
“continuităţi cauzale. Pentru a fi astfel de raporturi, Freud nu trebuia să diferen- 
țieze între inconştient şi conştiinţă ca între cantitate şi calitate, ci să le considere pe 
amândouă consubstanţiale. Numai printr'o astfel de ipoteză, inconştientul poate 
emite unde răsunătoare sub bolțile conştiinţei; numai așa răsbaterile inconştientu- 
lui pot nuanţa conștiința; numai aşa penetrațiunile inconştientului pot profila, co- 
lora şi tonaliza conștiința. Frenezia 'năvalnică a inconştientului, trimițând iradia- 
jiuni şi fosforescenţe, sfarmă presiunile limitative ale conștiinței, cum sâmburul de 
difuză eflorescenţă, pe sub pojghia densă a pământului, irumpe în formele clare 
ale creșterii lui. Particularitatea care merge de la formator la format este per: 
sonanța. l 

Neclarilicãnd noțiunea de inconștient „pe care îl consideră de natură dife- 
renţiată şi de structură haotică, Freud nu clarifică nici relaţiunile care pot fi, nu 
numai de sublimare sau de contrast fecund ca de la luminozitate la clar obscur, ci şi 
de personanţă. Fără clarificarea suficientă a noţiunilor introduse în țesătura argu- 
mentatoare a doctrinei sale, Freud imaginează procese care nu au caracterul de 
unicitate. Cu un inconștient conceput haotic, cu o conștiință concepută doar calita- 
tiv diferențiată, cu un amor conceput pur sexual, Freud ajunge la aberaţie: tot ce e 
idee este sexualitate. Dar nici amorul nu e numai sexualitate, după cum grădina nu 
e numai bălării. Amorul din care Freud face conţinutul inconştientului, nu este o 
noţiune pur sexuală; el are şi un conţinut pronunţat de spiritualitate. Forel remarcă 
just că amorul e un instinct sexual dublat de amiciţie, e o interpenetrare . de in- 
stinct sexual şi amiciţie, de amiciţie prin instinctul sexual. Amorul e o amiciţie în- 
rădăcinată în instinctul sexual. Nu există iubire fără reprezentare sexuală, dar nu 
există iubire fără prietenie. Şi prietenia e o categorie spirituală, iar nu o categorie 
biologică. Ea se situiază pe raportul de jertfă dela viaţă la viaţă şi de înţelegere 
dela suflet la suflet; iar sufletul e dincolo de carnal, de visceral, de cinestetic, 
de sexual. 

Aşa dar, —. pentru Freud — toate stările conştiinţei superioare nu sunt decât 
precipitate ale proceselor sexuale sublimate; iar omul nu se integrează în viaţa lui 
de relaţie decât prin instrumentul conștiinței. Deci toate legăturile lui posibile cu 
unităţile sociale, cu comunităţile de viaţă, cu ansamblul valorilor, suni tincturate 
sexual. Orice solidaritate se urzește pe o iritaţie senzuală. Psihologia colectivă este 
un delir, iar delirul este de provenienţă sexuală; orice grupare este o beţie umană, 
iar beţia umamă e de proveniență sexuală; instituţiile, familia, biserica, armata. 
loate au natură libidinoasă, sunt deghizări ale lui libido. Fiindcă libido e eros, fiind 
eros e principiul care dă coeziune; libido e germenul care unifică și solidarizează, 

Dar factorul care reglementează saponniurile posibile din lăunirul vieţii co- 
lective, este norma morală. Ori, toate raporturile sunt impregnate de senzualitate. 
Aşa dar, norma morală e de substanţă sexuală. In cazul acesta, ea nu mai e rațio- 
nală, e iraţională: şi cum sexualitatea este infinită, insaţiabilă şi fluentă, insația- 
bilă, fluentă și nestatornică este și norma morală. Caracterul de absolut al dogmei 
etice este înlăturat. Ca un curonament peste edificiul psihanalitic, bătut din patru 
termeni tehnici care se ţin între ei prin legături de simetrie, iar nu de cauzalitate e- 
ficientă, Freud instalează principiul plăcerii. Evoluţia proceselor psihice e redijată 
prin el, adică ascultă de norma substituirii conform căreia o stare penibilă e înlo- 
cuită cu o stare agreabilă. Aparatul nostru sufletesc caută — în virtutea constitu- 
jiei sale, deci în mod cu totul firesc — a se conforma principiului plăcerei. Fiindcă 
funcțiunea cea mai veche şi importantă a aparatului psihic consistă în a lega im- 
pulsiile instinctive pe măsură ce ele năvălesc; şi cu ligamentul adăogat lor, să înlo- 
cuiască, printr'un proces secundar, procesul primar căruia ele sunt subordonate, 
transformând. astfel sarcinile energetice libere în sarcini imobile, tonice. Refuzând 
refularea, principiul plăcerii încearcă a se afirma din nou pe căi denaturate, în timp 
ce anumite impulsii se şilesc să-l facă să triumfe în favoarea lor, asimilându-și cea 
mai mare cantitate de plăcere posibilă. 

Integrarea în conştiinţă se face în virtutea principiului plăcerii, i lar integrarea 
prin conștiință se face tot în virtutea principiului plăcerii. Instrumentul prin care ne 
orientăm în solidaritatea de raporturi. posibile e norma morală; — așa dar, criteriul 
ei: sepia fondul : sexualitatea. 

| Şitot plăcerea o propovăduește şi Spinoza şi Nordau. 

` Nu e nevoe să comentăm sistemul spinozist. Am depäşi teza propusă. Dealtmin- 

teri, urmărind filiaţia filosofică nu ajungem la nimic original, în afară poate de pro- 
nunţatul spirit iudaic, introdus într'o metodă de provenienţă strict carteziană. Spi- 
noza valorează puţin dincolo de Descartes. Ce nu e cartezian în sistemul lui, e pro- 
fund iudaic; un iudaism, vorba lui Borrell, dus dincolo de ceeace a putut cuprinde 
creştinismul lui Descartes, a cărui formulă de început o ştim atât de înrudită cu în- 
doiala, la fel metodică, a sfântului Augustin. Panteismul său chiar — Deus sive na- 
tura — condensarea unei axiome precis monoteistă, faţă de dualismul substanţelor 
carteziene, este iarăși modul iudaic de a perspectiva viaţa și natura. Monoteic şi iu- 
daic e orice iubitor de sinteză repede și largă din care face principiul unic explicator 
al tuturor lucrurilor. 

In opera sa fundamentală „Etica“, tratând despre pasiuni şi morală, Spinoza 
ajunge la concluzia că esenţa moralei nu este alta decât bucuria. Conştiinţa binelui şi 
răului corespunde la emoția plăcerii și neplăcerii. Identificând natura naturans şi na- 
tura naturata, generalul cel mai inaccesibil şi concretul cel mai nuanţat,—consecveni 
sistemului său — binele şi răul nu sunt concepte de o oarecare universalitate, ci con- 
crete calitative, echivalabile cu o emoție particulară. Binele şi răul, ne mai rămânând 
noțiuni sterile, forme goale, devin concrete spumoase de bucuriile imediate. Binele 
şi răul nu cad sub categoria înţelegerii şi cunoaşterii, ci devin măsura emoţiei trecă- 
toare. Pentru a le afla, trebue să le interpretăm prin corespondentul lor. 5 

Este o concluzie firească pentru sistemul spinozist. Argumentarea evreului din 
Amsterdam, porneşte dela presupunerea că orice existență însemnează afirmarea eu- 
lui. Orice existenţă e natură şi, ca natură, este Dumnezeu, Dumnezeu nefiind altceva 
decât natura. Afirmarea eului este afirmarea lui Dumnezeu, prezență coborîtă în 
fiece fărâmă şi evoluată total în nesfârșita substanță a naturii. Dar afirmarea eului 
este complinirea, e bucuria existenţei; bucuria misterioasei prezenţe care se desvoltă 
şi se afirmă. Creşterea fiind bucuria, forma cea mai înaltă şi pură a instinctului fun- 
damental din fiinţa umană, nu poate fii alta decât moralitatea. 

Avocat al instinctului, hedonist și utilitarist, Baruch Spinoza elimină T norma 
morală caracterul ei raţional, valabilitatea ei generală și puterile ei normatoare. ; 

Şi, în acelaş fel, procedează Max Nordau. In „Biologie de l'éthique“ discutând 
raporturile posibile dintre morală şi biologie, ajunge la concluzii asemănătoare. Nor- 
ma n'are caracter de transcendenţă, de absolut, de raționalitate. Morala are scop po- 
ziliv, concret; aşa dar ea nu e transcendentă, ci imanentă; nu e absolută, ci relativă. 
O atare proclamaţie conduce la degradarea caracterului absolut pe care noi îl acor- 
dăm normei. Că zice Nordau: a considera morala drept ceva cosmic, etern, imuabil, 
care nu vizează nici utilitatea, nici plăcerea, nici fericirea, este o pură superstiție an- 
tropomorfică ; şi fireşte, dacă morala nu e eternă, ea n'are caracter raţional; dacă nu 
e imutabilă, n'are caracter absolut. Şi atunci, nu normează nimic. Asimilată cu utili- 
tatea care-i infinită sau cu plăcerea care iarăși este infinită, norma își pierde tocmai: 
dominantele ei : fixitatea, absolutul; devine vaporoasă şi fluentă, devine variabilă 
şi nesemnificativă. Raporturile dintre oameni rămân să fie reglementate prin crite- 


riul utilității, plăcerii, prin neîncetatul apetit al fericirii. Scopul omului este viaţa;. 


şi scopul vieţii nu trebue căutat în afară de viaţa însăşi, fiindcă scopul nu e trans- 
cendent de vreme ce viaţa își găseşte țelul în sine însăși. Esenţa vieţii e misterioasă; 
şi misterioasă fiind, creiază imposibilitatea de a o înţelege. Morala, formă imanentă 
vieţii, având rostul a ne releva plăcerea, fericirea şi utilitatea, rămâne iluzia care 
acopere enigmatica imposibilitate de a înţelege viaţa. Altminteri, noi n'am mai avea 
bucuria şi nu fericirea. Am contrazice însăși esența moralității, căci morala salvează 
dela tristeţi şi neliniști, prim iluzia care acoperă neputința înțelegerii. Deci binecu- 
vântată fie iluzia care face viaţa demnă de a fi trăită. 

Astfel, introduce Max Nordau anarhia tocmai în planul pe care omul, constru- 
ind valori, încearcă salvarea din efemer. 

Toţi aceştia fac din plăcerile inferioare esența normei morale, judecă prin bio- 
logic. şi se orientează prin el, ajungând, astfel, la un nou păgânism. Doctrina fie- 
căruia este o vădită tentativă anti-creşștină. 

Păgânismul î îmsemnează exaltarea forţelor plai inferioare. Biblia E 
țează în locul cuvântului de Eros, cuvântul Agape. In contrast cu divinizarea lui Eros, 
Agape e amorul lui Dumnezeu, amorul omului pentru Dumnezeu. Roland de Pury 
adaogă: şi pentru semenii săi. Agape nu-şi este sieşi suficient, nu subsistă prin sine. 
Dumnezeu suficie lui Agape şi prin el subzistă. Agape însemnează întâlnirea în Dum- 
nezeu, deci dincolo de moarte, dincolo de peritoarele apetenţe carnale. Eros, dimpo- 
irivă, însemnează întâlnirea în viaţă, deci dincoace de moarte, în periciunea ape- 
tenţelor sexuale. Şi Eros îşi suficie sieşi. E] e forța irezistibilă, mobilul profund al 
eforturilor umane, nevoia insaţiabilă de a anexa, de a poseda şi a se lăsa posedat. 
Iubirea creștină nu este Eros, ci o iubire penetrată de spiritualitate. odihnitoare 
dincolo de biologic și animalitate. Ha dă echilibrul, calmul, beatitudinea, senină- 
tatea. Ea e disciplina aspiraţiei, marginea setei, saţiul dorinţei. Fa e spiritul şi ea 
dă ordine; și fără ordine, nu-i cu putință societatea, nu-i cu putință nici o insti- 
tuţie. Eros nu leagă, ci anarhizează, el fiind cel mai haotic dintre instincte. Cât 
de anti-creștină este deci şi construcţia comunistă a societăţii în care individul e 
despuiat de credințe metafizice; cât de anti-creștină acea societate idolairizată de 
André Gide, vehement adversar al bisericii şi al familiei, care face din om ponti- 
ful pasiunilor proprii ! 

Creştinismul a fost învinuit de spiritualism exagerat. Doctrină care pre- 
dică ostilitatea împotriva corpului, creştinismul a fost privit ca un fel de imprac- 
ticabil angelism. Furia disperată împotriva instinctelor, — sa zis, — a urzit hla- 
mida ipocriziei peste un morman de mizerie şi lașitate. Creștinismul însă nu este 
lipsit de justiţia originală. Creat după chipul și asemănarea lui Dumnezeu, omul 
posedă graţia sanctificantă şi darurile preternaturale ale integrităței. Creștinismul 
nu e disarmonic. Freud e anti-creşștin fiindcă vede parţial omul, omul diformat, 
animalitatea omului; vede numai sexul. Sft. Augustin subliniază : sexul este în 
raport cu speța ; şi este în raport cu speța ceea ce este hrana în raport cu indivi- 
dul. Dar sexul nu e individul. Cu toată învinuirea de făţărnicie, de tiranie, creş- 
tinismul are viziunea omului total, armonic. Iudaismul ia apărarea simţurilor şi 
consideră spiritul drept un parazit al vieţii. ludaismul vede omul incomplect, 
omul carnal, omul eugenic; creștinismul afirmă armonia între carnal şi spirit. Dar 
după cum anti-creştină e teza eugenică a iudaismului, tot atât de anti-creştină este 
şi teza disgenică a lui Anthony Ludovici. Păstrând echilibrul, cunoscutul inter- 
pret al frumosului, P. Sertillanges, afirmă armonia. Creștinismul distinge între 
spiritual şi carnal. Fiinţa umană își rotește viaţa pe dubla dependinţă a unui pol 
epurat, „pneumatic“ — oum ar zice Gustave Thibon — şi între un pol carnal, „te- 
luric“—cum ar zice Keyserling. Primul transcende sutele acaparat de avân- 
turi aeriene ; secundul e subjugat de tirania vampirizantă a impulsiilor pămân- 
tene. Intre euforic şi serafic se destramă fiinţa omenească. 

Iudaismul, însă, umflă artificial și tendenţios, ca pe o tuberculă, dimensiu- 
nea pământească din compoziţia umană. Și astfel exagerând, ajunge la eugenie, 
adică la cultul corpului. Aşa sa diferențiat între supra-omul biologic, emanaţie 
a darvinismului social, şi gigantul spiritului, propovăduit de sfinţii părinţi. Exa- 
gerarea polului aerian a dus la excreşterea omului creștin ; o excreştere pe dimen- 
siunea spiritului ; o evaporare a carnalului în spirit. Încrucişindu-se cu realul, in- 

telectul este fecundat şi sporeşte (principiul intelecției thomasiste : adeguatio rei 
et intellectus). In real, găseşte intelectul hrana lui naturală ; şi hrănindu-se, cu- 
noaște. Supra-omul creştin nu e o pronunțare pe planul zoologic, în sensul în care 
l-au teoretizat apologeţii fondurilor sexuale, nu un cult al animalităţii ; ci o po- 
tențare spirituală prin cunoaștere. Pe când pentru creștinism, omul irizează ma- 
terialele telurice pentru a deveni spirit, pentru iudaism omul, ca şi cartoful, adumă 
lumina pentru a îngrăşa tuberculul. Omul trebue să se realizeze prin mănun- 
chiul de forţe subterane care, din fierberea lor, trebue să ivească modelul puterii. 

A apărut chiar ştiinţa omului glandular : eugenia. Ea e destinată să asigure 
desen nou arhitecturii musculare, un alt plan anatomic mai robust şi o urzeală 
fiziologică mai sănătoasă. In preocupările eugeniei e o viziune paradisiac antro- 
pomorfică, în care spiritul nu-şi mai găseşte loc. Fa oficiază cultul carnaţiei fru- 
moase, de splendidă armură şi profil, a țesutului activ de inepuizabil isvor ener- 
getic, a aranjamentelor chinestetice, ingurgitărilor plăcute şi eliminărilor prudente. 
Sămânţa din terenurile biologice trebue metodic supravegheată pentru a rodi tita- 
nul viitorului. Supraumanismul este forma finală a eugeniei. Pramiza fundamen- 
tală a ei este egalizarea omului cu animalul; obsesia sexului, cultul corpului, îi 
sunt pilonii. Omul trebue să miște membrele, să desvolte articulațiile; trebue să 
mărească pulsaţiile viscerului; vintrele trebue să fie tot atât de active ca și gamba 
care se încleştează. Svelteţea piciorului, supleţea braţului, unduirea trupului, ro- 
tunzimea de amforă florentină, sunt admirate, râvnite. solicitate. Fineţea spiritului 
sau splendorile intelectului nu fac, pe un plan al cugetării, nici pe departe cât a- 
tletica încordare pe un teren sportiv. Spiritul e calomniat, corpul e adorat. E epoca 
idolatriei țărnei şi a fascimaţiei sportului. Omul contemporan nu se mai uită în cer, 
ci priveşte în pământ. 

Altă dată Kant se mira de bolta înstelată şi de conştiinţa din noi înși-ne; as- 
tăzi, Freud se extaziază de abisuri şi e sedus de sexualitate. Căutăm idealumle, co- 
borînd în prăpăstii. De pe verticalitatea pe înălțimea superbă a căreia făuream 
prestigiul uman, dăm jos coroana şi aureola. Renunţăm la zări, la depărtări şi o- 
chii noştri se mută din astre în mocirlă. l.uăm din toate sfințenia, ca din corole 
parfumul, și admirăm porii cari sug și viermii din ţesuturi. 

Dar omul nu este numai voluptate carnală după cum floarea este nu numai 
rădăcină şi ţărnă. 

Așa că, frenezia biologică a lui Nordau, seducţia euforică a lui Spinoza sau 
exaltarea sexuală a lui Freud, nu sunt legea, nu sunt norma. 

Ci numai crusta științifică a disperării. 

„SFÂRŞIT DE LINIŞTE 


GH. TULEŞ 


Toamna mi-asvârle nuci în drum 

Şi mă îmbie cu ciorchini de aur. 

Din palma-i de lumină zboară-un graur 
Cu aripa de linişte şi fum. 


O brumă vânătă a nins în pruni 
Şi stărue'n tăcere tot mai mare. 
Au veştejit şi roadele amare, 
Măceşii ard în flăcări şi cărbuni. 


Gândacii roşii trag a somn. 

Şi merele de foc își surpă jarul 
Tulpinile-şi sporesc cu soare varul 
În preajma omului cu chip de Domn, 


Cioplit din piatră albă, drept, 
Purtând la coapsă sabie vitează, 
Să stea trecutului aici de pază. 
Şi toamnei, ce-i căzu la piept. 


Impresuraţi de-o liniște de veci, 
Imbrăţişarea lor îmi pare că 

A tresărit, când un cioban în sarecă 
A chiuit lumeşte pe poteci. 

. DE l 
VLAICU BARNA 


PREDOSLOVIE 
Valuri verzi întind 
Braţe de iederi pe ziduri, 


Noi pogorîm, pogorim 


In ohadnice viduri. 


Grâu de soare, pe culmi, — 
Ulmii le sprijină snopul: 
Aici ne bântuie vântul, 

Ne 'neacă potopul. 


Cerul acoperit 

Cu nori de argint, de lapte. 
Ne 'nchide ceasul ce stăruie 
In fumuri de fapte. 


Apele fug înspumate. 

Noi adormiţi stăm până - 
Ne macină alte vâltori : 
Maluri de rece ţărână. 


ANII MEI 

Anii mei au căzut prin codri, 
Odată cu frunzele din târşi; 
Viaţa — mreană zglobie, de aur, 


Se sbate *n a crengilor vârşi. 

Glasul nu-mi urcă mai sus de bolțile. 
Inaltei păduri; și nu va 

Să-mi urce nici fumul jerfei 

Dincolo de creasta de piatră, pleșuva. 


Sângele mi-e unu cu seva din arbori : 
Prea răzvrătit, ori supt de tulpină... 

Steagurile-i verzi, fluturate în vâni, 
Fiecărei toamne, galbene, se mchină. 


OCHIAN 


Câte lumini oprite acestor clipe terne 

Şi câte le 'nconjoară pe bolțile eterne ! 

Au reci tăceri de piatră în sborul împlinit 
Pe căile rotunde din golul nefinit. 


Te-ajung palori de aştri, te bat zăpezi de lună, 
Viforniţa luminii te bântue, nebună; l 
Arunci hlamida vremii în flăcări, de pe umeri, 
Şi stelele căzute, la para ei le numeri- 


DEBEMUR MORTI 


Ierburile, vânturile, anii, 
Altele, altele, alţii, | 
Le doboară mereu cu arcul 
Săgetătorii, înalții. l 


In oale vinul ne seacă... 
Unde-i ultima floare : 
Luceafăr, în apa zorilor 
Clocotitoare ? 


Le fură pe toate leagănul 
Somnului rece şi larg : 
Păsări albe, ochite 

De nevăzutul arc. 


SINGURĂTĂȚI 


Singurătăţile stâncilor de var 
Cu vulturi pleşuvi împânzite, 
Imi trezesc visul amar 

Al drumurilor noastre ursite. 

Singurăităţile şesului — vastă 
Mare, clocotind sub stele, 

Umbra prin ierburi mi-adastă 
S'o 'nece 'n oglinzi de vâlcele. 


Singurătăţile somnului meu, 

De câte ori le caut subţirile strume 
Ce 'nvăluiră apa unui vast heleşteu 
Din inima pădurilor nebune !. 


RUGĂ 


Târzie, stema stelei 
Lunecă prin ramuri subțiri... 


Scoate-ne apă adâncă 
Din lâmcede împotmoliri ! 


leşi în clocote reci o 
Şi m fuga undelor du-ne, 
La margini de şesuri întinse 
In sborul vastelor dune. 


Târzie, stema stelei 
Trece într'alt cer, mai sus... 


Inalţă-ne apă adâncă 
Din palidul nostru apus. 

IDEI, 


Proza noastră literară a avut o desvoltare 
normală. Cu tot aspectul pe care-l oferă ro- 
manul zilelor noastre, de atâta abundență şi 
diversitate, calitativ se găsește pe o linie de 
evoluţie în care nu se poate marca o depășire 
a spiritului creator din proza românească. ' Nu- 
maroasele cărți dovedesc, întradevăr, un pro- 
ceg de rară fertilitate, uneori și variațiuni de 
teme, distincții de formă și calităţi 


peră literară, nu rezultă din trăsătura ei ge- 
merală. Explicaţia se află, desigur, în numărul 
imens al celor ce se cred că au o chemare 
pentru desăvârşirea genului, când în reali- 
tate cei mai mulți incomodează şi chiar ratează 
efortul talentelor veritabile, în uşurinţa şi gra- 
ba cu care cei din urmă făuresco carte de 
atâtea nobile pretenţii, în amestecul nefast al 
editorului care cere să se aibă în vedere inte- 
resele lui comerciale și în predilecțiile publi- 
cului care. dim nenorocire, sunt atât de mult 
luate în considerație. 

E dela sine înțeles că ’n asemenea condi- 
țiuni, rareori va putea fi realizată o operă după 
rigorile artei adevărate, rareori se va arăta 
vreuna care prin strălucirea ei să treacă peste 
hotarul clipei de față în tărâmurile veșniciei. 

Acesta este aspectul general prin care se 
defineşte scrisul de azi, foarte asemănător cu 
acela al poeziei lirice din a doua jumătate a 
secolului trecut, unde pe un fond comun al 
încercărilor şi realizărilor de acelaș nivel, a- 
pariția Mihail Eminescu rămâne ca un acci- 
dent, fără niciun fel de rudenie cu mediul şi 
modul de creație al celorlalți. El este marea 
depăşire în poezia noastră, depăşire care a 
rămas și astăzi în acelaș cadru de izolare ca 
si în vremea când s'a produs. 

Un moment similar îl marchează pentru pro- 
za noastră de astăzi Gib I. Mihăescu, evident 
nu cu aceiaşi vastă perspectivă. El reprezintă 
o îndividualitate aparte faţă de caracterul co- 

OAMENI, 


p POZIŢIA LUI GIB I. MIHAESCU IN LITERATURA NOASTRA 


întâmplă- . 
toare, dar o notă de masivă potenţialitate care “ 
să ridice pe un plan superior acest fel de o- 


pană 


FAPTE 


- mun al tuturor, ò ieşire din tiparul epocei şi 


o trecere peste măsura ei. 

Iată, sunt doi ani dela moartea lui, dela 
golul nefericit pe care l-a înregistrat litera- 
tura noastră al: cărei destin ar fi putut intra 
într'o zodie de mari afirmări, dacă cel sortit 
acestei meniri ar fi mai întârziat în viaţă, sumt 
numai doi ani dela plecarea sa fizică, și Gib 


I. Mihăescu a intrat totuși în rândul clasi- 


cilor cu o faimă care sporește din ce în ce. 
Opera lui -a primit acea excepțională înţele- 
gere de sus până jos, iar pentru scriitorul dis- 
părut atât de prematur, sa născut un cult pu- 


: țin: obișnuit. pentru vremea noastră. Spre o mai 
| clară înțelegere a lucrurilor, oferim compara- 


tiv cazul lui Panait Istrati. Scriitorul acesta 
care s'a ridicat până la un renume de propor- 
ţii mondiale, a trecut totuși în uitare de în- 
dată ce n'a mai fost printre noi. Cărţile sale 
de atâta lirică umanitate, în care realitatea se 
încadra cu voitele interpretări ale autorului, nu 
sunt din esența celor menite să bimuiască vre- . 
melnicia. O atitudine, un proces, o fabulă ins- 
pirate prea mult de contemporaneitate, sfâr- 
şesc prin a trece odată cu ceasul care le-a is- 
cat. Nu știu ce va rămâne şi cât va rămâne 
din imensele depozite de tipărituri ale lui Mi- 


hail Sadoveanu. Oricum, superficialitatea si 
artificiaļitatea — defecte ce le sunt atât de 
caracteristice, — vor scoate din circulație toată 


marea bibliotecă sadovenistă, lăsând posterității 
poate numai câteva pagini fragmentare, unde 


_e vorba de un peisaj sau de un grai al naturii. 


Cu Gib I. Mihăescu soarta a vrut altfel. 
fiindcă alta e şi creația lui. Sub modestia și 
aparenta liniste a omului, scriitorul acesta a 
adăpostit acel dram de genialitate care se 
ivește la căpătâi de epocă. El n'a mers nicăeri 
să-și caute prețuirea, nu şi-a îmsusit anumite 
atitudini spre a fi pe placul potentaților de- 
acasă sau de aiurea. n'a avut la îndemână: 
nici un trust de presă care să popularizeze şii 
să dea strălucire unui nume lipsit de rezonan- 

tă; Gib I. Mihăescu nici n'ar fi căutat aseme- 
nea căi de valorificare. El a rămas acolo unde 
şi-a început activitatea, la această revistă de 
distincție și artă adevărată, mulțumindu-se cu 
cercul restrâns de elite pe care putea să i-l 
ofere „Gândirea“. Și totuşi numele său a că- 
pătat în câţiva ani relief, s'a situat pe urmă 
de-asupra altora, iar astăzi a rămas ca un mo- 
nument în admiraţia tuturor. Va dăinui desi- 
gur, cu o forţă din ce în ce mai mare, fiind- 
că sub numele acesta romanul nostru a trecut 
peste limitele la care în mod firesc trebuie să 
rămână. Gib I. Mihăescu a adus în literatura 
noastră, preocuparea artistului de rasă care 
se așează pe o linie de eternă viabilitate. Fără 
'să-l intereseze fresca zilelor sale, mersul ori 
conflictul dintre generaţii, pentru care ar fi 
trebuit să fie mai mult ideolog decât artist, 
fără să caute a descifra anumite aspecte sociale 
ori avânturi individuale în care s'ar încadra 
diferite categorii, Gib a rămas la eterna pro- 
blemă pe care o constituie sufletul omenesc. 
In adâncurile de necuprims ale acestei nelă- 
murite taine, a întreprins sondagii noui şi ne-a 
pus în fața unor înţelesuri nebămuite. Capri- 
ciile vieţii şi nestânjenitele pomiri ale sufle- 
tului, iată isvorul creațiilor lui Gib I. Mihăescu, 
de unde și valabilitatea operei sale pentru ori- 
unde și pentru oricând. Im sprijinul afirmației 
noastre, e o dovadă și faptul că o mare edi- 
tură americană, începuse să trateze cu autorul 
pentru traducerea romanului „Rusoaica“ și 
răspândirea lui peste ocean, fiind găsită ca 
una dintre cele mai puternice opere ale epocii. 
Numai moartea neașteptată a scriitorului a 
zădămicit acest început. 

f Vasăzică, domeniile lui Gib, pe unde-şi căuta 
aventurile şi noile înțelesuri, era jocul de ca- 
pricii și sensuri de dincolo de limite ale vieţii 
sufletești. De-aici pomea arta lui, care se înche- 
ga pe căile pasiunii şi ale visului. In străfulge- 
rarea vreunui gând, a unei impresii stârnite din 
afară, realitatea începea să se împletească la o 
temperatură de febră. cu fantastice închipuiri 
şi dorinţi iscate de nălucirile sufletului. Cele 
două planuri ale vieţii, mergeau mână 'n mână, 
se luau la întrecere căutând să se biruiască unul 
pe altul, iar deslegarea o aducea mersul fatal 
al lucrurilor. Nimic voit, nimic căutat. 

In preocuparea acestui scriitor, sa arătat cu 
rost de temelie problema drasostii. Tot ce poate 
fi mai banal și mai anacronic pentru omul de 
gust din vremea noastră. Dragostea a ajuns să 
aibe um sens parazitar pentru literatură, iar ci- 
ne se mai întâlnește cu ea în opera sa. riscă să 
fie ironizat de cetitorul său. S'a ajuns, într'ade- 
văr, la un fel de epuizare a subiectului. Şi to- 
tusi, Gib I. Mihăescu a făcut din sentimentul 
acesta principiul fundamental al romanelor sale. 


Dar el i-a dat altă definiţie, alte aspecte cu 
totul inedite și a prezentat omul în funcţiune de 
pasiunea lui pe alte plaiuri de viaţă. 
„Rusoaica“, „Zilele şi nopţile unui student în- 
târziat“ şi „Donna Alba“—cele trei romane care 
formează şi opera sa capitală, —sânt trei moduri 
de trăire sub presiunea dragostii. In cel dintâi, 
locotenentul Ragaiac, după o viaţă de amintiri 
şi petreceri amoroase, crede că intră într'o epo- 
că de pauză, de odihnă, prin mutarea lui în 
locurile sălbatice dela Nistru. Nu mai are contact 
ou lumea, întradevăr, dar liniștea dorită nu şi-o 
găseşte totuși nici aici. In gândul său naşte în- 
chipuirea unei făpturi extraordinare care va tre- 
bui să vină din stepele Rusiei şi cum socotește 
că se află drept în calea ei, o așteaptă cu patimă 
şi încordare. Iubirea aceasta fantastică, dar 
puternic legitimată în conştiinţa eroului, tran- 
sfonmă un vis în realitate prin însăși datele de 
care se serveşte. Omul este înălţat, iar fiorul are 
o putere de răscolire uluitoare. In cel de al doi- 
lea roman, „Zilele și nopţile unui student îmtâr- 
ziat“, Mihnea Băiatu are o structură și un mers 
asemănător cu al celuilalt erou. Și el se rostogo- 
leşte, mai mult chiar, pe planul inferior al vie- 
ţii. Tubirile lui sunt oribile. Și totuși se aşteaptă 
ceva: o altă ființă care să fie altfel decât cele- 
lalte. Locul închipuitei rusoaice îl are aici, Ari- 
na, făptură reală, întradevăr, dar cu totul din 
altă lume decât aceea a eroului. Lupta este pen- 
tru întâlnirea, pentru înțelegerea și iubirea din- 
tre aceste două lumi. Aici fantasticul îl fonmea- 
ză silințele eroului de a atinge ceeace la înce- 


A put era o simplă dorință, iar mai târziu a deve- 


nit o adevărată rațiune a vieţi sale. Iubirea îşi 
are maximum de potențialitate, dar întâlnirea 
dintre cele două lumi, n'a fost decât o desamă- 
gire. Deslegarea obsesiei din „Rusoaica“, tran- 
spusă în viaţă reală, e deficitară pentru eroul de 
aici, din punct de vedere al năzuințelor lui, fiind- 
că din alt punct de vedere i-a folosit imens. 
In „Donna Albă“ e o subjugare totală a erou- 
lui de năluca dragostei lui, de unde și singura 
rațiune a vieţii și a acţiunilor sale de orice fel. Ca 
şi în cărţile celelalte, idealul este peste puterile 


omului, dar forța lui de fascinaţie și stăruimță ” 


îi oferă mijloacele cu care să răstoarne la pă- 
mânt toate piedicile ce-i stau în cale. Aventura 
eroului acesta, dimamitizat de chipul prințesei, 
până să ajungă la picioarele ei, este tot ce 
poate stârni mai mult mintea omenească în ser- 
viciul dragostei. Finalul este însă, încă o deza- 
măgire. Oricum, câteși trele cărți, ne pun în față 
categorii diferite, care se caută fie conştient, fie 
inconștient, peste spaţii ecorme, peste trepte și 
ruguri fără număr. Incercările lor sunt înce- 
puturi despre care nu aveau nicio știre, nicio 
experienţă anterioară. Sarcina de a închega din 
termeni convenţionali vieţi absolut reale şi o- 

biective, este a autorului. El ne conduce prin 
toate compartimentele și resorturile sufleteşti, 
desăvârșind astfel o trăire care să nu aibe ni- 
mic artificial într'însa. E una din marile ca- 
lităţi ale artei lui Gib. I. Mihăescu. Ceeace era 
o platitudine a căpătat un interes de negrăit, 
iar ceeace era numai o ficțiune, sau un gând 
nebun, închipuit de o minte înfierbânitată, se 
legitimează după criteriile firii, pentru oricare 
dintre noi, se încheagă întrun cadru de per- 
fectă realitate și se impune cu o adâncă sem- 
nificație de distincţie și înţeles omenesc. 

Gib I. Mihăescu nu și-a scris cărţile urmărind 
să facă asemenea demonstrații. El e autorul cel 
mai puţin lucid şi iresponsabil de ceeace a 
creiat. Sensul spre care și-a îndrumat cărţile, 
a fost indicat de genialitatea sa. Deaceea și as- 
pectele atât de numeroase și profunde, 

Vom căuta să lămurim încă un lucru, mai 
ales pentrucă în ultima vreme, susținătorii 
scrisului pornografic au adus în sprijinul lor 
literatura lui Gib I. Mihăescu. O mai proastă 
înțelegere nici că se poate. 

„Nu există niciun punct de apropiere între căr- 
tile de pomografie şi cărțile acestui genial 
scriitor. Cele dintâi sunt necesitate de spiritul 
pervers al autorului, iar rațiunea lor este de 
a cobori viața la manifestările cele mai josnice. 
Ele pledează pentru degradarea omului şi sunt 
puse deci, în slujba unui scop inferior. Arta nu 
are scop, — se știe — deaceea, prim însăși cons- 
tatarea aceasta, cărțile pomenite sunt excluse 
din sfera ei. In niciun caz nu pot fi revendi- 
cate de literatură scrierile care fac pornografie 
de dragul însăși al pornografiei. 

Cu Gib I. Mihăescu lucrurile se schimbă fun- 
damental. Cărţile lui au etape, după mersul și 
evoluția eroilor. In prima parte, — e vorba de 
cele trei romane, — peste tot întâlnim vieți 
căzute în modirlă, vieţi pe care autorul le în- 
fățișează cu un meșteșug extraordinar, pradă 
viciului şi desfrâului. Niciun autor român n'a 
isbutit, într'adevăr, să înfățişeze omul cu o 
expresie mai căzută și mai desgustătoare prin 
însăşi manifestările lui. Dacă la aceasta etapă 
sar fi oprit operile lui Gib, deși scrise cu mare 
artă, evident ar fi rămas străin de admiraţia 
cu care e îmbrățișat astăzi. Dar în planul crea- 
tiei sale erau viziuni mai adânci, cu neputinţă 
de a fi întrezărite de pornografii noștri. Eroii 
lui porneau pe drumuri înămolite, ca să ajungă 
pe altele serafice. Dincolo de viața oloagă se 
desface viața de biruinţă a sufletului, de popas 
pe înălțimi de puritate și vis. Etapa aceasta 
este aspectul fundamental al romanelor lui Gib 
şi pentru atingerea ei avem atâtea tumultoase 
căderi şi ridicări pe marginea vieții. Eroii sunt 
oameni în care fireamătă simțurile de pofte și 
A dorinți. Așa este Ragaiac, așa este Mihnea Bš- 


iatu, aşa este eroul din Donna Alba, Ei trăesc 
în noroiul păcatelor până la saturație, până 
când ajung la conştiinţa inutilităţii şi la capă- 
tul de desgust al vieţii. Tocmai trezirea aces- 
tei conștiințe este marele înţeles al căderii lor, 
Ei au ars în cuptorul plăcerilor, ca 'ntir'un ade- 
vărat furnal, toate patimile și păcatele cu care 
şi-au împovărat viaţa. In această istovire au 
trăit însuși procesul de purificare, după care 
vine ispășirea. Da, acesta este cuvântul pentru 
drama fiecăruia din eroii lui Gib I. Mihăescu. 
Ragaiac își ispăşește degradarea prin îndelungata 
obsesie a rusoaicii, care-l abate în sferele cu- 
rate ale idealismului. Mihnea Băiatu ispăşește 
prin Arina, întruchiparea visului său, pe care-l 
atinge pentru o clipă, adică pentru atâta cât 
e necesar ca să se săvârșşească definitiva lui 
transformare. Eroul din Donna Alba trece prin- 
tro adaptare lentă, dar puternic înfrigurat, 
până ajunge în posesia visului, care mu știm 
dacă îl va linişti sau nu. Romanul acesta, care 
e şi cea din urmă operă a autorului, reprezintă 
și cea mai avansată cucerire pe linia patimii 
care a intrat atât de mult în preocuparea sa. 
De sigur, dacă ar fi mai trăit, Gib ne-ar fi 
dat și concluzia finală a întregului sbucium 
înfățișat în cele trei cărți. ` 
Oricum, literatura sa are un profund sens 
moral, prin felul în care evoluiază eroii și prin 
practicile la care-i ademenește pasiunea unui 
ideal. Păcatele vieții sunt spălate într'o dorință 
arzătoare de a renaşte. S'a spus că Donna Al- 
ba ar fi cartea unei seducții necinstite şi ne- 
cavalerești. Dar eroul ei, un erou în adevăra- 
tul înțeles al cuvântului prin stăruința cu care 
urmăreşte un vis atât de inaccesibil, trece cel 
mai frumos examen de renunțare în clipa când, 
deși Donna Alba se află în puterile sale, la 
căpătâiul unei vieţi de luptă şi pasiune pen- 
tru ea, isbutește să stingă în sine toată febra 
instinctelor care-l tiranizau. Iată cum se măr- 
turiseşte el: „Donna Alba e personajul care 
mi-a răsărit în suflet, atunci, de mult, sunt 
unsprezece ani aproape, când aţi trecut pe lângă 
mine pentru întâia oară... De atunci a rămas 
în visurile şi aspirațiile mele ca un prototip, 
ca o existență suprareală, spre care trebue să 
tinzi fiind condamnat a wo ajunge niciodată... 
Deaceea, orice pată perzistând pe această stră- 
lucire de soare a gândului meu, m'ar durea 
cumplit, mi-ar întuneca umila mea existență, 
mi-ar goli creerul de zei.. de zeul suprem“. 
Aici e expresia sensului sublim care apropie 
eroii lui Gib I. Mihăescu de Dumnezeu. Fiind- 
că, spre acest final se îndreaptă pașii fiecă- 
ruia, după atâtea turburătoare aventuri şi tre- 
ceri prin negura unei nopţi de pierzanie și 
purificare. E un înțeles care ne aduce aminte de 
eroii lui Dostoiewsky, pentru care însăși auto- 

iur nosiru Mărturiseşie o apropiere de suiler. 
Evident, e singura direcție. în care pot îi cău- 
tate afinităţile lui Gib, dincolo de care crește 
masivă şi înfiorătoare prin proporţiile şi dina- 
mismul ei, opera gândită și făurită de mintea 
genială a acestui nefericit uriaş al literaturii 
noastre. 


Viaţa pe care a pus-o intre paginile acelea, 
cu nesfârşitele urzeli și pătrunderi până peste 
puterea noastră de înţelegere, e o zidire nouă 
şi trainică, menită să poarte peste apele vremii 
numele bunului Gib, — începătorul altui veac 
în destinul scrisului românesc . 

PAN M. VIZIRESCU 


INTAIA ROTUNJIRE METAFIZICA A LUI LUCIAN BLAGA 


Procesul de închegare a gândirii lui Lucian 
Blaga înaintează într'un ritm de largi articula- 
ţii spirituale. Filosoful român este încă în plină 
devenire. Nu se poate spune până acuma care 
e imaginea sintetică a „sistemului“ său. Mai ușor 
îi desprinzi semnificaţiile decât dimensiunile şi 
aspectele definitive. Acest fapt prezintă o în- 
semnătate esențială pentru acela care vrea să 
se apropie, pregătit sufleteşie, de opera lui 
Blaga. ` 

Şi-i foarte firesc să fie aşa. Lucian Blaga, în 
numeroasele eseuri şi studii pe care le-a publi- 
cat, a fost ademenit de sacrul îndemn tainic de 
a ataca problemele fundamentale ale cugetării 
omenești, însușindu-și față de ele o poziţie cri- 
tic personală. Cum însă varietatea complexă a 
domeniului filosofic este îndeobşte cunoscută, 
evident că multe din discuţiile angajate nu sau 
bucurat de formularea unui răspuns peremp- 
toriu. Autorul şi-a rezervat dreptul suveran de 
a le declara deschise deocamdată, până la vii- 
toarea reluare a lor, când rodul lăuntric al me- 
ditaţiilor va fi în întregime copt. Gândirea lui 
Blaga se află într'o continuă şi miraculos crea- 
toare efervescenţă. Duhul ăsta dinamic sub a 
cărui prodigioasă libertate își împlineşte el, zi 
de zi, înaltul rost existenţial, justifică şi dă un 
„ sens demiurgic râvnei universaliste a Jui Lu- 
cian Blaga. Adeseori el me face să constatăm că 
pentru un om care a pornit să lămurească tâl- 
curile ultime ale vieţii, o vremelnică nedumerire 
nu-i deloc de natură să ne descurajeze sau să 
ierte lașa atitudine a renunțării. Imposibilitatea 
de a rezolva printr'o soluţie total mulţumitoare 
chinul unei întrebări ne arată că undeva, în ne- 
saţiul mare din noi, ceva încă nu s'a sfârșit. De- 
săvârșirea cere timp iar rădăcinile ei trebue 
mereu hrănite cu sevele adâncului. 

Geneza Metajorei şi Sensul Culturii încheie un 
cidlu. Când zic; încheierea unui ciclu . vreau să 
înțeleg delimitarea unei etape interioare, un ter- 
men adică pe drumul creaţiei. Cartea lui L. 
Blaga este încărcată de reîntoarceri. Poetul își 
revede şi își aprofundează urmele, scormoneşte 
paşii profetului de odinioară, mărturisindu-ne o 
grijă aproape părintească față de contribuţiile 
anterioare. Visurile îndrăsneţțe din trecut se or- 
ganizează acum, arhitectonic, într'o prea fru- 
moasă icoană, cu planuri și perspective luminoa- 


se, atârnată de fundalul unor supreme intuiții. 

In Geneza Metajforei se formulează o întâie 
rotunjire metafizică a gândirii lui Blaga, în care 
se găsesc consolidate toate elementele și con- 
ceptele ei esențiale. Noţiunile întrebuințate aici 
au fost folosite, uneori accidental alte ori stă- 
ruitor, şi în lucrările de dinainte. De astă dată 
însă ele sânt legate unele de altele în raporturi 
logice de o ireductibilă organicitate. In Geneza 
Metajforei şi Sensul Culturii filosoful a ajuns 
să-şi stăpânească integral concepţia. Lucian Bla- 
ga își domină abstracţiunile elaborate, întrun 
chip asemănător aceluia în care un propovădui- 
tor vizionar îşi domină ucenicii. 

Liniile de boltă ale rotunjirii metafizice se îm- 
pletesc deabea în capitolele finale, înlăuntrul că- 
rora s'a pus piatra de temelie a unei noi an- 
tropologii. In capitolele acestea substanța pură 
a gândirii lui Blaga te îmbie mai intens și mai 
irezistibil decât niciodată. E un moment spiri- 
tual de totală afirmare a lui însuși, un moment 
decisiv de strălucire și grandoare, de suferință 
şi extaz, care prin tragica lui sinceritate te face 
să-ţi aduci aminte, de sfâșietorui cântec al pri- 
veghetorii oarbe, veșnic mnădăjduitoare în mi- 
nuni deşi verdele pădurii n'o să-i mai îmbete 
privirea decât în vis. 

Am curajul să spun că ultima înfățișare a cu- 
getării lui Blaga se reduce, în fond, la expre- 
sia unui robust tragism antropologic, un tra- 
gism care nu se restrânge în el ci își construiește 
o mare finalitate creatoare, câștigându-și apro- 
barea celei mai înalte etici. Actul acesta de 
convertire a inexorabilei dureri existenţiale în- 
tro permanentă tensiune plăsmuitoare este re- 
velator pentru întreaga filosofie a lui Blaga. 
Fără trăirea lui e imposibil să pricepi tâlcul a- 
devărat al operelor sale precedente. 

Să urmărim prin urmare firul de aur al pro- 
blemei spre a-i descoperi obârșiile și a-i divulga 
țelul. 

Trebue să încep cu o constatare capitală: In 
centrul concepţiei lui Lucian Blaga stă noţiu- 
nea de mister. Intocmai după cum metafizica 
lui Platon evoluează sub specia Ideilor, aceia a 
lui Spinoza sub specia eternității, aceia a lui 
Hegel sub specia Absolutului, aceia a lui Scho- 
penhauer sub specia Voinţii sau aceia a lui 
Nietzsche sub specia setei de putere, tot aşa gân- 


461 


© BCU Cluj 


direa lui Biaga tiinţează sub specia misterului. 
7 Misterul este o realitate ontică. El înghite în 
nestârșirea lui pe om şi universul obiectiv, deo- 
` potrivà. Cunoaşterea misteruiui se efectuează, nu 
pozitiv şi complet, ci prinir'o pseudo-revelare. 
Miareie Anonim, poreclă exegetică dată de post 
tainei cosmice ,se opune individualităţii cogni- 
tive stingherind-o în aspiraţiile ei de cunoaştere 
totală. Marele Anonim, din grija de a menţine 
necontenit sacră virginitatea mănoasă a echi- 
librului existenţial, se apără cu inepuizabilă dâr- 
zenie de cei ce ar dori să-i devasteze comorile 
ascunse şi de aceea el a instaurat peste lume o 
cruntă censură transcendentă, destinată să o- 
prească la limita cuvenită orice iscodire prea în- 
drăsneaţă. Censura transcendeniă are rolul unei 
iatalităţi deiensive în economia cosmosului. Toţi 
sântem iobagii ei de la începutul începuturilor 
până în veacul veacurilor. Numai o modificare 
neprevizibilă de amploare universală ar îi în 
stare să schimbe orânduirea asta nemiloasă. E- 
forturile răsleţe ale spiritului uman nu vor pu- 
tea niciodată să străpungă groasa pânză de 
plumb ceresc a censurii transcendente. Iată 
deci cuvântul testamentar rostit de Blaga în 
în ceeace privește chestiunea epistemologică. 

Abordând în anii din urmă cu o superbă in- 
atentă metodică problemele de filosofia culturii, 
Lucian Blaga a transpiantaţ aceeaşi concluzie 
întrun. alt câmp al gândirii. Cercetările sale din 
domeniul pitoresc al manifestărilor culturale l-au 
dus da descifrarea procesului de creaţie artistică, 
Răspunsul final pe care ni-l oferă vine să ar- 
monizeze teoria despre censura transcendentă. 
Cum ? — vă veți întreba. Să vedem. 

In procesul creaţiei culturale, Blaga intuiește 
prezenţa unor categorii abisale, paracorespunză- 
toare categoriiior conștiinței, care se structu- 
nează pe o matrice stilistică ce diferă dela popor 
la popor şi de la insa ins. Matricea stilistică 
este misterul din noi înșine. Făcând parte din 
domeniul psihologiei inconştientului, ea nu per- 
mite să-i destrămăm prin vorbe alcătuirea in- 
finit. complexă. Matricea stilistică lucrează asu- 
pra noastră pe planul cunoașterii plăsmuitoare 
in acelaş chip în care lucrează censura Marelui 
Anonim pe planul cunoașterii directe. Asupra 
oricărei creații culturale se abat frânele deter- 
minantelor abisale, care se opun elanurilor de 
revelare absolută a misterului. Stilul se ivește 
în miezul înftretăerii a două finalităţi antino- 
mice. Tragică și: magnifică  totdeodată, această 
condiție metafizică însemnează salvarea desti- 
nului omenesc, ea constitue chiar harul singula- 
rității noastre de existențe creatoare. 

Așa dar, Lucian Blaga acordă stilulm un rost 
nou şi particular „în rânduielile supreme ce se 
încrucişează în cosmos“. Potrivit viziunii lui o- 
rigimale, filosoful român își precizează, rând pe 


rand, poziţiă iață de cele mai 


xvăsunătoare idei 
aie gandirii moderne. Fenomenului de stil îi lá- 
mureşte toate implicaţiile şi îi subliniază toate 
aderenţele secrete. 

Blaga protestează vehement în contra obişnui 
tului ciateriu dimensional în clasificarea cultu- 
rilor. Cu aceiaşi ardoare el se ridică împotriva 
mortologismuiui, căruia ni se spune că i se va 
elibera, până la urmă, un definitiv certificat de 
deces. 

Socotind cuitura drept un organism de sine 
stătător, morfologismul pune accentul principal 
pe timp: naştere, desvoltare, moarte. a 

O cultură n'are vârste reale, zice Blaga. Ea 
nu are decât vârste adoptive. Copilăria şi matu- 
ritatea trebue considerate nu ca simple etape ci 
ca structuri independente, de o imprescripiibilă 
unicitate, având durată autarhică şi centrul în 
ele înşile. | 

Odată trădat caracterul de pregătire al co- 
pilăriei, se curmă şi ipoteza că orice cul- 
tură minoră va deveni cu necesitate mai 
târziu, una majoră. Cultura minoră trăieşte mii 
de ani fără ca să-şi piardă „copilărescul“. Ceeace 
întăreşte teoria lui Blaga despre vârstele adop- 
tive, este faptul că întâlnim adeseori culturi ma- 
jore produse de copii și culturi minore datorite 
oamenilor maturi. Deci nu interesează etatea 
efectivă a fenomenului ca atare ci psihologia 
individului şi a colectivităţii. 

Impins de sacra râvnă de a cobori cât mai 
adânc în substraturile generatoare ale plăsmui- 
rilor artistice, Lucian Blaga declară că aspectele 
stilistice nu istovesc creaţia. In afara lor rămâne 
substanța care posedă o dominantă lature me- 
tatorică 

Metaforele sânt de două feluri: plasticizante 
și revelatorii. Primele răzbună insuficiența ex- 
presiei directe dar nu  îmbogăţesc faptele, 
rezervându-şi doar menirea de a concretiza o 
abstnacţiune. In schimb, metaforele revelatorii 
deţin o uriașă importanţă. Ele luminează ceva 
ascuns, divulgă oarecum un fragment de mister 
şi de aceea iscarea lor a fost prilejuită de mo- 
mentul când omul a ajuns „om“. Spre deosebi- 
re de metaforele plasticizanie care rezultă din- 
trun desacord imanent, dintre concret şi ab- 
stracţiune, metaforele revelatorii izbucnesc din 
modul specific uman de a fi, din existenţa înca- 
drată în orizonturile misterului. Dincolo de 
istorie şi de fatalitatea vremii, ele pretind să fie 
socotite ca stând în mijlocul condiției antropolo- 
gice de totdeauna. Dela Aristot ammoștenit ves- 
tita definiție: omul e un animal politice. Blaga ne 
asigură că omul este un animal metatorizant. 

Dându-i atâta nehotărnicită însemnătate nu 
mă miră nicidecum frenezia cu care Blaga şter- 
ge de pe tabla istoriei explicaţiile pezișe ce s'au 
propus genezei metaforice. Tabuizarea estetică, 

soluție ce sa bucurat de muita, prea multă tre- 
cere, nu reuşeşte să o tăimăcească așa cum se 
cuvine. Ea lămureşte şi produce metafore arti- 
ficiale, niciodată însă metafore adevărate. 

- De orice soi ar fi, tabuizarea  ialsifică mẹta- 
fora, transfigurând-o în cel mai bun caz, într'un 
joc intelectual similar cu înţelepiele cimilituri 
populare. l 

Ermetismul lui Mallarmé, se reduce la o voită 
artificializare. Aşişderea, în poezia lui Valery ne 
întâmpină simple substituiri ale obiectelor reale 
prin catacreze, Sentimentul indisolubilei legā- 
turi cu sensul fecund al misterelor a dispărut de 
aci, înlocuit fiind cu obositoare disimulări vir- 
tuoase. | 

Lucian Blaga vede în stil și în metaforă com- 
ponentele polar-solidare ale unui act revelator 
pe care dacă le-am confunda am păcătui cum- 
plit. 

„Limitele metatorei variază dela epocă la epo- 
că. La greci ele erau sever fixate. Acolo se apli- 
ca viguros, în republica vastă a culturii, lozinca 
zilelor noastre : orice abuz va fi pedepsit. In ba- 
roc de pildă, îngăduinţa e neasemănat mai mare 
din care cauză genurile lui au fost adeseori pân- 
gătite de furia exceselor, 

Intocmai ca şi stilul, metafora întruchipează 
o dimensiune specială a destinului uman. Citez 
textual, refuzându-mi plăcerea ingrată a comen- 
tării. „Omul, privit structural și existenţial, se 
săseşte într'o situație de două ori precară. El 
trăeşte de o parte într'o lume concretă, pe care 
cu mijloacele structural disponibile nu o poate 
exprima; şi el trăește de altă parte în orizon- 
tul misterului, pe care însă nu-l poate revela. 
Metafora se declară ca un moment ontologic 
complementar, prin care se încearcă corectura 
acestei situaţii... 

Admiţând că situaţia aceasta a omului rezultă 
din chiar ființa şi existenţa sa specifică, suntem 
constrânși să acceptăm şi teza despre rostul on- 
tologic al metaforei ca moment complementar al 
unor stări. congenital precare. Metafora nu poate 
îi deci numai obiectul de cercetare şi de analiză 
al „poeticei“ sau al „stilisţicei“ ce figurează în 
manualele. școlare; importanţa ei se proiectează 
imensă pe zările meditaţiei. Metafora este a doua 
emisferă prin care se rotunjeşte destinul uman, 
ea este o dimensiune specială a acestui destin, 
şi ca atare ea solicită toate eforturile contempla- 
tive ale antropologiei și ale metafizicei“ (p. 56). 

Culturile pământului au dat cea mai puter- 
mică expresie metafizicului în natură. Apreciate 
din perspectiva revelației, miturile își sporesc 
uimitor noima. Cu deosebire Blaga se oprește 
asupra acelora dintre ele pe care le botează 
trams-semnificative, hotărît să restabilească în- 
țelesul originar al termenului. Mentalitatea mi- 
tică, nu are nimic comun cu spiritul. științific, 


dimpotrivă se distanțează de ei euowm., Discor- 
dia s'a născut atât din mijloacele cât şi din mo- 
dul revelării. ~ 

„Miticul“ potețează duhul analogic până la 
maximă concentrare, „știinţificul* se foloseşte 
de beneficiile analogiei dar le şi stăpânește. Apo: 
viziunea mitică asimilează datele empirice în- 
tocmai, pe când viziunea științifică se substitue 
aparenţelor. Insă cea mai de seamă distincție 
remarcată este următoarea: mitul vitalizează 
şi umanizează experiențele pe câtă vreme spi- 
ritul științific le izolează, le smulge din armo- 
nia lor primordială, interpunânăd între noi și 
lume un strat separator. f 

Să mai amintesc, înstârşit, că diferențierea se 
accentuează şi sub raportul menirii lor... Un mit 
trans-semnificativ nu se convertește în concepte 
logice; el se solidarizează cu eterna frământare. 
a spiritului chiar dacă analiza raţională ar în- 
cenca să i se împotrivească. Iscusinţa intelectu- 
lui zace într'o umilă ratare faţă de trans-sem- 
nificaţiile mitice.. Viziunile ştiinţifice nau acest 
vrăjit. dar: ele se clădesc pe virtuțile demonstra- 
tive şi interpretatoare ale intelectului. 

S'a spus de către unii că. miturile ar fi nişte 
visuri colective. Ipoteza-i nevrednică de adeziu- 
nea minţii noastre. De altfel, ea nu-i decât o ex- 
crescență firească a școalei psihanalitice, bân- 
tuită de cea mai periculoasă boală naturalistă. 
Imposibil să stabilești vreo relaţie interdepen- 
dentă între cele două tărâmuri de activitate a 
vieţii din clipa în care recunoști că miturile se 
modelează în tainică potrivire cu categoriile abi- 
sale ale unui popor, fiind stilistic organizate în 
timp ce visurile sânt repetate ţâșniri ale dina- 
mismului psihic în căutarea echilibrului şi a 
bunului mers de din lăuntru. 

Discuţiile ispititoare în care intră Blaga ar 
comporta, spre a le expune măcar cât de sobru, 
un studiu de întinse proporţii. Geneza Metaforei 
şi Sensul Culturii este cartea unui gânditor ma- 
tur care şi-a mântuit zilele în meditații și care 
a pătruns cu închipuirea în zone sacre, — zone 
veşnic zăvorite pentru mulţi dintre noi. De aceea 
glasul postului vine îmbogăţit din adâncuri cu 
sonorități magice, ca o profeție. Blaga a umblat 
prin regiunile primare ale existenţei, vestindu- 
ne şi nouă neştiutele-i minuni cu obrazul întu- 
necat. Am certitudinea că nicăeri nu sau rostit 
lucruri aşa de esenţiale asupra metator:cului 
ca în acest volum de străfulgerătoare intuiţii. 

Pasagiul unde ni se vorbește despre metafo- 
ricul poetic sintetizează însușirile artistului cu 
forța de construcţie ideativă a filosofului. „Limba 
poetică se deosebeşte de proza zilnică tocmai 
prin acest aspect, mulţumită căruia ea, în ca- 
litate de lume sonoră și ritmică, devine icoana 
miraculoasă a unor stări sau lucruri, exprimate 
de altă parte şi conceptual prin ea. Limba poe- 

tică e aşa dar revelatorie, nu simplu expresivă, 
și întrucât e revelatorie, ea poate. fi învestiţă 
cu epitetul „ametaforicului“, indiferent că utili- 
zează sau nu metafore propriu zise“ (p. 94)... 

Stilul şi. metaforicul formează în conţinutul 
unei. opere de artă un fej de uniune mistică, în 
care s'au distilat cele mai pure substanţe ale 
sutletului. Creaţia culturală este înir'atâta o 
încercare de jefuire a misterului încât şi la- 
tura ei materială. face parte inseparabilă din ar- 
ticulația actului revelator. 

Situarea adversă a lui Lucian Blaga faţă de 
morfologism se vădeşte cu aceleași nuanţe şi re- 
lieduri categorice şi cu ocazia distincţiei stabili- 
tă între cultură şi civilizaţie. Spengler susţinea 
că civilizația răspunde unei necesităţi succesive 
a culturii. Orice cultură, în preajma dispariţiei 
se preschimbă în civilizație. Nu, — spune Blaga. 
Diferenţa e de structură. Cultura satisface viața 
omenească întru mister şi revelare iar civiliza- 
ţia o satisface întru securitate şi autoconservare. 

Cea dintâi e metaforică şi are constitutiv o 
pecete stilistică, celei de a doua îi lipsește me- 
taforicul şi deci posibilitatea revelării. Deosebi- 
rea se cască profund şi-i de natură ontologică. 

In ceeace privește problema categoriilor, Bla- 
ga afirmă un punct de vedere nou. După el o 
categorie metafizică trebue să aibă ireductibilă 
discontinuitate de conținut faţă de toate cele- 
lalte tovarăşe ale ei. WOlfflin nu respectă acea- 
stă suverană poruncă. In sistemul său categorii- 
le alcătuesc o catenă omogenă, o înlănţuire so- 
ciallă cu vertebre de țesut unitar, sălășuind lao- 
laltă în aceiași sferă, ca ouăle păsărilor, întrun 
singur cuib. Conform tezei lui Blaga categoriile 
se completează reciproc, păstrându-şi caracte- 
nul lor ireformabil. Ele merg pe linia unei si- 
nerg.i cosmogenetice şi se varsă în realitatea cu- 
prinzătoare a cosmoidului. 

Cele două genuri de categorii — ale conștiin- 
ței receptive şi ale spontaneităţii plăsmuitoare, 
compun o dublă garnitură de lumi: cosmosul 
natural şi cosmoidul stilistic. Ar fi foarte multe 


CRONICA 


ION PETROVICI: FIGURI DISPĂRUTE. — 
Prin cartea aceasta cu chipuri de oameni, d-l Ion 
Petrovici își lămureşte şi mai bine personalita- 
tea originală. E un paradox poate, după cum 
paradoxală îi e însăși originalitatea. Această o- 
rigimalitate, profesorul de limpezi măsuri filo- 
sofice n'o caută cu ostentaţie — deşi ar putea 
să-l îndemne către aceasta un subțire fir de 
orgoliu, de conștiință tare de sine, ce se între- 
vede adesea tocmai în literatura d-sale de a- 
mintiri. Originalitatea aceasta creşte dintr'o 
profundă antinomie, — e drept, ascunsă cu 


de relevat. aici în legătură cu noutatea de gân- 
dire a lui Bilaga. 

Când stărue asupra categoriilor abisale, el 
sorie cu o unică autoritate de inițiat. Blaga se 
plimbă prin universul inconştientului ca umbra 
lui Dante prin Infern: i-a suferit toate chimu- 
rile şi. i-a străbătut toate întunecimile, ştiind să 
se oprească pe muchea prăpastiei și să-și încre- 
menească pasul tocmai când orice mişcare ar fi 
crâncen răzbunată de ura nopţii. 

Creaţia culturală este un cosmoid sieşi sufi- 
cient, o împărăție imaginară radical separată 
de cosmosul sensibil. Unul e lumea plăsmuită, 
celălalt e lumea dată, obiectivă. 

Geneza culturilor dovedește că varietatea cos- 
moidală a unui stil tinde spre înfinit. Putinţa 
categoriilor de a se combina între ele nu va 
seca niciodată. : 

Ca încheere Lucian Blaga arată semnificaţia 
metafizică a culturii. Şi cu asta ne-am reîntors 
la reflexiile introductive. Fenomenul de cultură 
sa ivit deodată cu apariția omului ca „om“, 
adică grație unei mutații ontologice ce a inter- 
venit inexplicabil şi incendiar în câmpul fără 
ţărmuri al existenţei. 

Mutaţia ontologică a introdus un nou mod de 
ființare — fiinţarea întru mister şi revelare, — 
care constitue singularitatea tragică și grandioa- 
să a destinului uman. 

Incoronarea metafizică a culturii completează 
filosofia de intenţii epistemologice a Marelui 
anonim. 

Lucian Blaga se înfăţişează astăzi cu um ci- 
clu de cugetare splendid închegat. Iar dacă „sis- 
temull“ său pune în lumină caracterul magnific 
al destinului omenesc nu-i mai puțin adevărat 
că întreaga lui operă însemnează o tot atât de 
magnifică înaintare către desăvârşirea unsitei 
noastre româneşti, care şi ea, are ceva profund 
tragic în istoria sa de totdeauna și mai cu sea- 
mă de până acum. 


ma 

multă discreție, — între spiritul d-sale cu me- 
potolite veleități de aristocrație a gândului ca 
$i a expresiei, și tumultul plebeu, îndârjit, ne- 
cruțător, ce se simte fie în bine fie în rău, dela 
războiul cel mare în toate organismele vieții 
noastre româneşti. O mărturiseşte chiar d-sa, 
odată surprinzător de răspicat, într'o evocare a 
lui Maiorescu: „Născut prea târziu pentru a fi 
putut fi martor la acele evenimente luminoase 
din care sa închegat viaţa „Junimii“ literare, 
mă văd lipsit astăzi de un îndoit beneficiu, 
deopotrivă de prețios: primo, de o comoară de 

amintiri personale, din acele timpuri frumoase 
şi dulci de evocat; secundo, de perspectiva de a 
scapa ma. repede de vremurue actuale, cu care 
nu simt mici o afinitate şi pentru care nu aş 
vrea sa port nici o raspundere“ (pag. 123). 
Dın această conştiinţa a porni literatura 
d-sale memor:alisiică. a e un fel de reiugiu 
inir'o dume care e mai frumoasă, fiindcă îi 
poate secta numai punctele de iumină. D-sa 
nu e însă un vagabond romantic al gândului. 
Lumea aceasta no caută departe: e viaţa sa 
cu ce a îniâlnit bun în ea. De aceea în ea se 
intâlneşte atât de des şi cu plăcere cu sine în- 
suşi, chiar când ţi se pare ca nar trebui, — şi 
te miri că un respectuos al măsurilor clasice 
ca d-sa calcă regulele de gravură severă, im- 
personală, ale portretului, Cartea aceasta însă 
„de „Figuri dispărute“, oricât ar arăta-o titlul, 
se integrează ioarte puţin în ţara propriu zisă 
a memorialisticei noastre, — dominată de per- 
sonalitatea de uriaş a lui Nicolae Iorga, care 
se identifică, cum puține chiar în literatura 
universală, cu genul însuşi: prin conştiinţa lui 
aspră de dreptatea care trebue să o aducă de 
oadtă cu posteritatea; cu liniile lui amare de 
blestem, cu lacrimile lui de închinăciune sau 
iertare, cu acel sentiment covârșitor că acel 
care scrie trebue să dispară ca eu lăsând să 
vorbească în cuvântul lui doar glasurile adânci 
ale destinului. Toate acestea sunt în nesfârşitul 
şirag de icoane din „Oameni cari au fost“ şi 
toate se adună în miracolul prin care acel su- 
biectiv prin excelență care e d-l N. Iorga ajunge 
la caracieristicul ton impersonal, ce echivalea- 
ză cu liniile simple şi grave de medalie dar în 
care respiră căldura vulcanică a unei vieţi ce 
o depășește nesfârșit de muit pe cea ome- 
nească. 

Literatura memorialistică a d-lui Ion Petro- 
vici, — chiar în „Figuri dispărute“ cari conti- 
nuă şi împlinesc [astfel „Amintirile umui băiat 
de familie“ ca și pe cele universitare, — nu e 
însă atât justițiară cât intim evocatoare, ca şi 
literatura d-sale de călătorii. Apar astfel în ea 
suflete frumoase pe cari de-a cunoscut și le-a 
admirat, ca Petre Cerna, Maiorescu, Theodor 
Șerbănescu, Andrei Naum, — altele pe cari 
le-a admirat fără să le fi putut cunoaște atât 
de apropiat cât ar fi vrut, ca P. Carp şi I. L. 
Caragiale. E o lume pură, de o eleganţă de 
statui albe, pe care o îmbracă atât de potrivit 
verbul fin şi somptuos totodată, fraza simplă şi 
totuşi nesimţit oratorică, în sfârșit toată acea 
tehnică savantă a expresiei, caracteristică 
„d-lui Petrovici, în care o vie sensibilitate, mai 
modernă chiar decât se pare, nu uită bunele 
regule clasice. De altfel, cu tot  academismul 
d-sale, accentuat cu predilecție ca ţinută dlite- 
rară și de viață, cu tot regretul manifestat așa 


osientativ cum l-am văzut de a nu îi trăit in 
lumea de reci şi pure spiendori inieiectuaie 
a pJununii”, d-i Jerwrovici, — kare un căluiea 
sa arat de frumoasa despre Kant comenta 
subuu şi cu admurape lummiule sunse aie gan- 
Gunmor uraşe dar protund, limitat omeneşti, 
aie miosotului diun Hhoemgsperg dar simţea to- 
tuşı nevoia de a-și mărvurisi credința opusa 
in nemurirea sparatului, — şi de asta data nu 
poate ndreptăji pozitivismul strâmt al ui Al. 
Pniuiippude, deşi ul înțelege cu iineţă. Şi pozi- 
tivismul acesta nu era al lui Phillippide numai, 
ci al intregii sale vremi... 

Spirıtuautatea aceasta, pe care eleganța, acea 
linte pagână in atitudini, pe care le caută d-i 
Petrovici o lasă rar să se străvadă, ne răspun- 
de nouă celor de azi, din sufletul limpedeinui 
lămuntor al armomniilor de idei, mai ales în a- 
cele finaluri ale portretelor sale, cortine som- 
ptuoase pentru cari scriitorul are o deosebită 
grijă. Să citez unul, acela în care, după ce îi a- 
rată pe Take Ionescu și Duiliu Zamfirescu 
într'o prelungită dușmănie în parlament, fără 
să ştie că soarta le însemnase amândurora 
deodată aceiaşi călătorie grabnică spre moarte, 
autorul simte aceiaşi medievală ironie în fața 
orgolioasei pulberi omeneşti  neștiutoare: „In 
orice caz, dacă e drept aceea ce socoate filoso- 
fia unora, că în jurul nostru roiesc duhuri ne- 
văzute care ştiu aceea ce noi nu știm, de sigur 
că privindu-i cum se fulgerau în ultima lor zi 
de Cameră, — și în așa învecinare de margi- 
nea vieţii, vor fi izbucnind întrun hohot de 
aompătimire, auzit până în adâncul lumilor 
imateriale'“, 

* i * 

ȘTEFAN STĂNESCU: ARCA LUI NOE. — 
Din nelămuriri multe şi adânci, prin urmare fe- 
cunde, d-l Ștefan Stănescu se pare că se în- 
dreaptă acum spre o surprinzătoare maturitate 
poetică. La d-sa însă e mai mult decât banalul 
şi inevitabilul accident care i se întâmplă ori- 
căruia după ce i sau adunat ghioceii mai multor 
ani lângă tâmple. Şi nici anii d-sale nu-s încă 
prea mulți. 

De obiceiuųu, poeţilor noştri, mai ales cei 
de azi, maturitatea nu le aduce decât un plus 
de dibăcie şi de siguranţă tehnică, pe lângă o 
mai bună lămurire a propriei lor personalități, 
tot în ceeace privește expresia însă. Nu înţâl- 
nești decât cu totul cu totul rar acele semne de 
împlimire, de îmbogăţire sufletească, adusă de 
rodul anilor de viață cari au trecut. Nu găsești 
acea lărgire a privirii în înţelegere, pe care o 
aduc  învățămintele cerute şi necerute ale 
vieţii până şi omului de rând, care-și întruchi- 
pează şi el încet încet un răspuns al lui pentru 
marile taine, o viziune a lui din marile prive- 
liști ale lumii. Poeţii moderni mau copilărie adi- 

că acea vârstă sufletească pentru care lumea e 
o nesfârşită înflorire de miracole mărunte şi 
mari, — ci numai ecouri ale ei. Şi wau nici þă- 
trâneţe, adică acel moment în care o liniștită şi 
indelungă descifrare a vieţii te întoarce iarăși 
către mit, însă nu cu imaginația ci cu aşezările 
simple ale unei înțelegeri cosmice. Ei nau decât 
adolescenţă, — adică febră interioară, desordo- 
nată, — şi o ambiţie lucidă de creaţie. De aceea 
wacă repede cu totul sau se prelungesc doar în 
abilităţi şi origimalități de expresie, de tehnică. 
De aceea sau izolat de dragostea mulțimilor, 
cari nu caută clarități precum sar părea, ci o 
înţelegere mitică a vieţii, pe care ele încă o 
mai au, fărâmată şi obscură. 

D-l Ştefan Stănescu se îndreaptă cu o foarte 
fericită intuiție poetică spre mit, însă nu cu 
ofranda de imagini a primei vârste ci cu do- 
rul de norme simple, de mari tipare, în cari 
spiritul împlinit de viaţă caută să-și toarne în- 
țeiegerile. Versul d-sale revine astfel pe o dublă 
cale către marile şi etemele destine ale poe- 
siei: aceea de a răspunde mitic, marilor între- 
bări ale vieţii. Poezia tinde astfel către vechile 
presiigii, și prin substanţă și prin vestmânt. 

In „Arca lui Noe“ poetul reapropie astfel 
poezia de simbol. Insă nu în sensul mișcării 
poetice de acum vreo jumătate de veac, care 
își pornea numele dela el, — adică criptogra- 
fiind o realitate banală prin procedee bpanalizate 
şi ele repede. Ci așezând-o întrun tărâm înalt 
și aparte, în care liniile gândului, eterându-se 
şi simplificându-se, devin dela sine simboluri. 
D-sa reia astfel o mare încercare pe care a fă- 
cut-o aidoma, acum un veac, acel mare nedrep- 
tăţit al istoriei poeziei noastre care e Heliade 
Rădulescu. Acesta imaginase, — pornind pe ur- 
mele gigantice ale lui Milton din „Paradisul 
pierdut“ cu o fidelitate excesivă uneori, — o 
poemă epică largă „Anadolid sau omul și for- 
vele“, în care închipuindu-se tovarăș nevăzut 
al primului om creat de Dumnezeu, încearcă să 
vadă lumea cu ochii dintâi ai aceluia. Să o re- 
creeze mai bine zis, prin viziunea celui dintâi. 
Omul acesta adamic trebuia să-şi dea lui și tu- 
turor înfăţișărilor firii nume şi idee. Alături de 
el, poetul recrea astfel lumea prin cuvânt și 
cugetare, în esențele ei prime și eterne. 

D-l Ştefan Stănescu e însă al vremii de azi. 
Poezia modernă a renunţat aproape cu totul 
la epică tocmai fiindcă ambiţionează să extragă 
şi mai pure esențele lumii. Desfăcându-se însă 
de epic cu totul, s'a hibridizat, a devenit doar 
șoaptă a unor sentimente și gânduri minore. 
D. Stănescu se reapropie de poveste însă nu- 
mai întratât cât să-i dea cadru larg și unitar 
tot odată experienței sale poetice. Revine prin 
urmare împins de o necesitate specific mo- 
damă : aceea de unitate de teme lirice, de crea- 


ție ciclică, prin care se caută suplinirea norme- 
lor ce au dispărut. Poetul se închipue în si- 
tuația łui Noe, trebuind să salveze de diluviu 
esenţa vieții pământului în arca lui. Ca şi He- 
liade, tânărul scriitor de azi simte nevoia de a 
recurge la mitul biblic spre a da viaţă carnală 
umei stări sufletești care depăşeşte valurile vre- 
mii: aceea a poetului care se simte ursit să 
aristalizeze în puritatea lui interioară esenţele 
de totdeauna ale lumii copleșite, înnecate, de 
valurile vremelniciei şi ale păcatului care e tot 
vremelnicie. Poetul e ridicat astfel dela sine 
în vechea lui demnitate de ales, de profet adică 
depozitar al tainelor firii, — demnitate pe care 
inspiratul antic a avut-o şi pe care romanticul 
a exaltat-o retoric tocmai în clipa în care el o 
pierdea fiindcă se îndrepta spre politic, pără- 
sind mitul. 

Pornind lucid de aici, d. Stănescu se bucură 
fără mari eforturi de toate avantagiile acestei 
poziţii, cari sânt cele de totdeauna ale viziunii 
mitice: cel mai neînsemnat detaliu al viziunia 
se încarcă nesilit de înțelesuri de viață cuprin- 
zătoare și grave „adică de simboluri, — ca şi 
în religie. Aproape toate aceste înțelesuri gra- 
vitează în jurul imaginii omului mare. Era fi~ 
resc să fie aşa când poetul se identifică spiri- 
tualiceşte în visul său cu Noe, biblicul păstră- 
tor al spețelor. Nu e deloc o apoteozare a Ale- 
sului, ci dimpotrivă o plângere a lui, în ac- 
cente nespus de umane sub formele lor obscure. 
Profitând de neasemuitul privilegiu al mitului 
de a putea fi umplut cu orice conținuturi, — 
d. Stănescu, foarte departe de antici, exprimă 
o stare specifică vremurilor noastre: acea pre- 
lungire agonică a romantismului despuiat de 
pathos şi adâncit în miezul dureros al destinu- 
lui uman. 

Poetul se simte condamnat eternelor echili- 
bre,eternelor purităţi, — chiar când îl încear- 
că omenește ispita neliniștii, a aventurii, a so- 
lidarizării prin păcat cu mărunta și sbuciumata 
lui speță umană, — fiindcă el e sortit să fie 
numai călăuză, pentru tot ceeace, pur, se sal- 
vează din valurile vieţii, pentru jivinile lui Noe 
din corabie, fiimdcă : 


Din liniştea mea se hrănesc toate 
Şi rugile-mi spre Tine le sunt de-ajunse poame. 
Din lumina ochilor mei, însetate, 
Sorbind, nu cunosc altă foame. 
(Talazuri înlăuntau) 

Privind din corabia liniştii lui interioare la 
care e predestinat, în afară, — poetul are vi- 
ziumea tragică a valurilor vieţii, într'una din 
cele mai frumoase poeme ale cărţii, Glasul mor- 
ţii : imaginea acelui care, desumanizat de do- 
rimța de a se salva, depășește carnea, nădej- 
dea, iubirea, durerea, ca să piară în valuri gă- 

Badia sia a A ceai tă pă 0, ta a a 


simdu-şi anonimă liniște tocmai când e în vârf, 
tocmai când a ajuns, fiindcă mu el e Alesul. 

Comștiinţa dureroasă a acestei purități nece- 
sare „revine în acea Baladă a lui Silviar şi Globu, 
care aduce în terținele ei danteşti şi ceva din 
halucinanta, întunecata, putere de viziune me- 
dievală din Divina Commedie,—cu chipul mul- 
țimilor încremenite de groază şi tânguindu-se 
jalnic în fața câinelui de blestem, mâncător 
de inimi; cu icoana pură a salvatorului aş- 
teptat : 


Atunci el din mulţime-auzind un glas de frate 
Luând de jos pietroiul și liniştit mergând 
Cu -dânsul lângă câine, deasupra îl ridică 


O clipă'n mână-i. Apoi îi dete drumul blând. 
Niciun lătrat, şi, inimi înapoind, lin pică 
Sinistrul câinen moarte... 


` Ca păstrător al măsurilor divine, alesul tre- 
bue să fie inuman de aspru în primul rând 
cu el însuși, ascunzându-se chiar sieşi. Nu va 
putea îngădui pe corabie popasul porumbielu- 
lui stingher, cu care se simte atât de trist ase- 
meni : 


Mâinile-i de împărat, 
Mâinile pentru vis pururea ciunge 
La pieptul gol le-a 'ncrucișat 
Ca să-l alunge. 
(Cântec pentru porumbielul alungat) 


După cum nu va putea mângâia corbul ne- 
ascultător, deși știe că răzvrătirea lui în pă- 
cat răspunde atât de bine dorințelor sale adânci 
de răzvrătire din cumințenii, — și durerea asta 
crează acorduri largi de poezie : 


De-aceea sboară corbule şi dă-mi 
Neliniştea ce mă păstrează viu. 

Cu tine piere noaptea mea în vămi 
Şi-o zi-mi rămâne leagănu-mi pustiu. 
Sbori, vis etern, al primului păcat! 
Te-asvârlen clipă ca pe o mănușă, 
Un braţ de gând, spre ceruri desbrăcat 
Să ardă'n veci și să nu dea cenușă. 


Poetul prin urmare pleacă dela viziunea mi- 
tică pentru ca prim ea, purificându-se, să ajun- 
să la concept, la idee. Poezia sa aduce astfel, 
ca a tuturor cari au încercat aceiași cale, ca 
a lui Heliade odinioară, — un aliaj particular 
de fervoare mistică și rațiune ordonatoare. E 
curios cum uneori și versul amintește pe cel 
heliadist : 


Zâmbea, blajin, poetul privind de câte scrise: 
Perechi de rime, blânde și pure dobitoace 


In formă ideală trăind. Cât mai puțină 
Materie în ele. Ritmuri austere și sărace, 
Ca să plutească patruzeci de zile prin lumină. 


E curios, dar nu inexplicabil. Intâi de toate, 
marea asemănare vine din frecvenţa neolo- 
gismului. Poezia noastră în genere, închizând 
ușoare fulguiri sentimentale sau percepții pu- 
termice ale lumii organice, a fost ferită de neo- 
logisme fiindcă toate acestea cereau o limbă 
cu seve robuste, agrestă. Insă ridicându-se că- 
tre imaterialitatea ideii, poetul ajunge să sim- 
tă necesare cuvinte mai palide, mai descărnate, 
şi atunci, — oricât ar protesta puriștii, — tre- 
bue să recurgă la neologism, care prim însăşi 
desprinderea lui de pământul limbii ce l-a pro- 
dus, e mai puţin teluric. E ceea ce sa întâm- 
plat cu Heliade, — pe care grămăticii noștri 
nu-l pot înțelege cum poate fi atât de neaoş 
în pastel, în Sburătorul, şi atât de neologisamt 
în poezia sa de mistică gândire, în Biblice, şi 
pun totul pe seama teoriilor sale lingvistice, 
dând efectul drept cauză. Experienţa aceasta a 
încercat-o şi d. N. Davidescu, cu atâtea riscuri 
dar şi cu atâtea biruinţe, — când a ambiţionat 
o poezie de mai largi bătăi de gând. E ceeace 
simte ca necesar d. Stănescu acum. 

E drept, riscurile sânt uneori nimicitoare 
După cum agreștilor lirici ajunge să li se pară 
că singure imaginile rustice crează poezie, — 
aşa aceștia mai puțini sânt ispitiţi să creadă că 
singur cuvântul noțional creează ideea. Ajun- 
gem deci, deopotrivă deşi pe alte căi, la faci- 
litate. La unii abuz de imagini, la alţii de neo- 
logisme cu substanță ideologică. I se întâmplă 
şi d-lui Stănescu aceasta. Să dau doar un exem- 
plu: poemul Scara sufletelor. Și dacă excesul 
de imagini fărâmă poezia dar o păstrează, — 
excesul de neologisme nu numai că o obscuri- 
zează dar o usucă, o face proză. E o primejdie 
de care e pândit și d. Davidescu, — şi de care 
şi d. Stănescu trebue să se ferească. 

Şi un poet care a scris versuri de lumină ca 
în acel portret de fată de atât de pură grație, 
iarăş medievală, ca Aurora, care a găsit ex- 
presii atât de ritmice pentru tărâmuri atât de 
ireale ca cel din Aleea mohorită: 


Acolo nu simţi 

Inaltul cu piscuri şi zimţi. 
Nu-i sgomot nici gând, 
Nici ropot 

Pe-aproape 

De ape 

Curgând 


poate găsi o cumpănă justă în limbajul său liric. 
In orice caz cu toate imperfecțiunile sale cari 
sânt destule, cu toate şovăirile şi nelămuririle 


467 


© BCU Cluj 


sale cari sânt iarăși multe, cu toate influenţele 
de cari n'a scăpat cu totul încă, cum e aceea a 
lui I. Barbu, — d-l Ştefan Stănescu se înseam- 
nă în lirica noastră cu accent hotărît, prin ma- 
rea, temerara, şi cu siguranţă fecunda experi- 
ență poetică pe care o încearcă. 


* 


EMIL BOTTA: INTUNECATUL APRIL.—In 
poezia d-lui Emil Botta putem saluta cu bucurie 
um alt semn bun pentru lirica noastră tânără : 
acela al reîntoarcerii versului pe căile de tot- 
deauna, luminoase și simple, ale sincerităţii. 

După ce publicul cetitor s'a plictisit de mult, 
încep să-şi dea seama şi poeţii de toată caduci- 
tatea ieftinului trucaj intelectual de care sa a- 
buzat atâta la noi în numele hewmetismului în 
poezie, Potrivit lecţiei magistrale date de d. Ion 
Barbu, care a afirmat de altfel într'o „mărturi- 
sire literară“ în faţa studenţilor în istoria lite- 
vaturii române moderne că unora din poeme, 
cum ar fi Uvedenrode, le poate da explicându-le 
zeci de conţinuturi diferite — hermetismul în 
poezie ajunsese nu efortul de a ascunde cât mai 
mult într'o subtilă fluturare de vorbe ci arta 
de a nu spune nimic în așa fel încât fiecare 
să-ți poată atribui ca gând orice-i trece lui 
mai năstrușnic prin cap. Poezia începea astfel 
să devină o uscătură hibridă:  dispreţuind iz- 
voarele adânci ale sentimentului şi neputând 
ajunge la idee, pe care o simula doar prin o 
pretențioasă criptografiere a unor banale aso- 
ciaţii mnoţionale... 

Ar părea însă poate ciudat acest elogiu adus 
tocmai poeziei d-lui Emil Botta, care nu e lip- 
sită nici de preţiozitate, nici de poză intelec- 
tuală. De acord — însă poza şi preţiozitatea 
acestea nu-i contrazic sincerităţile fiindcă sânt 
impuse de însuși procesul de creaţie. Poezia 
d-sale de început închide anume o întâlnire în 
„ basmul tinereții cu moartea. Dar adolescenta, 
în stadiul ei exploziv de bucurie de a trăi, nu 
poate înţelege, nu poate simţi realitatea morţii. 
Ii poate adia cel mult fiorul ei metafizic; o 
poate visa ori îi poate da pur și simplu cu ti- 
fla. „Intunecatul April“ aduce astfel poezia 
morții aşa cum o poate vedea adolescenţa: ju- 
mătate joc, jumătate poză romantică: 


Printre oglinzi, la ora cinci, am să cobor 
în haine negre, cu ochi stinşi, zâmbind uşor 


masca, dă-mi şi mă- 
nuşile, 

e cam târziu şi, de-am să plec, cerniţi oglinzile, 
închideţi ușile. 
M'aşteaptă afară, sub ploaia rară, un echipaj 

noaptea se umflă, clopoțeii-şi scutură şi uite cum 
flutură argintiul penaj. 


Dă-mi pălăria, bastonul, 


Lipsindu-i realitatea camală, adâncă, — poe- 
zia se urcă limpede în volutele subţiri şi gra- 
țioase ale fanteziei. Nu e-o deficiență. De la 
bumii meșteri antici, poezia a făcut totdeauna 
casă bună cu fantezia, — iar talentul real, şle- 
fuit la o subtilă școală de lecturi franceze, al 
d-lui Emil Botta poate să -se asvârle în plutirea 
asta periculoasă fără teamă. Impăcaţi prin fan- 
tezie, omul şi firea stau iarăşi de vorbă cuminţi, 
can bunele vremi de mult odinioară: 

Omule wai zărit fugari ? 
Nu stelelor, nu scăpărătoare lună ! 

Tinerețea lui în lumină îl așează firesc aproa- 
pe de vârstele dintâi ale omenirii, în familiari- 
tate ingenuă cu cosmosul : . 


Nu mai plânge stea, nu mai jeli. 
Noapte nu mă mai cicăli, 

Bădie soare, fă-mi- dreptate 
Şi-am să-ţi fiu frate. 


Și Dumnezeu atunci nu poate apare decât 
foarte prieten și simplu, ca în basm, coborîn- 
du-se pe pământ, ca să fie sărbătorit de lucru- 
rile umile: 


Linguşitorul vânt îşi muşcă degetele 

ca ele să nu mai treacă prin lira copacilor, 

doar ulciorul şchiop aduse apă 

și au mai venit o pâine, un drob de sare şio 

ceapă. 

Adonai multumind lucrurilor umile 

sa urcat la cer peste fire. 

Cocioaba urzicilor era un trandafiriu yai 

şi ulciorul şi pâinea şi sarea și ceapa cântau 
Adonai, Adonai, 


In lumina și fericirea asta de poveste moar- 
tea nu poate veni decât sub alte înfățișări de 
cât cele adevărate, — ca răspuns al unora 
din visurile pe cari viața. le înăbușă. Dela jocu- 
rile liniștite ale basmului poetul trece firesc la 
neliniștile uşoare ale marilor motive roman- 
tice: lumea e un vis al cosmosului ce doarme, 
un vis în care unii nebuni se sbuciumă inutil 
crezându-l realitate (Alegorie); moartea e o că- 
lătorie ce se suprapune nostalgiilor noastre e- 
xotice (Vizita), o călătorie aventuroasă de va- 
canță (Vacanţa): 


Vai mie, barca pare un sicriu 
Timonierul e palid, gluga îi acoperă țeasta 
Lopătează, lopătează. . . . 


Nu e nimic însă din groaza romantică, ce tro- 
păe de pildă în cavalcada din Lenore a lui Biir- 
ger. Chiar în fața macabrului, poetul are o pri- 
vire senină, de copil poznaș, — ceeace-l apropie 
mai mult de ingenua înțelepciune medievală, ale 
cărei atitudini lirice le reia de altfel, într'o 
viziune modernă, fireşte ca acel motiv al des- 
compunerii strălucirilor lumeşti prin moarte 

(Bal) și acel atât de caracteristic, al egalizării 
tuturor, mari şi mici, sub legile putrezirii (Inti- 
mitate). 

Din faldurile acestea liniștite ale morţii se 
desfiace o umbră tot atât de ușoară : acea a des- 
tinullui, fie al firii — pe care Dumnezeu trebue 
să o mintă mereu ca să fie fericită, ca în acea 
admirabilă Fabulă în care d. Emil Botta reali- 
zează atât de ingenuu și cu atâta inteligență 
stil veac XX trecerea dela joc la înţelepciune, 
— fie al său propriu: 


Oare ce mi-a scris pe frunte afurisitul destin 
cu litere fine, cu pană de venin? 
> 


Fruntea e o taină gravă pe care abia o port. 


Insă, precum sa putut vedea şi din citatele 
ce am făcut până acum, poetul e primejduit de 
propria sa inteligenţă, care îl împinge uneori 
nepermis de mult să fie „stil veac XX“. Jocul 
atunci nu-și mai găsește vârstele şi degenerează 
în prețiozitate. Bobârnacele adresate umbrelor 
devin piruete reci de pensionari cari joacă pe 
Romeo, sau mai puțin chiar dar tot destul: 
adaosuri care meschinizează poezia. Ca de exem- 
plu acel „cancer hapsân“ care fărâmă brusc 
acea atmosferă atât de straniu împăcată a regă- 
sirii iubitei devastate de moarte (Praznic). Sau 
cu totul deplasata imagine tip Tristan Tzara: 
„Ingerii au declarat greva fatidică de şapte ore“, 
— întrun peisaj de noapte nordică, tulburată de 
razele reci ale spaţiilor, așa cum e în Marele pă- 
ianjen. Sau ca imagina unui Dumnezeu care 
„când zbiară vocea lui are un timbru nefiresc“ 
(Așteptare). 

Nu îi interzicem d-lui Emil Botta atitudinea 
de adolescentă bravadă a solemnului, care îi 
crează până acum simpatica originalitate, ci in- 
filtrarea ei hibridă în acele viziuni graţioase și 
liniștite ale lumii și vieţii, cari iarăşi îi sânt 
specifice,— aşa în cât ele să apară în antino- 
mie. Nici cei mai tumultuoși romantici wau iz- 
butit aicea, oricât s'au încercat dela Shakes- 
peare încoace. 


— 


* 


+ 
G. C. NICOLESCU: IDEOLOGIA LITERARĂ 
POPORANISTĂ — O lucrare ieșită din acel 


atât de tăcut şi fecund laborator de cercetări 
erudite şi severe care e „Institutul de istorie li- 
terară şi folclor“ al profesorului D. Caracostea. 
Ca atare, o lucrare despre care poţi avea certi- 
tudinea că dacă nu epuizează, ceeace ar fi im- 
posibil într'o asemenea vastă problemă, gama 
discuţiilor și consideraţiilor cari pot avea loc în 
jurul ei, dar aşează definitiv şi solid liniile ei 
de sinteză şi mai ales cele de informație ştiinți- 

fică , de bibliografie. O-foarte bogată informa- 
ție sâlgâie aici, — rod al unei munci metodice şi 
necruțătoare şi mai ales al acelui principiu atât 
de simplu dar atât de des uitat la noi, al pro- 
fesorului, de a nu îngădui nici o cercetare care 
să nu plece dela izvoare, de la documentele vre- 
mii adică, în toate sensurile, — la fel ca şi în 
lucrările anterioare, ale d-lor D. Popovici, D. 
Mazilu, I. Horia Rădulescu. Profesorul se mul- 
țumeşte să trăiască în biruimțele numeroşilor 
săi elevi, cu acea discretă desinteresare, cu acea 
nelimitată capacitate de entuziasm, pe cari noi 
toţi câţi am poposit mai îndelung prin Semina- 
riile d-sale i le cunoaștem. 

D-1 G. C. Nicolescu ia în piept întreaga istorie 
a poporanismului nostru, cu toate ecourile ei 
majore. Insă fiindcă poporanismul sa altoit şi 
la noi pe vechea grijă faţă de țărănime d-l Ni- 
colescu se vede silit să încerce cu succes două 
lucruri deopotrivă de grele: să urmărească la 
noi preocupările pentru soarta ţăranului pâmă 
la primele mijiri ale literaturii noastre moder- 
ne, până la acei „lumimători“ în sensul idealist 
german al vremii lor, din şcoala ardeleană, 
până la un Petru Maior, un Ioan Molnar Piua- 
riu; iar mai târziu să diferenţieze poporanismul 
de sămănătorism. 

In cel dintâi drum al d-sale, d-l Niculescu ne 
aduce extrem de preţioase referinţe și precizări 
cercetând „faza de tranziţie“ a curentului, fază 
în care un Asaki, un Heliade încearcă să intro- 
ducă dragostea de țărănime în marele curent 
al simpatiilor faţă de umanitate. In „faza na- 
țional-socială“, acelaşi Heliade și cei mai tineri 
din jurul lui 1848 ajung fatal la convingerea că 
aceasta trebue să fie o realitate etnică înainte 
de a fi universală, spre deosebire de evreul 
Cesar Boliac, care nu poate înțelege aceasta. 
In „faza socialismului“ apare iarăși un aflux de 
idei străine, dela saint-simonism până la marxism 
şi iar deslipesc problema de geografia ei autoh- 
tonă... D-1 Nicolescu constată astfel just un ritm 
oscilatoriu între înţelegerea autohtonă și cea prin 
ochelari străini, — care e al întregii noastre cul- 
turi moderne. Oscilaţia aceasta, în problema care 
ne preocupă, sa rezolvat și aici prin fixarea 
de pământ: poporanismul și sămănătorismul. 
Dar d-l Nicolescu precizează cu o documentare 
imposibil de dărâmat rădăcinile străine, filiaţiile 
culte rusești, ale poporanismului spre deosebire 
de sămănătorism, care era mai mult o mişcare 
imstinctivă de dragoste. De aceea poporanismul, 
împins curând către materialitate în înțelegeri- 
le sale, a ajuns la o poziţie opusă: cea politică, 
fără a putea însă crea nimic nici în ea, nici în 
cultură. Pe când sămănătorismul, mult mai ru- 
dimentar în speculaţiile sale teoretice dar au- 
tentic în sursele sale autohtone, a creat așa 
precum se știe și şi-a lăsat cinstit moștenire» 

pe care după război a lărgit-o şi a statornicit-o 
sub întregul cer românesc „Gândirea“. 

Prin metoda sa ca şi prin rezultatele sale, 
studiul d-lui Nicolescu, deşi excesiv de prudent 


CRONICA 


UN OMAGIU EPOCAL. — E cel pe care So- 
cietatea română de filosofie îl aduce profesoru- 
lui Ion Petrovici după 30 de ani de carieră uni- 
versitară și publicistică. Nu e vorba de un vo- 
lum de elogii obișnuite, pe care totuși străluci- 
tul istoric al filosofiei, logician și metafizician 
le-ar merita din plin, ci de o voluminoasă lu- 
crare de Istoria filosofiei moderne, concepută, în 
trei tomuri, dintre care sa tipărit întâiul, iar 
celelalte vor ieşi în curând. Proporţiile surprin- 
zătoare ale acestei opere, realizate într'un timp 
atât de scurt, covârşiau puterile unui singur om 
și atunci s'a adoptat principiul colaborării mai 
multora, practicat cu bune rezultate peste 
hotare. 

Tomul întâiu, cuprinzând filosofii din perioa- 
da Renașterii și până la Kant, e scris astfel de: 
C. Rădulescu-Motru, Edgar Papu, Anton Dumi- 
triu, G. Vlădescu-Răcoasa, Alice Voinescu, N. 
Facon, Al. Posescu, Traian Herseni, Const. Noi- 
ca, I. Brucăr, Vasile Pavelco, Mircea Vulcănescu, 
C. Botez, Petre Comarnescu, I. Zamfirescu, Șt. 
Şoimescu, C. Floru și B. Irion. Puteri inegale, 
desigur, dar alcătuind împreună un lucru de 
primă necesitate pentru cunoașterea doctrine- 
lor filosofice, fiindcă în cultura noastră n'a exis- 
tat până acum o istorie generală a filosofiei. 

Ar fi de observat că nici aceasta nu umple 
golul întreg, de vreme ce trece peste Antichitate 
și peste Evul Mediu pentru a se ocupa numai 
de moderni, a căror gândire totuși e fructificată 
de cei vechi. Dar e foarte mult şi-atâta cât se 
face deocamdată. 

Chestiunea unei istorii generale a filosofiei 
în românește e ceva mai dificilă decât s'ar pă- 
rea. Și ea ar merita să fie discutată în prealabil. 
Fiindcă, pentru a o face realmente utilă culturii 
naţionale, ea n'ar putea fi în totalitate o sim- 
plă transpunere a istoriilor de folosofie occi- 
dentale. Noi sântem popor răsăritean, încadrat 
în marea concepție de viaţă a ortodoxiei. Ideea 
metafizică, sub imperiul căreia s'a desvoltat ve- 
chea noastră cultură, atâta câtă este, vine din 
Antichitatea greacă trecută prin Patristica bi- 
zantină și continuată în acea cugetare specific 
ortodoxă, ce înflorește paralel cu Evul Mediu 
şi Renaşterea apuseană, dar foarte mult dife- 
rită, și se prelungește până în veacul XIX, — 
pentru a renaşte în filosofia religioasă a Rusiei. 
E un domeniu cu totul necunoscut filosofilor no- 
ştri, şi totuşi fără el nu se poate concepe o istorie 

în urmărirea proceselor de idei ale trecutului 
ca şi în însemnarea concluziilor d-sale proprii, 
— este astfel hotărîtor pentru înțelegerile noa- 
stre de azi. OVIDIU PAPADIMA 


MĂRUNTĂ 


românească a filosofiei. Personalitatea unui D. 
Cantemir, ca să dăm un singur exemplu, pare 
multora o bizarerie istorică prin singularitatea 
ei, fiindcă le este total necunoscută direcția a- 
celei cugetări răsăritene în care ea sa format. 
Și dacă între spiritualitatea românească și cul- 


tura noastră modernă, hrănită exclusiv din iz- 


voare occidentale, există încă un hiatus atât de 
adânc, aceasta se datorește ignorării voite sau 
nevoite a atmosferei ideologice orientale în care 
e încadrat sufletul acestui neam. Noi învăţăm 
cu asiduitate drăcoveniile unui Paracelsus și 
habar n'avem de piscurile de cugetare pe care 
le-a atins geniul unui Grigore Palama, al unui 
Calist, al unui Nicolae Cabassila sau Nicodim 
Haghioritul, cari au exercitat o suverană in- 
fluenţă asupra spiritualității româneşti. Dar 
aceasta e o chestiune care ar merita foarte am- 
ple desvoltări. 

Societatea româmă de filosofie, cu mijloacele 
ce-i stau la îndemână, ne-a dat totuşi o lucrare 
de însemnătate epocală. Nu ca valoare desăvâr- 
șită, dar ca aport cultural util. Nam citit-o în 
întregime, dar în capitolele pe care le-am par- 
curs am semnalat o sumă de scăpări, datorite 
unora dintre colaboratorii prea tineri. Astfel 
la pag. 33 se afirmă că marele mistic Ruysbroeck 
sar fi format la școala Fraţilor vieții comune 
din Deventer, — ceeace este inexact. Mișcarea 
de la Devanter s'a desvoltat în spiritul lui. 

La pag. 107 se afirmă pe seama lui Eckart că 
lumea creaturală „e inferioară în existența ei 
numai prin altceva, mu în sine“ — când misti- 
cul german învaţă, dimpotrivă, că în sine erea- 
tura nu este nimic. 

La pag. 115, locul nașterii lui Eckart se dă 
Gotha în loc de Hochheim. 

La pag. 1165, se afirmă, total greșit, că identi- 
ficarea voinței creaturale cu voinţa lui Dumne- 
zeu ar însemna — panteism ! 

La pag. 119, se pune pe socoteala lui Eckart 
următoarea enormitate : „această creaţie a Ver- 
bului şi producere a Trinității apare ca mo- 
ment antitomist“* — fiindcă, desigur, autorul ro- 
mân nu cunoaşte distincția dintre conceptul de 
creaţie și acela de naștere. 

In genere, capitolul „Filosofia germană în 
timpul Reformei“ e plin de greșeli istorice» şi de 
inexaotităţi în redarea ideilor. 

In cel următor, pag. 131, soolastica n’ar în- 
semna altceva decât „cugetare somnolentă“ ! 


m ti ai iulia 


saait 

Tot acolo, pag. 133, expresii nepotrivite ca „na- 
șterea neregulată” a reginei Elisabeta. 

In alte capitole, ca în „Scepticismul francez“, 
mai mult se pledează decât se expun obiectiv 
ideile. 

Istoria filosofiei, întrucât e istorie, necesită 
desigur exactitatea informaţiei şi, întrucât e fi- 
losofie, necesită precisiunea şi claritatea pre- 
zentării diferitelor sisteme. 

Cele câteva neajunsuri semnalate de noi pre- 
cum și cele ce vor fi mai existând trebuesc 
corectate pentru a ridica şi aceste părţi la ni- 
velul atâtor capitole admirabil alcătuite, ce 
constitue valoarea şi seriositatea acestui prim 
volum. Fiindcă o asemenea operă e atât de 
utilă mai ales tineretului studios, încât sân- 
tem siguri că vor veni ediţii noi. 

Un nume, care nu apare în paginile acestei 
cărți, e acela al d-lui N. Bagdasar. Și totuș, 
lui i se cuvine recunoaşterea cea mai caldă ală- 
turi de ceilalţi colaboratori. Redactor al Revis- 
tei de filosofie, profesor, organizator al intere- 
santelor conferințe ale Societăţii, autor el în- 
suş al unor cărți de valoare cum e acea pre- 
țioasă prezentare a diferitelor sisteme de fi- 
losofia istoriei, d. N. Bagdasar este elementul 
dinamic al mișcării noastre filosofice. Lui i se 
datoresc în cea mai mare parte aceste cola- 
borări organizate din condeie atât de variate 
ca putere şi ca pregătire, colaborări din care 
sa născut şi acest tratat de proporții neobiș- 
nuite de istorie a filosofiei moderne. 

Trecând peste neajunsurile inerente modului 
colectiv de a o fi alcătuit, lucrarea, pe lângă 
marea-i utilitate indiscutabilă, e vrednică să 
legene în ritmul omagiului numele iubit de 
noi toți al profesorului Ion Petrovici. 

A 
NY ea 

AL. BUSUIOCEANU e astăzi un nume în 
știința europeană a istoriei artelor. Faptul că 
nu-și trimite la ziare notițe informative, dacă 
nu laudative, cum e datina, şi că publicațiile 
noastre nu iau act de prodigioasa lui activitate 
nu stinghereşte cu nimic această ascensiune, 
care e trainică fiindcă se razimă numai pe pu- 
teri proprii. Mie unuia mi-e dragă această ți- 
nută aristocratică, firească grupului nostru de 
scriitori, cari înţeleg că realizările vorbesc sin- 
gure, iar reclama e foc de artificii, ce nu lasă 
în urmă jeratic. 

Numai în cursul acestui an d. Al. Busuiocea- 
nu a dat pe planul internaţional al culturii o 
sumă de fapte, ce vorbesc prin simpla lor enu- 
merare. 

Astfel revista italiană L’Arte, condusă de pro- 
fesorul și marele istoric de artă A. Venturi, i-a 


publicat în fruntea numerelor din Ianuarie și 
Iulie două importante studii asupra umor ta- 
blouri necunoscute în Occident din colecția re- 
sală română ; întâiul: „O nouă Madonă de, 
Domenico Veneziano“, al doilea: „Câteva pic- 
turi necunoscute de Ercole Roberti şi şcoala sa“. 

Editura La Connaissance din Bruxelles i-a 
tipărit în colecția „Les grandes oeuvres dart“ 
un splendid album cu „Tablourile lui El Greco 
din colecția regală română“ precedat de un 
erudit studiu asupra pictorului. Studiul, într'o 
formă amplificată și reproducerile din acest al- 
bum sânt cele care au împodobit numărul de 
Iunie al revistei Gândirea. 

In colaborare cu cel mai de seamă specialist 
în arta lui El Greco, d. A. L. Mayer, d. Al. 
Busuioceanu a publicat la Paris luxosul „Ca- 
talog El Greco“, ce sa desfăcut la expoziţia 
pictorului întrun număr de 25.000 exemplare. 

Afară de aceasta, editura parisiană Les beaux 
arts pregăteşte în momentul de față, în patru 
volume de mari proporţii studiul d-lui A). Bu- 
suioceanu asupra tablourilor din colecția re- 
gală română, studiu care e opera sa capitală. 
L'Arte din Tormo şi Rivista d'arte din Floren- 
ţa, precum şi Burlington Magazine din Londra 
vor aduce în curând noi studii ale istoricului 
de artă român. lar cartea sa asupra lui Pietro 
Cavallini, care a fost publicată în limba ita- 
liană şi i-a atras întâiul renume în lumea spe- 
cialiştilor, va ieşi în traducerea franceză a edi- 
turei La Connaissance, 

Singură această enumerare, cred, e de natură 
să dea cetitorului nostru o idee clară despre 
autoritatea și renumele științific de care se 
bucură d. Al. Busuioceanu în domeniul inter- 
național al istoriei artelor. E vorba de cele 
mai vaste publicaţii, conduse de mari com- 
petințe europene, şi de cele mai mari edi- 
turi artistice, accesibile întâia oară unui învăţat 
român. O necurmată muncă metodică de două 
decenii şi o inteligenţă scăpărătoare stau în- 
dărătul acestor multiple succese exemplare, ce 
aduc atâta cinste ştiinţei noastre naţionale. 

Omului acestuia însă, absorbit cu totul în 
nobila pasiune a specialităţii sale, îi datorăm 
și o altă serie de bucurii spirituale. 

El e cel care, împreună cu pictorul Jean 
Steriadi, a selecționat pe răspundere proprie 
operele pictorilor şi sculptorilor noștri pentru 
pavilionul românesc dela expoziţia internațio- 
nală din Paris. Numeroasele elogii ale presei 
străine, ce încunună pe plasticii noștri, nu uită 
să se împartă totdeodată organizatorilor, al că- 
ror gust şi a căror pricepere au creat un mo- 
del de prezentare artistică. Evident, mediocri- 
tățile cafenelei bucureştene pot să murmure că 
n'au participat cu toptanul la o asemenea maâ- 

nifestare, dar conștiința de a îi servit mai pre- 
sus de toate presuguul României priniro nein- 
durată selecție a vauorilor şi printr'o rafinată 
prezentare a lor în faţa strainataţii, e contir- 
mată de izbânzile câștigate și de aprobarea 
unanimă, 

In această ordine de fapte, d. Al. Busuiocea- 
nu și-a cucerit însă un wuwu rar în lumea in- 
ternaţională ; acea de a fi inițiatorul celei dın- 
tâi expoziţii istorice a tabiouriior lui El Greco, 
Obţnand aderenţa la această idee a bătrânului 
învaţat A. L. Mayer, fostul director al muzeu- 
vu. din München şi a d-lui Georges Widens- 
tein, proprietarul editurii „Les beaux arts“ din 
Paris, expoziția El Greco sa putut realiza în 
sălile acestei edituri, adunând din lumea largă 
50. de pânze ale marelui pictor, pe care admi- 
ratorii le-au văzut întâia oară laolaltă. 

Expoziţia aceasta, de un răsunet mondial, e 
născută din gândul unui român. Și fără în- 
doială, el ar fi isbutit mai greu de war fi avut 
augustul asentiment şi sprijin al Regelui Ro- 
mâniei, care i-a pus la dispoziţie comoara ce- 
lor 9 El Greco, proprietatea Dinastiei noastre. 
„Peste patru sute de articole şi studii s'au 
scris în' presa mondială despre această expo- 
ziție, floarea elogiilor recoltând-o tablourile Re- 
gelui nostru. Evenimentul a provocat o nouă se- 
rie de cărți despre geniul pictorului comemo- 
rat astfel, prin ele numele României se per- 
manentizează în cea mai frumoasă aureolă de 
artă, 

Toate aceste lucruri, care însemnează o pro- 
pagandă românească fără egal ca distincţie și 
ca durabilitate, nu se datoresc niciunei organi- 
zaţii și niciunei sume de bani; ele se datoresc 
unui singur om, erudiției lui, talentului şi inte- 
ligenţii lui, întrun cuvânt, autorității de care 
se bucură în lumea învățată de peste hotare. 

E adevărat că prestigiul României l-au spo- 
rit şi alţii în ultimul timp; lor însă le-au tre- 
buit zeci şi sute de milioane în sprijin. 

Lui Alexandru Busuioceanu i-a fost suficient 
um singur nume: acela pe care şi l-a făcut el 
_Însuş! 

Gândirea, are încă odată de ce să fie mândră. 
NICHIFOR CRAINIC 


fan 


G. I. BRATIANU : UNE ÉNIGME ET UN Ml- 
RACLE HISTORIQUE: LE PEUPLE ROU- 
MAIN. — Nu sântem noi cei competenți ca să 

judecăm activitatea de istoric a d-lui G. I. Bră- 
tianu, în luminile reci ale unei ştiinţe în care nu 
ne-am îÎndisciplinat. Dar avem datoria chiar de 
a însemna cu bucurie aici ultima d-sale lucrare, . 
prin care își depăşeşte vocaţia strictă de om de. 
ştiinţă înscriindu-se ca reprezentant al noii ge- 
nerajii .de cercetători istorici, ajunsă acum către 
maturitate, — în vechea cruciadă. pentru apăra- 
rea drepturilor noastre la pământul cu care am 
crescut deodată, de când ne știm. Afirmând că 
„îşi depăşeşte vocaţia“ mu vrem să spunem de 
loc că o trădează, ca toţi pseudoistoricii unguri 
şi bulgari de azi ca şi din trecut cari ne-au con- 
testat legitimitatea fiinţei noastre etnice una cu 
pământul, — nişte politicieni şovini deghizați în 
savanţi. Dimpotrivă, — vorbind de miracolul 
existenţei noastre istorice, cartea d-sale realizea. 
ză şi ea un mic miracol în felul ei: acela de a 
fi cristalizat cu o imperturbabilă senimătate: 
ştiinţifică, cu o curtemie pe care o reliefează şi 
mai bine eleganța fină a expresiei franceze, ar- 
sumentele ei de iluptă și de apărare în atât de 
controversata problemă a continuității noastre 
în Dacia Traiană. Cu deosebire capitolul: La 
théorie de Pimmigration dans quelques ouvra- 
ges récents în care, adoptând metoda de a con- 
sidera concluziile tuturor contestatorilor noştri 
ca perfect întemeiate științific şi făcând suma 
tuturor, ajunge la concluzia că trebue să admi- 
tem că nu am existat nicăeri, — e o mică biju- 
terie de sobru umor științific. In adevăr, după 
d. L. Tamas, ungur, noi am venit în secolul X din 
Bulgaria; după d. Iacob Bromberg, „basara- 
bean“, Moldova și Basarabia au fost slavone, 
rusești chiar, pe timpul lui Ștefan cel Mare încă; 
după P. Muftaciev, bulgar, noi ne-am născut 
în Serbia, şi în nici un caz în preajma Dunării 
adică în Muntenia și Bulgaria; pe când pentru 
d. Novakovici partea muntoasă a țării salee lea. 
gănul poporului sârb. Deci crezându-i pe toţi, 
în Evul Mediu! Ceea 
ce dovedește la toţi ascunse imperative politice. 


noi nu am existat nicăeri 


Utilizând şi coordonând cele mai noi cercetări 
istorice cu privire la moi, — până la cele orien- 
tale ale d-lui Minorski — şi fiind scrisă așa 
cum e, în limba franceză, cartea d-lui G. Bră- 
tianu aduce o strălucită întărire dreptăţii cauzei 
noastre. 


OVIDIU PAPADIMA 





NOEMVRIE 1937. 


472 


© BCU Cluj 


